ব্যাংকিং ব্যবস্থা শক্তিশালী করা চ্যালেঞ্জিং\nঅর্থ বাণিজ্য ॥ মার্চ ১৯, ২০১৬ ॥ ই-মেইলে পাঠান ॥ সেভ ॥ ডাউনলোড ॥ প্রিন্ট\nরহিম শেখ ॥ বাংলাদেশ ব্যাংকের রিজার্ভ থেকে যক্তরাষ্ট্রের ব্যাংক হিসাব থেকে টাকা লোপাটের ঘটনায় নৈতিক দায় নিয়ে ড. আতিউরের পদত্যাগের পর নতুন গবর্নর হিসেবে চার বছরের জন্য নিয়োগ পেয়েছেন সাবেক অর্থ সচিব ফজলে কবির। তিনি আজ আনুষ্ঠানিকভাবে দায়িত্ব গ্রহণ করবেন বলে জানা গেছে। তার দায়িত্ব গ্রহণের মধ্যদিয়ে বাংলাদেশ ব্যাংক পাবে নতুন গবর্নর। ইতোমধ্যেই নতুন গবর্নরকে বরণের যাবতীয় প্রস্তুতি সম্পন্ন করেছে বাংলাদেশ ব্যাংক। বাংলাদেশ ব্যাংকের গবর্নরের দায়িত্ব নেয়ার আগে সোনালী ব্যাংকের চেয়ারম্যানের পদ থেকে পদত্যাগ করার কথা রয়েছে তার। বিশ্লেষকরা বলছেন, দায়িত্ব বুঝে নেয়ার পর নানামুখী চ্যালেঞ্জের মুখোমুখি হতে হবে নতুন গবর্নর ফজলে কবিরকে। রিজার্ভ চুরি নিয়ে বাংলাদেশ ব্যাংকের অচলাবস্থা নিরসন, তদন্তের মাধ্যমে রিজার্ভ চুরির প্রকৃত ঘটনা উদ্ঘাটন, এ ঘটনার পুনরাবৃত্তি রোধে শক্তিশালী প্রযুুক্তিগত নিরাপত্তা ব্যবস্থা গড়ে তোলা, জড়িতদের শাস্তির আওতায় আনা, মূল্যস্ফীতি নিয়ন্ত্রণের রেখে উচ্চ প্রবৃদ্ধি অর্জনের ধারা অব্যাহত রাখা, ব্যাংকিং খাতে আস্থা ফেরানো, খেলাপি ঋণ কমিয়ে আনা ও ব্যাংকগুলোকে বিনিয়োগমুখী করা, বিশেষ করে অলস পড়ে থাকা অর্থ উৎপাদনশীল খাতে বিনিয়োগে আনার মতো নানা পদক্ষেপ গ্রহণ করতে হবে নতুন গবর্নরকে। পাশাপাশি ব্যাংকিং খাতে সুশাসন ও জবাবদিহিতা নিশ্চিত করা, কার্যকর পলিসি প্রণয়ন এবং সে অনুযায়ী পর্যবেক্ষণ জোরদার করা এবং পর্যবেক্ষণ কাজগুলো শক্তহাতে দমন করাও তার জন্য চ্যালেঞ্জ হবে।\nযুক্তরাষ্ট্রের ফেডালের রিজার্ভ ব্যাংকের এ্যাকাউন্ট থেকে বাংলাদেশ ব্যাংকের রিজার্ভের ১০১ মিলিয়ন ডলার অর্থ চুরির ঘটনা সরকারীর মহলে যথাসময়ে না জানানোয় চাপের মধ্যেই মঙ্গলবার গবর্নরের পদ থেকে পদত্যাগ করেন ড. আতিউর রহমান। ওইদিনই অর্থমন্ত্রী আবুল মাল আবদুল মুহিত নতুন গবর্নর হিসেবে ফজলে কবিরের নাম ঘোষণা করেন। পরদিন বুধবার জনপ্রশাসন মন্ত্রণালয় থেকে প্রজ্ঞাপনের মাধ্যমে চার বছরের জন্য বাংলাদেশ ব্যাংকের গবর্নর হিসেবে ফজলে কবিরকে নিয়োগের আদেশ জারি করা হয়।\nনতুন গবর্নর হিসেবে প্রধান মিশন কি হবে এমন প্রশ্নের জবাবে বৃহস্পতিবার ফজলে কবির সাংবাদিকদের বলেন, রিজার্ভ চুরির ঘটনার পুনরাবৃত্তি ঠেকানো ও বাংলাদেশ ব্যাংকের চলমান সঙ্কট সমাধানই হবে তার প্রথম লক্ষ্য। সরকার তার ওপর যে দায়িত্ব দিয়েছে তা সফলভাবে সমাধানের চেষ্টার কথাও জানান তিনি। তিনি বলেন, ইতোমধ্যে যে বিপর্যয় হয়ে গেছে, সেজন্য কোন ড্যামেজ রিপেয়ার করার দরকার আছে কি না সেদিকে লক্ষ্য রাখা হবে।\nরাষ্ট্রায়ত্ত অগ্রণী ব্যাংকের চেয়ারম্যান ও অর্থনীতিবিদ ড. জায়েদ বখত বলেন, রিজার্ভ চুরির প্রকৃত ঘটনা উদ্ঘাটন ও এ ঘটনায় দায়ীদের খুঁজে বের করে তাদের বিরুদ্ধে ব্যবস্থা নেয়া খুবই জরুরী। পাশাপাশি ফিলিপাইনের কেন্দ্রীয় ব্যাংকের সঙ্গে যোগাযোগ রেখে এ টাকা উদ্ধারের সর্বাত্মক চেষ্টা করতে হবে। ভবিষ্যতে এ ধরনের ঘটনার পুনরাবৃত্তি যেন না হয়, সে বিষয়ে আগেভাগেই প্রযুক্তিগত নিরাপত্তা বলয় গড়ে তুলতে হবে। শুধু কেন্দ্রীয় ব্যাংক নয়, পুরো আর্থিক খাতেই একই ব্যবস্থা নেয়া প্রয়োজন বলে মনে করেন তিনি। বাংলাদেশ ব্যাংকের ডেপুটি গবর্নর খোন্দকার ইব্রাহিম খালেদ বলেন, নতুন গবর্নর হিসেবে তার প্রধান কাজ হবে রিজার্ভ থেকে অর্থচুরির ঘটনা তদন্ত সাফল্যের সঙ্গে শেষ করা। কারা এটা করেছে, কেন এটা করেছে, তাদের নেটওয়ার্কটা কী তা খুঁজে বের করা। এছাড়া তথ্যপ্রযুক্তি খাতে যে গলদ রয়ে গেছে সেগুলো সংস্কার করাও নতুন গবর্নরের জন্য অন্যতম চ্যালেঞ্জ হবে। বিনিয়োগ স্থবিরতায় দেশের ব্যাংক খাতে বর্তমানে এক লাখ কোটি টাকারও বেশি উদ্বৃত্ত তারল্য রয়েছে। কয়েক বছর ধরেই এই উদ্বৃত্ত তারল্যের পরিমাণ বেড়েই চলেছে। অভিযোগ রয়েছে, ব্যাংকগুলো অতি সাবধানতার নামে বিনিয়োগে ঝুঁকি নিতে চাইছেন না। আবার উদ্যোক্তাদের থেকেও তেমন ঋণ চাহিদা আসছে না। এতে বেসরকারী খাতের ঋণ নেয়ার হার তুলনামূলক কম রয়েছে। দেশে নতুন বিনিয়োগ না হওয়ায় কর্মসংস্থান হচ্ছে না। অন্যদিকে, উৎপাদন না বাড়ায় প্রবৃদ্ধিও ৬ শতাংশের ঘরে আটকে আছে। বিশ্লেষকরা বলছেন, দেশের অর্থনৈতিক পরিস্থিতি উন্নয়ন তথা টেকসই অর্থনীতির জন্য এসব অব্যবহৃত অর্থের সঠিকভাবে কাজে লাগানো প্রয়োজন। এজন্য ব্যাংকগুলো যাতে বিনিয়োগমুখী হয়, সেদিকেও গবর্নরকে নজর দিতে হবে। বিশেষ করে এসব অর্থ যাতে উৎপাদনমুখী খাতে যায় সে বিষয়টি লক্ষ্য রাখাও জরুরী। যাতে কর্মসংস্থান বাড়ে এবং প্রবৃদ্ধি জোরালো হয়।\nরাজনৈতিক অস্থিরতা, গ্যাস বিদ্যুত ও অবকাঠামো সমস্যা, ব্যাংক ঋণের উচ্চ সুদ, ঋণ ফেরত না দেয়ার সংস্কৃতি, ঘন ঘন ঋণ পুনঃতফসিলের সুযোগ দেয়াসহ নানা করণেই ব্যাংকিং খাতে খেলাপিঋণ বেড়েছে। বর্তমানে এ খাতে ৫০ হাজার কোটি টাকার বেশি খেলাপী ঋণ রয়েছে। এর বাইরে রাইট অব বা অবলম্বন করা ঋণ রয়েছে আরও প্রায় ৪০ হাজার কোটি টাকার মতো। সবমিলে ব্যাংকিং খাতে ৯০ হাজার কোটি টাকার মতো খেলাপী ঋণ রয়েছে। যার সিংহভাগই আদায় অযোগ্য হয়ে পড়েছে। খেলাপী ঋণ বৃদ্ধির কারণে ব্যাংকগুলো নতুন ঋণ প্রদানে যথেষ্ট সাবধানতা অবলম্বন করছে বলে জানা গেছে। অন্যদিকে, তহবিল ব্যয় কমাতে আমানতের সুদ কমিয়ে দিচ্ছে। এতে সাধারণ মানুষ ক্ষতিগ্রস্ত হচ্ছে। তাই খেলাপী ঋণ কমিয়ে আনার কৌশল গ্রহণ করাও নতুন গবর্নরের জন্য চ্যালেঞ্চ হবে।\n# ব্যবস্থা # ব্যাংক


কৃষ্ণাঙ্গের সন্তান গর্ভে ধারণ করায় ঘরছাড়া হলেন বাঙালি তরুণী! – coxsbazarvision.com\n২৬ ফেব্রুয়ারি, ২০২১ | ১৩ ফাল্গুন, ১৪২৭ | সন্ধ্যা ৬:২০\nকৃষ্ণাঙ্গ একজন ছেলেবন্ধুর সন্তান গর্ভে ধারণ করার ফলে ঘর ছাড়তে বাধ্য হয়েছিলেন ব্রিটিশ-বাঙালি তরুণী সালমা (ছদ্মনাম)।\nএ ঘটনার মধ্যে দিয়েই তার পরিবারের কৃষ্ণাঙ্গ-বিরোধী মানসিকতার মুখোমুখি হবার অভিজ্ঞতা হয় সালমার। খবর বিবিসি বাংলার।\nতার পেছনে যখন মায়ের বাড়ির দরজা সশব্দে বন্ধ হয়ে গেল – সালমা বুঝেছিলেন কী অবস্থার মধ্যে পড়েছেন তিনি। একুশ বছরের তরুণী, দু মাসের গর্ভবতী এবং এখন একজন হোমলেস। গৃহহীন।\nকারণ একটাই। একজন বাঙালি নারী হয়ে তিনি একটি কালো লোকের সন্তানের মা হতে যাচ্ছেন।\nতিনি বলেন, আমি জানি, মা-র মনে হচ্ছিল আহা যদি তার মেয়ের পেটের বাচ্চাটা কোন বাঙালির হতো। তাহলে তিনি সেই ছেলের পরিবারকে ফোন করতে পারতেন, একটা বিয়ের ব্যবস্থা করতে পারতেন, তাহলে ব্যাপারটা আর অবৈধ থাকতো না।\nসালমার প্রেমের গল্পকে বলা যায় ক্লাসিক লাভ স্টোরি।\nছেলেটি থাকতো পাশের বাড়িতে। আর সালমা প্রেমে পড়তে উন্মুখ এক সহজ-সরল মেয়ে।\nসালমাকে কোন বাঙালি আন্টি কখনো সরাসরি বলেননি যে কালোরা খারাপ লোক। বরং কালোর ব্যাপারে এই বৈরিতা স্পষ্ট হয়ে উঠতো শৈশব থেকে সাধারণ নানা পারিবারিক কথাবার্তায়। যেমন বাইরের রোদে যেওনা গায়ের রং কালো হয়ে যাবে, বা ওই মেয়েটা ফর্সা, ওর বিয়ের প্রস্তাবের কোন অভাব হবেনা।\n১৬-বছরের সালমাকে বলেছিলেন তার মা বলেছিলেন, ওরা শুধু তোমাকে গর্ভবতী করতে চায়, মেয়েকে জড়িয়ে ধরে তিনি তার পেটে হাত দিয়েও দেখেছিলেন। পাশের বাড়ির ছেলেটির সম্পর্কে পারার পরে তিনি বলেছিলেন, ওদের কাছে তুমি দাম পাবে না।\nসালমা বলেন, আমাদের একটা হ্যারডসের শপিং ব্যাগ ছিল – আর সেটা ছিল পরিবারের একটা মূল্যবান জিনিসের মতো। ওটাকে সুন্দর করে ভাঁজ করে রান্না ঘরে রেখে দেয়া হতো, আর বাড়িতে কোন অতিথি এলে তা বের করা হতো। তারা জানতেন না যে ওই ব্যাগটা দেয়া হতো হ্যারডসের সবচেয়ে সস্তা জিনিসটা কেনার সময় – আর তা হলো চীনাবাদাম।\nবিবাহবিচ্ছেদের কারণে তার মাকে তার নিজের সমাজেই খারাপ চোখে দেখা হতো। কিন্তু যারা বাঙালি নয়, তাদের মধ্যেও তিনি বাইরের লোক হিসেবেই রয়ে গেলেন।\nমায়ের সবচেয়ে বড় ভয় ছিল যে আমার পরিণতিও তার মতোই হয় কিনা বলছিলেন সালমা।\nতা সত্বেও আমি দমে যাইনি। আমি আমার সংস্কৃতি, কর্মজীবন আর নিজ সমাজকে ত্যাগ করতে প্রস্তুত হলাম, একজন কৃষ্ণাঙ্গ লোকের জন্য। আমি জানতাম তার সাথে অন্য মেয়েদের সম্পর্ক আছে, তার কখনোই আমাকে বিয়ে করার পরিকল্পনা ছিল না। এখন সে আমাকে একটি কন্যা সন্তান দিয়েছে। আমার মা মনে করেন, তাকে লালনপালন করার কোন ক্ষমতা আমার নেই।\nকয়েকদিনের মধ্যেই মা আমার শিশু সন্তানের জন্য মুসলিম রীতিনীতি অনুযায়ী যা যা করণীয় তা সম্পন্ন করলেন, আমার মেয়েকে আশীর্বাদ করলেন।\nআমার মায়ের জন্য ব্যাপারটা দাঁড়ালো এরকম যেন তাকে দুটি সন্তানের যত্ন নিতে হচ্ছে – একটি আমি নিজে, আরেকটি আমার মেয়ে। তিনি আমাদের ঘুম থেকে জাগাতেন, খাওয়াতেন, যত্ন নিতেন এবং অন্য সবার কাছ থেকে আমাদের আড়াল করে রাখতেন।\nতিনি বলেন, আমি এখন বুঝি যে ভালোবাসা আর সুরক্ষার জায়গা থেকেই এটা এসেছিল, চূড়ান্ত বিচারে তিনি তাই করছিলেন যা থেকে তার মেয়ের সুখ ও শান্তি মিলবে বলে তাকে শেখানো হয়েছিল।\nএকদিন তিনি তার মাকে বলেছিলেন, সে কালো বলেই তো তুমি এরকম করছো, তাই না?\nতার মা শান্তভাবে জবাব দিয়েছিলেন, না, কালো বলে নয়, আসল কারণ সে মুসলিম ছিল না। সে আমাদেরকে বুঝতে পারেনি।\nআমার মনে হয় ওই মুহূর্তে তিনি বুঝেছিলেন গায়ের রঙের ভিত্তিতে তৈরি ওই সব বদ্ধমূল বিরূপ ধারণাগুলো আসলে কতবড় অন্যায়। এবং সেজন্যই তিনি কথাটা ঘুরিয়ে ধর্মের দিকে নিয়ে গিয়েছিলেন।\nআমি বলবো, যে মহিলা কখনো তার কৃষ্ণাঙ্গ বিরোধী মানসিকতার কথা স্বীকার করেননি বা এ নিয়ে প্রশ্ন তোলেননি – তার জন্য এটা একটা অগ্রগতি।\nসালমা বলছেন, মা যতদূর এগিয়ে এসেছেন তার জন্য আমি গর্বিত, তবে আমাদের আরো অনেক দূর যেতে হবে।\nওই মানসিকতার জন্য আমি তাকে দোষ দিচ্ছি না, তবে এখন এটা চ্যালেঞ্জ করার সময় এসেছে, শুধু আমার একার দিক থেকে নয়, কমিউনিটি হিসেবেও।\nকৃঞ্চাঙ্গ যুবক গর্ভধারণ ঘরছাড়া বাঙালী তরুণী যুক্তরাজ্য


সৌদি আরব থেকে ফিরবে ৫ লাখ বাংলাদেশি !\nHome করোনা ভাইরাস সৌদি আরব থেকে ফিরবে ৫ লাখ বাংলাদেশি !\nকরোনাভাইরাস প্রাদুর্ভাবে তেলের দাম পড়ে যাওয়ায় সউদীসহ মধ্যপ্রাচ্যের অর্থনীতিতে ব্যাপক ধস নামতে শুরু করছে। ফলে মধ্যপ্রাচ্যের এ দেশগুলোতে আগামীতে বাংলাদেশি কর্মীদের চাহিদা হ্রাস পাওয়ার আশঙ্কা দেখা দিয়েছে। সউদীসহ কয়েকটি দেশ অবৈধ বাংলাদেশিদের ফেরত পাঠাতে শুরু করছে।\nকরোনা মহামারীতে দেশটিতে প্রায় ২০ লাখ বাংলাদেশি কর্মী ঘরবন্দি জীবন-যাপন করছে। এসব প্রবাসী কর্মীরা দেশে পরিবার পরিজনের কাছে টাকাও পাঠাতে পারছে না। ফলে এসব পরিবারের অনেকেই অনাহার অনিদ্রায় দিন কাটাচ্ছে। সউদীর ঘরবন্দি অসহায় প্রবাসী কর্মীদের মাঝে দ্রুত ত্রাণ সহায়তা দেয়ার জন্য সরকার রিয়াদস্থ বাংলাদেশ দূতাবাস ও জেদ্দাস্থ বাংলাদেশ কনস্যুলেট অফিসকে ৪০ লাখ টাকা করে ৮০ লাখ টাকা অতিরিক্ত বরাদ্দ দিয়েছে। রিয়াদস্থ দূতাবাস ত্রাণের পুরো টাকা বিতরণ করলেও জেদ্দাস্থ মিশনের সিজি ফয়সাল আহমদের একগুঁয়েমির দরুণ অসহায় প্রবাসীরা ত্রাণ পাচ্ছে না বলে একাধিক ভুক্তভোগি জানিয়েছে।\nজনশক্তি রফতানির সর্বোচ্চ দেশ সউদী আরবের অর্থনীতিতেও ভাটার টান শুরু হয়েছে। অর্থনৈতিক মন্দার কারণে মধ্যপ্রাচ্যের দেশগুলো বাংলাদেশি কর্মীদের ফেরত আনার জন্য চাপ দিচ্ছে। গত মাসে রিয়াদস্থ বাংলাদেশ দূতাবাসের মাধ্যমে সউদী সরকার অবৈধ বাংলাদেশি কর্মীদের ফেরত আনার জন্য পররাষ্ট্র মন্ত্রণালয়কে অনুরোধ জানিয়েছে। সউদী থেকে নির্ভরযোগ্য সূত্র এতথ্য জানিয়েছে।\nআজ রোববার জেদ্দাস্থ বাংলাদেশ কনস্যুলেট অফিসের একটি সূত্র জানায়, আগামী ৩ থেকে ৫ বছরের মধ্যে দেশটি থেকে ক্রমান্বয়ে ৫ লক্ষাধিক বাংলাদেশিকে ফেরত আসতে হবে। কারণ সউদী আরবের ২০৩০ ভিশন অনুযায়ী পুরো সউদীর শ্রম বাজারে ৭০ শতাংশ সউদী নাগরিককে কর্মক্ষেত্রে আনার পরিকল্পনা রয়েছে। ইতোমধ্যে দেশটির বৃহৎ শপিংমলসহ বিভিন্ন সেক্টরে সউদী নারীদের চাকুরিতে বহাল করা হয়েছে। রিয়াদসহ বিভিন্ন শহরগুলোর শত শত প্রবাসী বাংলাদেশিদের দোকান-পাট বন্ধ হয়ে গেছে। ২০৩০ ভিশন বাস্তবায়ন হলে সব দেশের অভিবাসী কর্মীদের নিজ নিজ দেশে ফিরে যেতে হবে। ইতিমধ্যে এ বিষয়ে বিভিন্ন ধরনের ব্যবস্থা নেয়া শুরু করেছে সউদী সরকার। বিদেশি কর্মীদের পরিবারের উপর মাসিক চার্জ আরোপ করা হয়েছে। বাড়ানো হয়েছে ইকামাসহ বিভিন্ন ফি।\nপররাষ্ট্রমন্ত্রী ড. এ কে আবদুল মোমেন বলেছেন, মধ্যপ্রাচ্যের শ্রমবাজারের অবস্থা অত্যন্ত শোচনীয়। বিশেষ করে সউদী থেকে কত কর্মী ফেরত আসবে তা ভাবতেও পারছি না। সউদী সরকার বাংলাদেশিদের ফেরত আনার বিষয়ে তাগিদ দিচ্ছে। কিন্তু আমরা তাদের বলেছি, এক সঙ্গে এত লোক আনতে পারবো না। আমরা আমাদের কর্মীদের অবশ্যই নিয়ে আসব। তবে ধাপে ধাপে আনতে চাই।\nতিনি বলেন, তেলের দাম পড়ে যাওয়ায় সউদীর অর্থনীতি কিছুটা কঠিন অবস্থায় রয়েছে। ফলে মধ্যপ্রাচ্যের এ দেশগুলোতে আগামীতে আমাদের কর্মীর চাহিদা কমবে। এছাড়া ছোটখাটো অপরাধে জেলে থাকা প্রবাসীদের ক্ষমা করে জেল থেকে সোজা বিমানে তুলে দিচ্ছে।\nPrevious articleকরোনার আক্রমণ ঠেকাতে কয়েকটি ঘরোয়া ব্যবস্থা\nNext articleপোশাক শ্রমিকদের মধ্যে করোনা আক্রান্ত বাড়ছে


সুজানগর পৌর আ. লীগের সাধারণ সম্পাদকের ওপর হামলা - News Pabna সুজানগর পৌর আ. লীগের সাধারণ সম্পাদকের ওপর হামলা - News Pabna\nসুজানগর পৌর আ. লীগের সাধারণ সম্পাদকের ওপর হামলা\nপাবনা প্রতিনিধি : পাবনার সুজানগরে সন্ত্রাসীদের স্বশস্ত্র হামলায় পৌর আওয়ামী লীগের সাধারণ সম্পাদকসহ ৮ জন আহত হয়েছেন। তারা সুজানগর বাজারে একটি বৈঠক করছিল।\nআজ বৃহস্পতিবার (০৩ আগস্ট) রাত সাড়ে নয়টার দিকে সুজানগর বাজারে এই ঘটনা ঘটে।\nপৌর আওয়ামী লীগের সাধারণ সম্পাদক শাহিনুজ্জামান শাহিন বলেন, আমরা বাজারে একটি খোলা জায়গায় বসে বৈঠক করছিলাম এ সময় স্বশস্ত্র অবস্থায় অতর্কিতভাবে আবুল হাশেমেরে নেতৃত্বে মিলন, লিটন, নাসিম, সেলিম, বাবু শফিকসহ একদল সশস্ত্র সন্ত্রাসী আমাদের উপর হামলা চালায়।\nএ হামলায় আমি নিজে উপজেলা ছাত্রলীগের গ্রন্থ ও প্রকাশনা সম্পাদক সোহেল রানা, আব্দুস সালাম, আব্দুল আলীমসহ ৮ জন আহত হয়।\nআহতদের মধ্যে সোহেল রানার অবস্থা আশংকাজনক হওয়ায় তাকে পাবনা জেনারেল হাসপাতালে ভর্তি করা হয়েছে। হামলাকারীরা সবাই উপজেলা আওয়ামী লীগের সাধারণ সম্পাদক ও পৌর মেয়র আব্দুল ওয়াহাবের কর্মী সমর্থক।\nআমি নিজেও মারাত্মক জখম হয়েছি ভাই, সুস্থ হওয়ার পরে মামলা করা হবে। তবে পুলিশকে বিষয়টি তাৎক্ষনিক অবহিত করা হয়েছে।\nসুজানগর থানার ভারপ্রাপ্ত কর্মকর্তা (ওসি) ওবায়দুল হক ঘটনার সত্যতা নিশ্চিত করে বলেন, গত মঙ্গলবার অভ্যন্তরীন বিরোধের জের ধরে সুজানগর পৌর আওয়ামী লীগের সাধারণ সম্পাদক শাহিনুজ্জামান শাহিন গ্রুপের সক্রিয় কর্মী আব্দুস সালামকে মারপিট করেন সুজানগর উপজেলা আওয়ামী লীগের সাধারণ সম্পাদক আব্দুল ওয়াহাব গ্রুপের লোকজন।\nএ ঘটনায় আবুল হাশেমকে প্রধান আসামি করে থানায় একটি মামলা দায়ের করে আব্দুস সালাম।\nমামলার পর পরই পুলিশ আসামি আবুল হাশেমকে গ্রেফতার করে জেল হাজতে প্রেরণ করে।\nআজ বৃহস্পতিবার বিকেলে জামিনে মুক্ত হয়ে আবুল হাশেমেরে নেতৃত্বে একদল সশস্ত্র সন্ত্রাসী সুজানগর বাজারে সালাম ও তারা লোকজনের উপর হামলা চালায়।\nএ হামলায় পৌর আওয়ামী লীগের সাধারণ সম্পদক শাহিন, উপজেলা ছাত্রলীগের গ্রন্থ ও প্রকাশনা সম্পাদক সোহেল রানা আব্দুস সালামসহ ৮-৯ জন আহত হয়।\nআহতদের মধ্যে সোহেল রানার অবস্থা আশংকাজনক হওয়ায় তাকে পাবনা জেনারেল হাসপাতালে ভর্তি করা হয়েছে।\nসুজানগর থানার ভারপ্রাপ্ত কর্মকর্তা ওবায়দুল হক আরো জানান, পুলিশ ঘটনাস্থল পরিদর্শন করেছে। এলাকায় অপ্রিতিকর ঘটনা এড়াতে সুজানগর বাজারে অতিরিক্ত পুলিশ মোতায়েন করা হয়েছে।\nতবে এখনো থানায় কোন লিখিত অভিযোগ বা মামলা দায়ের হয়নি। মামলা দায়েরের পর আমরা এ বিষয়টি নিয়ে আইনী পদক্ষেপ গ্রহণ করবো বলেও জানান তিনি।\nএ বিষয়ে উপজেলা আওয়ামী লীগের সাধারণ সম্পাদক ও পৌর মেয়র আব্দুল ওয়াহাব বলেন, বিষয়টি আমি জানি না, ওরা আমার লোক নয় বলে বিষয়টি এড়িয়ে যান।


‘পাহাড়ে সন্ত্রাসী কার্যক্রম বিষয়ে প্রধানমন্ত্রীকে অবহিত করা হবে’ - parbattanews\nআপডেট: ২০২১-০৯-১৬ ১৯:২৬:৫১\nআওয়ামী যুবলীগ কেন্দ্রীয় কমিটির যুগ্ম সাধারণ সম্পাদক ব্যারিস্টার শেখ ফজলে নাঈম বলেন, অবৈধ অস্ত্র উদ্ধার এবং পাহাড়ে সন্ত্রাসী কার্যক্রম বিষয়ে প্রধানমন্ত্রীকে অবহিত করা হবে। বৃহস্পতিবার (১৬ সেপ্টেম্বর) দিনব্যাপী রাঙামাটি জেলা পরিষদের এনেক্স ভবনে অনুষ্ঠিত জেলা যুবলীগের বর্ধিত সভায় প্রধান অতিথির বক্তব্যে তিনি একথা বলেন।\nকেন্ত্রীয় এ নেতা আরও বলেন, বাংলাদেশের উন্নয়নে শেখ হাসিনার কোনো বিকল্প নাই। তার নেতৃত্বে বাংলাদেশ সমৃদ্ধির অঞ্চলে পরিণত হচ্ছে।\nতিনি বলেন, শেখ হাসিনা আমাদের অভিভাবক, শেষ ঠিকানা। তার নেতৃত্বের প্রতি অবিচল আস্থা রেখে যুবলীগকে এগিয়ে যেতে হবে। যুবলীগ নতুন কমিটির মাধ্যমে তৃণমূল পর্যায় থেকে ত্যাগী ও পরিশ্রমী নেতৃত্ব বাছাই করছে এবং তাদের মূল্যায়ন করবে।\nবর্ধিত সভায় প্রধান বক্তা ছিলেন, কেন্দ্রীয় যুবলীগের সাংগঠনিক সম্পাদক সাইফুর রহমান সোহাগ।\nজেলা যুবলীগের সভাপতি ও পৌর মেয়র মো. আকবর হোসেন চৌধুরীর সভাপতিত্বে এবং সাধারণ সম্পাদক নূর মোহাম্মদ কাজলের সঞ্চালনায় কেন্দ্রীয় যুবলীগ নেতা মীর মো. মহিউদ্দিনসহ সংগঠনটির কেন্দ্রীয় ও জেলা কমিটির নেতৃবৃন্দরা বর্ধিত সভায় অংশ নেন।\nজেলা যুবলীগের পক্ষ থেকে জানানো হয়েছে-সাংগঠনিক গতিশীলতা এবং দলকে চাঙ্গা করতে যুবলীগের নেতা-কর্মীদের নিয়ে মূলত এমন সভার আয়োজন করা হয়েছে।\nঘটনাপ্রবাহ: পাহাড়ে, প্রধানমন্ত্রীকে, সন্ত্রাসী\nপাহাড়ে কোন ধরণের সন্ত্রাসী কার্যক্রম সহ্য করা হবেনা: পার্বত্যমন্ত্রী\nPrevious PostPrevious কুতুবদিয়ায় স্বামী-স্ত্রী চেয়ারম্যান প্রার্থী\nNext PostNext পার্বত্য মন্ত্রণালয়ে প্রাথমিক শিক্ষক নিয়োগের বাছাই ও নিয়োগ কমিটি সংক্রান্ত সভা\nপাহাড়ে প্রধানমন্ত্রীকে সন্ত্রাসী


Importance of future depends on economic condition or not, question arises - Anandabazar\nImportance of future depends on economic condition or not, question arises\n২৫ অগস্ট, ২০১৮, ০০:০০:০০\nশেষ আপডেট: ৯ জানুয়ারি, ২০১৯, ১৪:৫৭:০৬\nকেবল আজকের জন্য বাঁচা\nদিল্লিতে অনাহারে তিন শিশুর মৃত্যু মানুষকে আলোড়িত করেছে। কিন্তু কেন? অতি দরিদ্র পরিবারে অনাহার, অপুষ্টি, অবহেলার সংবাদ আমাদের কি বিস্মিত করে? শহর ও শহরতলির বাসিন্দারা অপরিসর বস্তি বা উড়ালপুলের নীচে বাসরত পরিবারে, কিংবা গাড়ির জানালায় ভিক্ষুক মহিলার কোলের শিশুটির মুখে এই অবহেলাই কি দেখেন না?\nদেখেন। এবং অনেকেই ভাবেন, কী করে বাবা-মা এতটা উদাসীন হতে পারে শিশুর ভালমন্দ নিয়ে? কী করে এমন উচ্ছৃঙ্খল জীবন কাটাতে পারে? দারিদ্র কি মানুষকে এতই অমানবিক করে? শিশুর প্রতি অবহেলা, এবং আরও অনেক সামাজিক সমস্যার মূলে রয়েছে একটি প্রশ্ন। এক জন মানুষ তাঁর ভবিষ্যৎকে কী ভাবে দেখছেন? যাঁদের জীবনে আগামী কালের গুরুত্ব অতি সামান্য তাঁরা বিপন্ন, এবং কিছু ক্ষেত্রে বিপজ্জনক। অর্থনীতির পরিভাষায় যাকে ‘ডিসকাউন্ট রেট’ বলে, তা চৈত্র সেলের রিবেট নয়, কিন্তু প্রয়োগের দিক থেকে অনেকটা একই ধরনের। সেলে দাম বাড়িয়ে জামা-কাপড়ের উপর ছাড় দেয়। সেই রকম, এক জন ব্যক্তি আজকের হিসেবে ভবিষ্যতের ‘রিবেট-দেওয়া’ দাম হিসেব করেন। কে নিজের ভবিষ্যৎকে আজকের চাইতে বেশি দামি মনে করেন, আর কার কাছে ভবিষ্যতের গুরুত্ব আজকের চাইতে কম, তা তাঁর রোজগার ও সঞ্চয়ের ক্ষমতার উপর নির্ভর করে।\nযাঁর ভবিষ্যৎ উজ্জ্বল নয়, তাঁর কাছে আজকের দিনটি আগামী কালের চেয়ে গুরুত্বপূর্ণ। যে শুধু আজকের জন্য বাঁচে তার ন্যূনতম রোজগার হয়ে গেলেই আর উৎসাহ থাকে না। কোনও রিকশাচালক হয়তো সেটুকুই রোজগার করতে চান, যাতে আজ খানিকটা খাবার আর দেশি মদ হয়ে যায়। কাল বেঁচে থাকলে, এর পুনরাবৃত্তি হবে। আবার ব্যাঙ্কের সুদের হারও ঠিক করে দেয়, আগামী বিশ-ত্রিশ বছরের রোজগারের মূল্য আজকের নিরিখে কত। সুদের হার বাড়তে থাকলে ভবিষ্যৎ গুরুত্ব পায়, কমতে থাকলে বর্তমানমুখী হয়ে পড়েন মানুষ।\nমনস্তাত্ত্বিক বিচারও কিন্তু ভবিষ্যতের মূল্য নির্ধারণ করে। রিকশাওয়ালার স্ত্রী হয়তো স্বপ্ন দেখেন, ছেলেমেয়ে বড় হয়ে ভাল চাকরি করবে। এঁরা অন্যের বাড়িতে কাজ করে ছেলে-মেয়েদের ইস্কুলে পাঠান। রাজ্য সরকারের কন্যাশ্রী-র মতো প্রকল্প মেয়েদের ভবিষ্যৎ তৈরির জন্য এমন পরিবারকে প্রণোদিত করছে, সন্দেহ নেই।\nকিন্তু নানা কারণে ভবিষ্যৎকে কম মূল্য দিতে পারেন গরিব মানুষ। দু’দশক আগে এইডসের প্রভাবে আফ্রিকার বেশ কিছু দেশে মানুষ কোনও কাজ করতে চাইতেন না। অল্প দিনের মধ্যে যদি মারাই যাই, তা হলে আজ খেটে হবে কী? পঁয়ত্রিশ-চল্লিশ বছরের মধ্যে মৃত্যু হতে পারে জানলে কে-ই বা আগামী কালের কথা ভাববে? এমন হতাশা প্রভাব ফেলে পড়াশোনাতেও। কাল চাকরি যদি না জোটে, আজ পড়ে কী হবে? সবাই তো মেধাবী নয়। মধ্যমেধার মানুষদের জীবিকার কী বন্দোবস্ত আছে? এই হতাশার ফল ফলছে মারাত্মক। বেসরকারি চাকরি পেতে গেলে দক্ষতা এবং উৎপাদনশীলতাই ভরসা। সরকারি কাজে অনেক সময়ে এক জন সুনিপুণ কর্মী অনেকের ত্রুটি ঢেকে দিতে পারেন। কিন্তু কঠিন বাজারব্যবস্থায় তা হবে না। ফলে দক্ষতা তৈরি না হওয়ায় কাজের জগৎ থেকে বাদ পড়ে যাচ্ছেন অনেকে। অনিশ্চিত ভবিষ্যৎ, হতাশা তাঁদের ভাল জীবিকার সম্ভাবনা নষ্ট করছে।\nইদানীং শহরের রাস্তায় বাইকে চড়া, চুলে তিন রকম রং করা কিছু যুবক দেখা যায়। তাদের একাংশ রাজনৈতিক দলের ঘনিষ্ঠ, সিন্ডিকেট চালায়। বাকিরা স্বতঃপ্রণোদিত নিয়মভঙ্গকারী। তারা হেলমেটহীন, তীব্র গতিতে বাইক চালায় প্রায় মৃত্যুপণ করে। আন্দাজ হয়, এদের অধিকাংশের মনে ‘আগামী কাল’ নিয়ে স্পষ্ট ধারণা নেই। কয়েক জন বাড়ির ব্যবসায় বড়লোক হবে, হয়তো নেতাও হবে, বাকিরা প্রত্যেক দিনের জন্য বাঁচবে। এদের ভবিষ্যতের কথা ভেবে সুশৃঙ্খল ভাবে বাঁচার জন্য প্রণোদিত করার উপায় কী? ভারতের সামাজিক সুরক্ষা প্রকল্প প্রাচীন লণ্ঠনের মতো। আলো কম, ধোঁয়া বেশি। সেগুলোর ভরসায় জীবনের পরিকল্পনা তৈরি করা চলে না। ‘স্কিল ইন্ডিয়া’ প্রকল্প এদের বিভিন্ন পেশায় নিয়োগের উপযুক্ত তৈরি করবে, এমন আশা করা গিয়েছিল। কার্যক্ষেত্রে লাভ হয়েছে সামান্যই।\nঅথচ ভারত মনে করে যে তরুণ-তরুণীদের প্রথাগত কাজে নিয়োগ করে দেশের অর্থনৈতিক বৃদ্ধির হার বাড়াবে। ষোলো থেকে পঁচিশ বছর বয়সি শিক্ষিত তরুণ-তরুণীদের মধ্যে বেকারত্বের হার সব থেকে বেশি। নব্বইয়ের দশক থেকে তা দশ শতাংশের নীচে নামেনি। যদিও ভারতের লেবার বুরো কখনও বলতে পারেনি বেকারদের সংখ্যা ঠিক কত। চাকরি বা পড়াশোনা, কোনওটার সঙ্গেই যুক্ত নেই কত জন, তার প্রকৃত আন্দাজ নেই। তবু ভারতের নীতি নির্ধারক মহল বিশ্বাস করে যে তরুণ-তরুণীদের সংখ্যা বেড়ে গেলেই আর্থিক বৃদ্ধির জোয়ার আসবে, কারণ তারা বেশি হারে শ্রমবাজারে প্রবেশ করবে এবং রোজগার করবে। তার একটা অংশ সঞ্চয় হবে, বিনিয়োগ হবে এবং এর ফলে আর্থিক বৃদ্ধি ত্বরান্বিত হবে।\nহতে পারত, কিন্তু হচ্ছে কি? চাকরি তৈরিই হচ্ছে খুব কম। তার উপর, আগামী কালের দিশা নেই বলে আজকে বাঁচার প্রবণতায় যা খরচ হচ্ছে তার দরুন ভোগ্যপণ্যের উৎপাদন হয়তো বাড়ছে, কিন্তু স্থায়ী সম্পদ সৃষ্টির বড় নজির তৈরি হচ্ছে না। বস্তুত, নব্বইয়ের দশকে কর্মক্ষেত্রে নিয়োজিত ছিলেন ১৫-২৪ বছর বয়সি পুরুষদের সত্তর শতাংশ। ২০১৬-য় তা কমে ৫০ শতাংশ হয়েছে। কর্মক্ষেত্রে মেয়েদের যোগদান দ্রুত কমেছে। এত মানুষের আগামী কালের বন্দোবস্ত কী হবে তার দিশা কোথায়? বিশেষত নিম্ন-মধ্যবিত্ত ও নিম্নবিত্তের নিয়োগের সুযোগ প্রায় কিছুই হচ্ছে না।\nএই পরিস্থিতিতে ভবিষ্যতের পরিকল্পনার প্রতি অনীহা আসতেই পারে। তা থেকে আজকের কর্তব্যের প্রতি অবহেলা আসাই স্বাভাবিক। বিপজ্জনক জীবনযাত্রাও আশ্চর্য নয়। সেই আশাহীন, ঝুঁকিপূর্ণ জীবনে পরিবারের শিশুটি সব চাইতে বিপন্ন হয়ে পড়ে।\n(কলকাতার সেন্টার ফর স্টাডিজ় ইন সোশ্যাল সায়েন্সেস-এ অর্থনীতির শিক্ষক)


মাদার বখশের মৃত্যু দিবস জাতীয় স্বীকৃতি চাই - Bhorer Kagoj\nপ্রচ্ছদ মুক্তচিন্তা মাদার বখশের মৃত্যু দিবস জাতীয় স্বীকৃতি চাই\nপ্রকাশিত: জানুয়ারি ২০, ২০২২ , ১:০৪ পূর্বাহ্ণ আপডেট: জানুয়ারি ২০, ২০২২ , ১:০৪ পূর্বাহ্ণ\nউত্তরবঙ্গের মানুষের কাছে কিংবদন্তি নাম মাদার বখশ। রাজশাহীর শিক্ষা বিস্তার ও উন্নয়নে তার ভূমিকা চিরস্মরণীয়। মাদার বখশ সমাজসেবায় অসংখ্য অনুকরণীয় দৃষ্টান্ত রেখে গেছেন। তার সামাজিক কর্মকাণ্ড রাজশাহীর বাসিন্দাসহ সারাদেশবাসীকে সব সময় আন্দোলিত করবে, এটাই স্বাভাবিক। বিশিষ্ট রাজনীতিবিদ ও সমাজসেবক মাদার বখশ ১৯০৭ সালের ১৪ ফেব্রুয়ারি নাটোর জেলার (তৎকালীন নাটোর মহকুমা) সিংড়ার স্থাপনদীঘি গ্রামে এক সাধারণ কৃষক পরিবারে জন্মগ্রহণ করেন। তার পিতার নাম বলিউদ্দিন মণ্ডল। ১৯২২ সালে তিনি সিংড়ার চৌগ্রাম উচ্চ বিদ্যালয় থেকে প্রথম শ্রেণিতে মেট্রিক, রাজশাহী কলেজ থেকে ১৯২৪ সালে আইএ এবং ১৯২৬ সালে একই কলেজ থেকে বিএ ডিগ্রি অর্জন করেন। তিনি ১৯২৮ সালে কলকাতা বিশ্ববিদ্যালয় থেকে ইতিহাসে এমএ পাস করেন এবং ১৯২৯ সালে প্রেসিডেন্সি কলেজ থেকে আইন বিষয়ে বিএল ডিগ্রি লাভ করেন। মুর্শিদাবাদ ও নওগাঁয় শিক্ষকতা করার পর মাদার বখশ ১৯৩৪ সালে রাজশাহীতে আইন পেশায় নিয়োজিত হন। একই সময়ে আইন পেশার পাশাপাশি তিনি সমাজসেবায়ও মনোনিবেশ করেন। মাদার বখশ অসহায় মানুষের পক্ষে পারিশ্রমিক ছাড়া মামলা পরিচালনার জন্য খ্যাতি লাভ করেন। তিনি চল্লিশের দশকের প্রারম্ভে রাজনীতির সঙ্গে সম্পৃক্ত হন। এরপর ১৯৪৬ সালে রাজশাহীর (আত্রাই, বাগমারা ও মান্দা) প্রতিনিধি হিসেবে অবিভক্ত বাংলার বঙ্গীয় আইন পরিষদ সদস্য নির্বাচিত হন। মাদার বখশ ১৯৪৭ থেকে ১৯৫৪ সাল পর্যন্ত পাকিস্তান আইন পরিষদের সদস্য ছিলেন। তিনি ১৯৫০-১৯৫৪ সাল পর্যন্ত রাজশাহী পৌরসভার (বর্তমানে সিটি করপোরেশন) প্রথম নির্বাচিত চেয়ারম্যানও ছিলেন। প্রতিভাবান মানুষটি দুরারোগ্য ব্যাধি ক্যান্সারে আক্রান্ত হয়ে ১৯৬৭ সালের ২০ জানুয়ারি, শুক্রবার শেষ নিশ্বাস ত্যাগ করেন। তাকে রাজশাহীর কাদিরগঞ্জ গোরস্তানে সমাহিত করা হয়।\nমাদার বখশ মুসলিম লীগের রাজনীতির সঙ্গে যুক্ত ছিলেন, তথাপিও মহান ভাষা আন্দোলনের অন্যতম সংগঠক ছিলেন। ১৯৫২ সালের ২১ ফেব্রুয়ারি ঢাকা বিশ্ববিদ্যালয় এলাকায় সর্বদলীয় ছাত্রসংগ্রাম পরিষদের মিছিলে গুলিবর্ষণের ঘটনায় সালাম, বরকত, রফিকসহ অনেকেই শহীদ হন। এরই পরিপ্রেক্ষিতে ২২ ফেব্রুয়ারি রাজশাহী ভুবন মোহন পার্কে অনুষ্ঠিত সমাবেশে মাদার বখশ অন্যতম আয়োজক ও প্রধান বক্তা ছিলেন। তৎকালীন পূর্ব পাকিস্তানে মুসলিম লীগের তিনিই একমাত্র এমএলএ, যিনি ১৯৫২ সালের ২১ ফেব্রুয়ারির ঘটনায় নিজ দলীয় সরকারের সমালোচনা করার দায়ে কারাবরণ করেছিলেন। বাংলা ভাষার মর্যাদা রক্ষার প্রশ্নে দলের নীতিনির্ধারক ও সরকারের বিরুদ্ধে স্পষ্ট অবস্থানের কারণে মুসলিম লীগ নেতাদের সঙ্গে তার দূরত্ব সৃষ্টি হয়। ১৯৫৩ সালের ৬ ফেব্রুয়ারি ভুবন মোহন পার্কে এক জনসভায় বক্তব্য রাখতে গিয়ে জননেতা মাদার বখশ সরকারকে উদ্দেশ করে বলেছিলেন, যদি রাজশাহীতে বিশ্ববিদ্যালয় স্থাপন করা না হয়, তবে উত্তরবঙ্গকে একটি স্বতন্ত্র প্রদেশ দাবি করতে আমরা বাধ্য হব। তার এ বক্তব্য নিয়ে সরকারের উচ্চ পর্যায়ে আলোচনা হয়। এরই ধারাবাহিকতায় ১৯৫৩ সালের ৩১ মার্চে প্রাদেশিক আইন সভায় রাজশাহী বিশ্ববিদ্যালয় প্রতিষ্ঠা আইন পাস হয়। ক্ষণজন্মা-মহৎপ্রাণ মাদার বখশ ১৯৫৩ সালে রাজশাহী বিশ্ববিদ্যালয়, ১৯৫৪ সালে সোবহানিয়া উচ্চ বিদ্যালয় (বর্তমানে কোর্ট একাডেমি নামে পরিচিত), ১৯৬০ সালে ল²ীপুর উচ্চ বালিকা বিদ্যালয়, ১৯৬৬ সালে রাজশাহী হোমিওপ্যাথিক মেডিকেল কলেজ প্রতিষ্ঠা করেন। তারই নেতৃত্বে ১৯৪৯ সালে রাজশাহীতে প্রথম বেসরকারি মেডিকেল স্কুল প্রতিষ্ঠিত হয়, যা ১৯৫৫ সালে সরকারিকরণ এবং ১৯৫৮ সালে রাজশাহী মেডিকেল কলেজ ও হাসপাতাল নামে নামকরণ করা হয়। এছাড়া রাজশাহী মহিলা কলেজ, রাজশাহী গার্লস মাদ্রাসা (বর্তমানে গার্লস হাইস্কুল), রাজশাহী মুসলিম হাইস্কুলসহ আরো অনেক শিক্ষাপ্রতিষ্ঠান প্রতিষ্ঠা করেন। মাদার বখশের কন্যা মনোয়ারা রহমান (১৯৩৪-২০১০) একজন ভাষাসৈনিক ছিলেন এবং পুত্র আ ন ম সালেহ (১৯৫২-২০১১) রাজশাহী বিশ্ববিদ্যালয়ে মনোবিজ্ঞান বিভাগে অধ্যাপনা করতেন। মাদার বখশের স্মৃতির প্রতি সম্মান জানিয়ে রাজশাহী বিশ্ববিদ্যালয়ের নির্মাণাধীন একটি আবাসিক ছাত্র হল ‘মাদার বখশ হল’ নামে নামকরণ করা হয়।\nরাজশাহী মহানগরে মাদার বখশ গার্হস্থ্য অর্থনীতি নামের একটি কলেজও প্রতিষ্ঠা করা হয়েছে। রাজশাহী টিচার্স ট্রেনিং কলেজের একটি ছাত্রাবাস মাদার বখশের নামে রাখা হয়। নাটোরের সিংড়া উপজেলায় নাটোর-বগুড়া মহাসড়কের পেট্রোল পাম্প-সংলগ্ন ব্রিজটির নামও মাদার বখশের নামেই রাখা হয়েছে। মাদার বখশ রাজশাহীর উন্নয়ন ও শিক্ষা বিস্তারে যে অবিস্মরণীয় ভূমিকা রেখে গেছেন, তার যথাযথ মূল্যায়ন হয়েছে কি? রাজশাহী সিটি করপোরেশন এবং মাদার বখশ প্রতিষ্ঠিত বিভিন্ন শিক্ষাপ্রতিষ্ঠানে তার জন্মদিবস বা মৃত্যুবার্ষিকী পালন করা হয় কি? ২০ জানুয়ারি, ২০২২ রাজনীতিজ্ঞ, আইনজীবী, ভাষাসৈনিক ও সমাজসেবক মাদার বখশের ৫৫তম মৃত্যুবার্ষিকী। রাজশাহী অঞ্চলের উন্নয়নে মাদার বখশের অবদান অনস্বীকার্য; কিন্তু তার মৃত্যুর ৫৫ বছর পেরিয়ে গেলেও নেই কোনো জাতীয় স্বীকৃতি। সমাজসেবা ও ভাষা আন্দোলনে অবদানের জন্য তাকে স্বাধীনতা পুরস্কার অথবা একুশে পদকেও ভূষিত করা যেতে পারে। রাজশাহী বিশ্ববিদ্যালয়ের আইন বিভাগের প্রাক্তন অবৈতনিক শিক্ষক, জনদরদি আইনজীবী, শিক্ষানুরাগী জননেতা মাদার বখশের প্রতি রইল বিনম্র শ্রদ্ধা।\nফাত্তাহ তানভীর রানা : রাজশাহী বিশ্ববিদ্যালয়ের প্রাক্তন ছাত্র ও ব্যাংকার।


মালয়েশিয়া বিএনপি'র উদ্যোগে বিপ্লব ও সংহতি দিবস পালন\nআহমাদুল কবির, মালয়েশিয়া থেকে ০৮ নভেম্বর ২০১৮, ১৪:৫৪ | অনলাইন সংস্করণ\nঐতিহাসিক বিপ্লব ও সংহতি দিবস পালন করেছে মালয়েশিয়া বিএনপি।\n৭ নভেম্বর বুধবার সন্ধ্যায় রাজধানী কুয়ালালামপুরের রেস্টুরেন্ট রাঁধুনিতে দোয়া ও আলোচনাসভা অনুষ্ঠিত হয়।\nকাজী মোহাম্মদ আনোয়ার হোসেন হাই এর পবিত্র কোরআন তেলাওয়াতের মধ্য দিয়ে এ সভা শুরু হয়। অনুষ্ঠানে সভাপতিত্ব করেন মালয়েশিয়া বিএনপি প্রস্তাবিত সভাপতি মো. শহীদ উল্যাহ শহীদ।\nমালয়েশিয়া বিএনপি সাংগঠনিক সম্পাদক মো. কাজী সালাউদ্দিনের সঞ্চালনায় আলোচনাসভায় বক্তব্য রাখেন বিএনপির সহসভাপতি মো. আব্দুল মোতালেব জন, আন্তর্জাতিক বিষয়ক সম্পাদক জহিরুল ইসলাম, সহসাধারণ সম্পাদক মো. ইমন হাসান, তামিংজায়া শাখা বিএনপির সাধারণ সম্পাদক আ স ম মারুফ, ছাত্রদলের আহ্বায়ক নাজমুল হুদা চৌধুরী প্রমুখ।\nএসময় বক্তারা বলেন, ৭ নভেম্বর বিপ্লবের সফলতার সিঁড়ি বেয়েই আমরা বহুদলীয় গণতন্ত্র এবং অর্থনৈতিক মুক্তির পথ পেয়েছি। ৭ নভেম্বর বিপ্লবের মহানায়ক শহীদ প্রেসিডেন্ট জিয়াউর রহমান আমাদের সে পথ দেখিয়ে গেছেন। তার প্রদর্শিত পথ ধরেই বাংলাদেশ আজ উন্নয়ন-অগ্রগতির মহাসড়কে উঠে এসেছে।\nআর সে জন্যই আমাদের জাতীয় জীবনে ৭ নভেম্বরের গুরুত্ব অপরিসীম। আবারো আমাদের স্বাধীনতা, সার্বভৌমত্ব ও গণতন্ত্র চরম সংকটের মুখে। আর সে জন্য গণতন্ত্রের প্রতীক ‘গণতন্ত্রের মা’ দেশনেত্রী বেগম খালেদা জিয়াকে কারাবন্দি করে রাখা হয়েছে। দেশকে বন্দিদশা থেকে মুক্ত করতে বেগম খালেদা জিয়াকে কারামুক্ত করতে আমাদের সবাইকে আন্দোলনে ঝাঁপিয়ে পড়তে হবে।\nএসময় আরো উপস্থিত ছিলেন মালয়েশিয়া বিএনপি যুগ্ম সাধারণ সম্পাদক মো. মিন্টু সরকার, কোতারায়া শাখা বিএনপি সভাপতি মো. বাসার রানা, বিএনপি নেতা শওকত মজিব, মো. জামিল হোসেন, মো. রিয়াজ, মিজানুর রহমান, আব্দুল হামিদ, মো. মনির, সোহেল, ও নাসির প্রমুখ।


এডসের বিরুদ্ধে লড়াইয়ে ভারতের অগ্রগতি লক্ষণীয় - KhaborOnline\nJune 4, 2019 খবর অনলাইন দেশ, শরীরস্বাস্থ্য 0\nওয়েবডেস্ক: বিশ্বে এডসের ওষুধের মোট যোগানের দুইয়ের তিন শতাংশই সরবরাহ করে ভারত। এই ওষুধ সরবরাহের ক্ষেত্রে এবং এডস আক্রান্ত রোগীর চিকিৎসা ও বিশ্বে তা নিয়ন্ত্রণ করার ক্ষেত্রে প্রথম স্থানে রয়েছে ভারত। জাতিসংঘে নিযুক্ত ভারতের বিশেষ দূত পৌলমি ত্রিপাঠি জেনারেল অ্যাসেম্বলি সেশনে জানিয়েছেন, এইচআইভি/এডসের বিরুদ্ধে লড়াইয়ের ক্ষেত্রে ভারত অসাধারণ ও লক্ষণীয় অগ্রগতি করেছে।\nউন্নয়নশীল দেশগুলিতে এই রোগে আক্রান্ত রোগীর সংখ্যা কমাতে ও পাশাপাশি নিয়ন্ত্রণে আনতে সাশ্রয়ী মূল্যের জেনেরিক ওষুধ এনেছে ভারত।\nপ্রতিযোগিতামূলক চাহিদা এবং তার পরিবর্তনের অগ্রাধিকারগুলি যেন এইচআইভি/এডসের সঙ্গে যুদ্ধে পর্যাপ্ত সম্পদ সরবরাহের প্রচেষ্টাকে প্রভাবিত করতে না পারে, তা নিশ্চিত করার জন্য ধারাবাহিক রাজনৈতিক অঙ্গীকারের ওপর গুরুত্ব আরোপ করেছেন পৌলমি।\nআরও পড়ুন – বিশ্ব তামাক বিরোধী দিবসে আর্জি, ধূমপানমুক্ত সুস্থ বিশ্ব গড়ে তুলুন!\nপাশাপাশি তিনি আরও বলেন, সাশ্রয়ী মূল্যের অ্যান্টি রেট্রোভাইরাল ড্রাগস এবং তার গুণমানের ঘাটতি না ঘটে সে দিকে সমান তালে নজর রাখতে হবে। সঙ্গে সঙ্গে এই লড়াইয়ে চিকিৎসা সংক্রান্ত যাবতীয় পরিষেবা এবং সহযোগিতাগুলিও বজায় রাখতে হবে।\nদেশীয় ক্ষেত্রে নতুন করে এই রোগের সংক্রমণ, মায়ের থেকে সন্তানে তা ছড়িয়ে পড়া, এই রোগ নিয়ে জিইয়ে থাকা নানান সংস্কার ও বৈষম্য দূর করার লক্ষ্য মাত্রা নিতে হবে ২০২০ সালের মধ্যে।\nজেনারেল অ্যাসেম্বলির প্রথম দফার বৈঠকে সেক্রেটরি জেনারেল অ্যান্টনিও গুটেররেস বলেন, এডসহীন বিশ্ব অকল্পনীয়। যদিও একই সঙ্গে এর বিরুদ্ধে লড়াই করার প্রচেষ্টা ইতিহাসে নজির তৈরি করতে পারে। লক্ষণীয় অগ্রগতিও ঘটাতে পারে।\nতাঁর পরিসংখ্যান বলছে, বিশ্বে এইচআইভি সংক্রমিত রোগীদের মধ্যে চিকিৎসাপ্রাপ্ত রোগীর সংখ্যা গত দশকের থেকে ৫.৫ শতাংশ বেড়েছে। সঙ্গে এই সংক্রান্ত বিভিন্ন কর্মসূচিগুলি এডস ছড়ানো কমিয়ে দিয়েছে। পাশাপাশি মায়ের থেকে এই রোগ সন্তানে ছড়িয়ে পড়া অনেক দেশই কমিয়ে ফেলেছে।\nছিঁড়ছে জাল, জমছে আবর্জনা! হারিয়ে যাবে না তো?


'সৌন্দর্য রয়ে যায়’, ২৮ বছর আগে মিস ইউনিভার্সের মুকুট উঠেছিল সুস্মিতার মাথায় - Sushmita Sen celebrates 28 years of her Miss Universe win as she says Beauty remains!, Bangla News Bangla Entertainment News\nবাংলা নিউজ > বায়োস্কোপ > 'সৌন্দর্য রয়ে যায়’, ২৮ বছর আগে মিস ইউনিভার্সের মুকুট উঠেছিল সুস্মিতার মাথায়\n২৮ বছর আগের মুহূর্ত সুস্মিতা সেনের\n'সৌন্দর্য রয়ে যায়’, ২৮ বছর আগে মিস ইউনিভার্সের মুকুট উঠেছিল সুস্মিতার মাথায়\n1 মিনিটে পড়ুন . Updated: 22 May 2022, 12:30 PM IST\nসোশ্যাল মিডিয়ায় আবেগঘন প্রাক্তন 'মিস ইউনিভার্স' সুস্মিতা সেনের।\n১৯৯৪ সালে প্রথম ভারতীয় মহিলা হিসাবে মিস ইউনিভার্সের তাজ জিতেছিলেন সুস্মিতা সেন। ইতিহাস রচনা করেছিলেন তিনি। ওই বছর ২১ মে ফিলিপাইনের পাশের শহরে আয়োজিত ৪৩তম মিস ইউনিভার্স প্রতিযোগীতায় অংশ নিয়ে সেরার শিরোপা উঠেছিল সুস্মিতার মাথায়। ৭৭ দেশের সুন্দরীদের মধ্যে সেরা নির্বাচিত হন বাঙালি কন্যা। সারা বিশ্ব তাঁকে চিনেছিল 'মিস ইউনিভার্স' হিসেবে।\nএই বিশেষ দিনটিকে স্মরণ করে নেটমাধ্যমে পোস্ট করেন প্রাক্তন মিস ইউনিভার্স। শনিবার টুইটারে নিজের একটি ছবি পোস্ট করে অভিনেত্রী লিখেছেন, 'সৌন্দর্য একটা অনুভূতি। ভারতের সর্বপ্রথম মিস ইউনিভার্স খেতাব জেতা, ২৮ বছর পূর্তি। সময় বয়ে যায়…. কিন্তু সৌন্দর্য রয়ে যায়!' আরও পড়ুন: ফ্যান গার্ল মুহূর্ত! ‘কান’-এ ঐশ্বর্যর সঙ্গে ছবি হেলির, আরাধ্যার সঙ্গে করলেন গল্প\nBeautiful isafeeling 😍💃🏻😁 Happy 28 years of INDIA winning Miss Universe for the very first time!!👏😁💃🏻Time flies…Beauty remains!!!💋#Love #Pride #Motherland #MissUniverse1994 #INDIA 🙏🇮🇳 Mahal Kita #Philippines ❤ pic.twitter.com/LxMqU4ntx2\n— sushmita sen (@thesushmitasen) May 21, 2022\nআজ থেকে ২৮ বছর আগে প্রথম ভারতীয় হিসাবে মিস ইউনিভার্সের তাজ জিতে বিশ্ব মঞ্চের আঙিনায় দেশের নাম উজ্জ্বল করেছিলেন তিনি। নেটমাধ্যমে অভিনেত্রীর বিভিন্ন ফ্যানপেজ থেকে মিস ইউনিভার্স জয়ের মুহূর্তে ভিডিয়ো এবং ছবি শেয়ার করা হয়েছে।\nA post shared by Sushmita Sen (@thejuniorsush)\n‘মেয় হুঁ না’, ‘বিবি নম্বর ওয়ান’, ‘মেয়েনে প্যায়ার কিঁউ কিয়া’র মতো জনপ্রিয় বলিউড ছবিতে অভিনয় করেছেন সুস্মিতা। ২০১০ সালে বলিউড থেকে বিরতি নেন অভিনেত্রী। দুই মেয়ে রেনে এবং আলিশাকে দত্তক নিয়েছিলেন অভিনেত্রী। মেয়ে রেনে ও আলিশাকে বড়ো করাই তখন একমাত্র লক্ষ্য ছিল এই সিঙ্গল মাদারের। ২০১৫ সালে সৃজিত মুখোপাধ্যায়ের নির্বাকে অভিনয় করেছিলেন সুস্মিতা। ওটিটি প্ল্যাটফর্ম ডিজনি প্লাস হটস্টারে ‘আর্য’ ওয়েব সিরিজের সঙ্গে কামব্যাক করেন অভিনেত্রী। এর দ্বিতীয় পার্টও মুক্তি পেয়েছে গত বছর।\nSushmita Sen Miss Universe


তন্ত্রবিদ্যায় সিদ্ধিলাভের আশায় মা’কে টুকরো টুকরো করে কেটে রক্ত পান করল ছেলে\nকুড়ুলের ঘায়ে জন্মদাত্রী মা’কে খুন করল ছেলে। তার পর মায়ের মৃতদেহটি টুকরো টুকরো করে তার পাশে বসে রক্ত পান করল সে। সিনেমার চিত্রনাট্য নয়, বাস্তবে রোমহর্ষক এই ঘটনা ঘটেছে ছত্তিশগড়ের কোরবা নামক একটি অঞ্চলে।\nতন্ত্রবিদ্যায় সিদ্ধিলাভের আশায় নাকি এমন কাণ্ড ঘটিয়েছে সে! বছর ২৭-এর এই গুণধর ‘নরখাদক’ দিলীপ যাদব বর্তমানে পলাতক। নিজের মা’কে কেবল খুনই নয়,পালিয়ে যাওয়ার আগে মায়ের দেহ টুকরো টুকরো করে কেটে আগুনে পুড়িয়ে দিয়ে গিয়েছে সে।\nদিলীপ যাদবের বাড়ি থেকে উদ্ধার হয়েছে আধপোড়া মাংসের অবশিষ্টাংশ, তন্ত্রর পুঁথি-সহ নানাবিধ উপকরণ। দিলীপের খোঁজে তল্লাশি অভিযান শুরু করেছে পুলিশ। প্রতিবেশী গৃহবধূ সামীরণ যাদবের দাবি‚ তিনি ওই পথ দিয়ে যাচ্ছিলেন তাঁর এক বান্ধবীর বাড়ি। প্রথমে তাঁর কানে ভেসে আসে গোঙানির শব্দ। তারপর জানালার ফাঁক দিয়ে তিনি দেখতে পান যে, দিলীপ তাঁর মায়ের দেহটি কুড়ুলের আঘাতে ছিন্ন-ভিন্ন করে ফেলছেন। এবং সেই রক্ত পান করছেন। সবথেকে ভয়ঙ্কর পরিস্থিতি সৃষ্টি হয়েছিল তখনই যখন, এত আঘাতের পরেও তার মা বেঁচেছিল, এবং প্রাণপণে নিজেকে বাঁচানোর আপ্রাণ চেষ্টা করে চলেছিল।\nকোরবার অতিরিক্ত এসপি জয়প্রকাশ বধাই জানান, বৃহস্পতিবার রামকচর গ্রামের সামীরণ যাদব নামে এক মহিলা হঠাৎই তাঁদের থানায় এসে উপস্থিত হন এবং জানান, নিজের চোখে তিনি এই বীভৎস দৃশ্য দেখেছেন। পুলিশ সূত্রে জানা গিয়েছে যে, দিলীপ তার বাবা এবং ভাইয়ের মৃত্যুর জন্য এবং নিজের সংসার ভেঙে যাওয়ার জন্য নিজের মা’কেই সন্দেহ করত, শুধু তাই নয়, তন্ত্রসাধানার মাধ্যমে সিদ্ধিলাভের আশায় নরবলি দেওয়ার জন্যে নিজের মা’কেই বেছে নিয়েছিল বলে ধারণা পুলিশের। দিলীপের খোঁজে তল্লাশি জারি ।\nPrevPreviousভুল করে সস্তায় টিকিট বিক্রির অফার! বিরাট আর্থিক ক্ষতির মুখে বিমান সংস্থা\nNextগুহার অন্ধকারে লোমশ প্রাণী ! লাঠির ঘায়ে চক্ষু চড়কগাছ !Next


মুন্সীগঞ্জে হুমায়ুন আজাদ কমপ্লেক্স উদ্বোধন || The Daily Janakantha\nPrint স্টাফ রির্পোটার,মুন্সীগঞ্জ ॥ মুন্সীগঞ্জের রাঢ়ীখালে আজ দুপুরে হুমায়ুন আজদ কমপ্লেক্স উদ্বোধন করেছেন নৌ পরিবহন মন্ত্রী শাহজাহান খান এমপি। একই সঙ্গে হুমায়ুন আজাদের ৬৮তম জন্ম জয়ন্তী উপলক্ষে তাঁর নিজবাড়িতে দু’ দিনব্যাপী সাহিত্য ও সাংস্কৃতিক উৎসবের উদ্বোধন করা হয়। হুমায়ুন আজাদের অনুজ এবং হুমায়ুন আজাদ ফাইন্ডেশনের সভাপতি ও সরকারের অতিরিক্ত সচিব মো. সাজ্জাদ কবিরের সভাপতিত্বে অনুষ্ঠানে আরও বক্তব্য রাখেন নৌ সচিব শফিক আলম মেহেদী, জেলা প্রশাসক মো. সাইফুল হাসান বাদল, কবি জাহাঙ্গীর হাবিবুল্লাহ, মুক্তিযোদ্ধা কমান্ডার গাজী শামসুদ্দিন ও রাঢ়ীখাল ইউপি চেয়ারম্যান হারুন উর রশিদ। উপস্থিত ছিলেন হুমায়ুন আজাদের স্ত্রী লতিফা কহিনুর, পুত্র অনন্য আজাদ। এর আগে সকালে হুমায়ুন আজাদের সমাধিতে পুস্পমাল্য অর্পন করা হয়। অনুষ্ঠানে হুমায়ুন আজাদকে নিয়ে লেখা মো. সাজ্জাদ কবিরের “ রক্তের জলপ্রপাত” বইয়ের মড়ক উন্মোচন করা হয়। প্রধান অতিথি নৌ পরিবহন মন্ত্রী বলেন, হুমায়ুন আজাদ ছিলেন খাটি বাঙালি, বাংলাকে ভালোবাসতেন, বাংলা সাহিত্যকে সমৃদ্ধ করেছেন। এটাই ছিল তার অপরাধা! আর সে জন্যই জঙ্গীবাদরা তাঁও উপর হামলা চালিয়েছে। তিনি বেঁচে থাকলে বাংলা সাহিত্য আরও সমৃদ্ধ হত। তাঁর আদর্শ এবং সৃষ্টিশীল কর্মগুলো আমাদের ধারণ করতে হবে। পরবর্তী প্রজন্মকে অবগত করতে হবে।হুমায়ুন আজাদের বাড়ির ফটকে “ড. হুমায়ুন আজাদ কমপ্লেক্স” লেখা ফটক রয়েছে। এর ভেতরেই হুমায়ুন আজাদের সমাধি এবং তার পেত্রিক বাড়ি ও জ্যোতিময় আঙ্গিনা রয়েছে। পর্যায়ক্রমে এখানে লাইব্রেরীসহ জ্ঞানচর্চায় আরও বিভিন্ন প্রতিষ্ঠান করা হবে বলে জানিয়েয়ে ফাইন্ডেশনটির সভাপতি। প্রকাশিত : ৯ মে ২০১৫, ০৪:৩৯ পি. এম.


NewsChittagong24.Com » ইভটিজিং, মাদক-জুয়া, ছিনতাই বিরোধী র‌্যালি ও সমাবেশ\nইভটিজিং, মাদক-জুয়া, ছিনতাই বিরোধী র‌্যালি ও সমাবেশ\nপ্রকাশ:| শুক্রবার, ১১ ডিসেম্বর , ২০১৫ সময় ১১:৫৫ অপরাহ্ণ\nশুক্রবার বিকেলে হাটহাজারী উপজেলার ৮নং মেখল ইউনিয়নে ইভটিজিং, মাদক জুয়া, ছিনতাই ও সামাজিক অপরাধ বিরোধী র‌্যালি ও সমাবেশ অনুষ্ঠিত হয়েছে।\nইউনিয়নের পশ্চিম মেখল শাহ সুফি কালু শাহ (রহঃ) ঈদগাহ ময়দান থেকে র‌্যালিটি শুরু হয়ে ইউনিয়নের গুররুত্বপূর্ণ সড়ক প্রদক্ষিণ করে সুবেদার পুকুর পাড় এলাকায় এসে এক সমাবেশ অনুষ্ঠিত হয়।\nঅনুষ্ঠানে মেখল সিকদার পাড়া একতা সংঘের উদ্যোগে আয়োজিত সংগঠনটির সভাপতি মো. নওশাদুল হকের সভাপতিত্বে প্রধান অতিথি ছিলেন হাটহাজারী মডেল থানার অফিসার ইনচার্জ মোহাম্মদ ইসমাইল পিপিএম (বার)। সংগঠনের উপদেষ্টা ফয়সাল মাহমুদের সঞ্চালনায় অনুষ্ঠানে প্রধান বক্তা ছিলেন মেখল ইউপি চেয়ারম্যান মো. গিয়াস উদ্দিন। এতে বিশেষ অতিথি ছিলেন কালু শাহ (রহঃ) স্মৃতি সংসদের সভাপতি জাহেদুল হাসান, পশ্চিম মেখল সিকদার পাড়া জামে মসজিদের খতিব হাফেজ মোহাম্মদ আবু বক্কর, মসজিদ কমিটির সভাপতি মো. মিয়া, দোস্ত মোহাম্মদ, ব্যবসায়ী মো. সেলিম প্রমুখ।\nসমাবেশে প্রধান অতিথি বলেন, হাটহাজারী মডেল থানা পুলিশ মাদক নির্মূলে নিরলস পরিশ্রম ও জিরো টলারেন্স দেখিয়ে যাচ্ছে। অপরাধী ও সন্ত্রাসী চক্র যত বড় শক্তিশালী হোক না কেন তাদেরকে আইনের আওতায় আনা হবে। যারা গোপনে ও অন্ধকারে এলাকায় চাঁদাবাজি, ছিনতাই, জুয়া খেলা ও মাদকদ্রব্যের সঙ্গে জড়িত তাদের বিরুদ্ধে পদক্ষেপ নেয়া হয়েছে। হাটহাজারীতে যারা অরাজকতা সৃষ্টি ও শান্তি শৃংখলা ভঙ্গের অপচেষ্টা চালাবে তাদের ছাড় দেয়া হবেনা।\nপ্রধান বক্তা মো. গিয়াস উদ্দিন বলেন, বেশ কিছুদিন ধরে এলাকায় কিছু বহিরাগত ও বখাটেরা নানান অপকর্ম করে যাচ্ছে। তারা ছিনতাই, মাদক সেবন, জুয়া খেলা এমনকি এলাকায় ইয়াবা বিক্রির মাধ্যমে যুব সমাজকে ধংসের অপচেষ্টা চালাচ্ছে। তিনি অসামাজিক কার্যকলাপ প্রতিহত করে মেখলের সবাইকে এগিয়ে এসে পুলিশ প্রশাসনকে সহযোগিতা করার আহ্বান জানান।


চিটাগাং ক্লাবের ২০ কোটি টাকার ভ্যাট ফাঁকি\nপ্রকাশিত: ১৯:৪৯, ৭ এপ্রিল ২০২১ আপডেট: ২০:৩৫, ৭ এপ্রিল ২০২১\nচট্টগ্রামের বড় বড় শিল্পপতি, ব্যবসায়ী কোটিপতিদের ক্লাব ‘দি চিটাগাং ক্লাব লিমিটেড’। চট্টগ্রাম নগরীর এস এস খালেদ সড়কে অবস্থিত প্রাচীন এই ক্লাব গত পাঁচ বছরে ১১৫ কোটি টাকার পণ্য ও সেবা বিক্রি এবং ৬০ কোটি টাকা পণ্য ক্রয়ের বিপরীতে ২০ কোটি টাকার বেশি ভ্যাট ফাঁকি দিয়েছে।\nচট্টগ্রাম ভ্যাট কমিশনারেটের সরেজমিন তদন্ত অনুসন্ধানে চট্টগ্রামে বড় অভিজাত ক্লাবের এই ভ্যাট ফাঁকির তথ্য উদঘাটন হয়েছে।\nচট্টগ্রামের কাস্টমস এক্সাইজ এন্ড ভ্যাট কমিশনারেট-এর কমিশনার মো. আকবর হোসেন বুধবার (৭ এপ্রিল) রাইজিংবিডিকে এই তথ্য নিশ্চিত করেছেন।\nভ্যাট ফাঁকির বিষয়ে চিটাগাং ক্লাব কর্তৃপক্ষকে শোকজ করার উদ্যোগ নিয়েছে ভ্যাট কমিশনারেট।\nচট্টগ্রাম ভ্যাট কমিশনারেট-এর অনুসন্ধান প্রতিবেদন থেকে জানা যায়, চিটাগাং ক্লাব লিমিটেড বার, ব্যাংকুইট হল, লাউঞ্জ, গেস্ট হাউজ, বেকারিসহ বিভিন্ন ধরনের সেবা ও পণ্য বিক্রি করে থাকে।\n২০১৫-১৬ অর্থ বছর থেকে ২০১৯-২০ অর্থবছর পর্যন্ত এই ক্লাবটি ১১৪ কোটি ৮৪ লাখ ৩৮ হাজার ৫২৯ টাকার সেবা সরবরাহ ও পণ্য বিক্রি করেছে, যার বিপরীতে প্রযোজ্য ভ্যাট ১৭ কোটি ৪ লাখ ৪৩ হাজার ৭৭৩ টাকা।\nপ্রতিষ্ঠানের দাখিলপত্র (ভ্যাট রিটার্ন) অনুযায়ী, এসময়ে প্রতিষ্ঠান কর্তৃপক্ষ মাত্র ৪ কোটি ১৫ লাখ ৭৮ হাজার টাকা পরিশোধ করেছে। বাকি ১৪ কোটি ৩২ লাখ ৭ হাজার ৬০৮ টাকা ভ্যাট ফাঁকি দিয়েছে।\nঅপরদিকে একই সময়ে ক্লাবের নিজস্ব বারে বিভিন্ন ব্র্যান্ডের ৪ কোটি ৮৮ লাখ ৭৪ হাজার ৩৭৬ টাকার মদ সরবরাহ করা হয়েছে, যার বিপরীতে প্রযোজ্য ভ্যাট ৮৭ লাখ ৯৭ হাজার ৩৮৭ টাকা ও সম্পূরক শুল্ক ৯৭ লাখ ৭৪ হাজার ৮৭৫ টাকা।\nএছাড়া একই সময় স্থানীয়ভাবে সংগ্রহ করা বিভিন্ন ব্র্যান্ডের মদের ওপর প্রযোজ্য ভ্যাট ৫৫ লাখ ৪৪ হাজার ৪৪৬ টাকা ও সম্পূরক শুল্ক ৬১ লাখ ৬০ হাজার ৪৯৬ টাকা। আমদানি করা মদের ওপর প্রযোজ্য মোট ভ্যাট প্রায় দেড় কোটি টাকা এবং সম্পূরক শুল্ক এক কোটি ৫৯ লাখ ৩৫ হাজার ৩৭১ টাকা।\nপ্রতিষ্ঠানের দাখিলপত্র অনুযায়ী, ক্লাবের পক্ষ থেকে মাত্র ৭৯ লাখ ৭৩ হাজার ১৭৮ টাকার সম্পূরক শুল্ক পরিশোধ করা হয়েছে। বাকি ৭৯ লাখ ৬২ হাজার ১৯৩ টাকা ভ্যাট ফাঁকি দিয়েছে ক্লাব কর্তৃপক্ষ।\nপ্রতিবেদন সূত্রে আরও জানা যায়, ভ্যাট আইন অনুযায়ী, লিমিটেড প্রতিষ্ঠানের ব্যয় বা কেনাকাটার ওপর উৎসে ভ্যাট প্রযোজ্য।\nপ্রতিষ্ঠানের বার্ষিক প্রতিবেদন (সিএ রিপোর্ট) অনুযায়ী, ২০১৫-১৬ অর্থবছর থেকে ২০১৯-২০ অর্থবছর পর্যন্ত চট্টগ্রাম ক্লাব লিমিটেড কর্তৃপক্ষ প্রায় ৬০ কোটি টাকার পণ্য ক্রয় বা ব্যয় করেছে, যার বিপরীতে প্রযোজ্য উৎসে ভ্যাট প্রায় পাঁচ কোটি ৩৪ লাখ টাকা। কিন্তু ক্লাব কর্তৃপক্ষ এক টাকার উৎসে ভ্যাট সরবরাহকারী প্রতিষ্ঠান থেকে কর্তন করলে সরকারি কোষাগারে এই অর্থ জমা দেয়নি। এর মাধ্যমে বিপুল পরিমাণ রাজস্ব ফাঁকি দিয়েছে চিটাগাং ক্লাব।\nভ্যাট কমিশনারেট এর অনুসন্ধান প্রতিবেদনে বলা হয়, চিটাগাং ক্লাব পাঁচ বছরে সেবা সরবরাহ ও পণ্য বিক্রির বিপরীতে মোট রাজস্ব ফাঁকি দিয়েছে ১৫ কোটি ১১ লাখ ৬৯ হাজার ৮০১ টাকা টাকা। প্রতিষ্ঠানের ব্যয়ের বিপরীতে উৎসে ভ্যাট ফাঁকি দিয়েছে প্রায় ৫ কোটি ৩৪ লাখ টাকা।\nসেবা সরবরাহ ও পণ্য বিক্রি এবং ব্যয়ের বিপরীতে প্রতিষ্ঠানটি সর্ব মোট ২০ কোটি ৪৫ লাখ ৮৮ হাজার ৮২২ টাকার রাজস্ব ফাঁকি দিয়েছে। ফাঁকি দেওয়া ভ্যাট ও সম্পূরক শুল্কের ওপর ভ্যাট আইন অনুযায়ী দুই শতাংশ জরিমানা আরোপ করা হলে এই অংক আরও বাড়বে বলে এনবিআর কর্মকর্তারা জানিয়েছেন।\nচট্টগ্রাম ভ্যাট কমিশনারেটের কমিশনার মো. আকবর হোসেন রাইজিংবিডিকে জানান, ভ্যাট ফাঁকির বিষয়ে চিটাগাং ক্লাব কর্তৃপক্ষকে দাপ্তরিকভাবে শোকজ করা হবে এবং আনুষ্ঠানিক শুনানীর জন্য ডাকা হবে। পরবর্তীতে জারমানাসহ ফাঁকি দেওয়া ভ্যাট আদায়ে প্রয়োজনীয় কার্যকর ব্যবস্থা গ্রহণ করা হবে।\nচিটাগাং ক্লাব লিমিটেড-এর ব্যবস্থাপনা কমিটির ভাইস চেয়ারম্যান মঞ্জুরুল হক রাইজিংবিডিকে বলেন, ‘ভ্যাট কমিশনারেটের পক্ষ থেকে গত ফেব্রুয়ারি মাসে তদন্ত পরিচালনা করা হয়। তখন তদন্ত টিমকে প্রয়োজনীয় কাগজপত্র দিয়ে সহায়তা করা হয়।’\nতদন্ত প্রতিবেদন সম্পর্কে দাপ্তরিকভাবে কিছু জানেন না উল্লেখ করে মঞ্জুরুল হক বলেন, ‘এটি একটি এলিট শ্রেণির ক্লাব। ২০১৫ সালের পূর্বে ক্লাবের সেবার বিপরীতে কোনো ভ্যাট প্রযোজ্য ছিলো না। ভ্যাট আরোপের পর থেকে নিয়মিত নির্ধারিত ভ্যাট পরিশোধ করা হচ্ছে। ভ্যাট কমিশনারেট কর্তৃক ভ্যাট ফাঁকির অভিযোগটি কোথাও কমিউনিকেশন গ্যাপ’এর কারণে হয়ে থাকতে পারে।’


লকডাউনে দরিদ্রদের পাশে থাকা চাই\n০৭:২৭ পিএম | ২৭ মার্চ, ২০২০\n০৭:২৭ পিএম | ২৭ মার্চ, ২০২০ ১৩ চৈত্র ১৪২৬ ১ শা'বান ১৪৪১\nবাংলাদেশে দেরিতে হলেও সরকার ও জনগণ করোনার ভয়াবহতা বুঝতে শুরু করেছে। ২৬ মার্চ থেকে শুরু হয়েছে লকডাউন বা স্থবিরতা। চলবে ৪ এপ্রিল পর্যন্ত। শুধু অতি প্রয়োজনীয় কিছু সেবা ছাড়া অন্য কোনো কারণে বাড়ির বাইরে বের হওয়া নিষেধ। এই নির্দেশ বাস্তবায়নে পুলিশসহ বিভিন্ন বাহিনীর সঙ্গে মাঠে নামানো হয়েছে সেনাবাহিনীকে। সেনাবাহিনী নামানোর আগে মানুষ সতর্কতা অমান্য করে ঘুরতে বেড়িয়েছে, বিয়ের আয়োজন করেছে। রাজনৈতিক দলগুলো এমনকি সরকারি দলও করোনার ‘করো না’ নির্দেশ তোয়াক্কা না করেই বিভিন্ন কর্মসূচি পালন করেছে। এমনকি ঢাকায় একটি উপ-নির্বাচনও হয়ে গেছে।\nসবকিছু বন্ধ ঘোষণা করে সরকার দাবি করতে পারে, তারা তাদের চেষ্টা চালিয়েছে। সেটি হতে পারে। কিন্তু মানুষকে সেনাবাহিনী দিয়ে, পুলিশ-র‌্যাব দিয়ে ঘরে রাখার আগে ভাবতে হবে তার জরুরি নিত্যপ্রয়োজনীয় জিনিসপত্রের ব্যবস্থা আছে কিনা। করোনা জীবাণু আক্রমণের শঙ্কা থাকলেও এর প্রভাব কিন্তু শ্রেণী ও অবস্থান ভেদে ভিন্ন। লকডাউনে বিত্তশালী ও উচ্চ মধ্যবিত্তদের অযথা বের না হলেও চলবে। তাদের ঘরে হয়তো সঞ্চিত নিত্যপ্রয়োজনীয় দ্রব্য-সামগ্রীর অভাব হবে না। সমস্যা হচ্ছে গরিবের।\nকিন্তু যাদের দিনে এনে দিনে খেতে হয়, যাদের প্রাতিষ্ঠানিকভাবে আয়ের কোনো ব্যবস্থা নেই, যারা রাস্তায় বাস ঘরে, ভিক্ষুক এবং শরণার্থী তাদের কতদিন ঘরে আটকে রাখা যাবে। তাদের কথা ভাবতে হবে সরকারকে। তাদের জন্য বিশেষ ব্যবস্থা করতে হবে সরকারকে। এরই মধ্যে বিশ্বের বিভিন্ন দেশ নাগরিকদের জন্য বিভিন্ন জরুরি অর্থ প্রদান বা নিত্য দ্রব্যসামগ্রী নির্দিষ্ট সময়ের জন্য দেয়ার ঘোষণা দিয়েছে।\nপ্রতিবেশী ভারতের রাজধানী দিল্লির সরকার প্রশংসনীয় উদ্যোগ নিয়েছে। মহামারী করোনা যে গরিব মানুষদের ওপর অসহনীয় অর্থনৈতিক চাপ সৃষ্টি করেছে তা খুব ভালোভাবে বুঝতে পেয়েছে দিল্লি সরকার। ২১ মার্চ অরবিন্দ কেজরিওয়ালের সরকার গরিবদের জন্য সরকারি জনকল্যাণমূলক পদক্ষেপের ঘোষণা দেন। তার ঘোষণা অনুযায়ী, যেসব নিম্ন আয়ের ৭২ লাখ মানুষ সরকারি বিপণিবিতান থেকে নির্ধারিত মূল্যে নিত্যপ্রয়োজনীয় দ্রব্য-সামগ্রী কেনে তাদেরকে আগামী মাসের জন্য ৫০ শতাংশ অতিরিক্ত দেয়া হবে।\nচলতি মাসের জন্য বিধবা, বিশেষভাবে সামর্থ্য ব্যক্তি ও বয়স্ক নাগরিকদের পেনশন দ্বিগুণ করার সিদ্ধান্ত নিয়েছে কেজরিওয়াল। এ সিদ্ধান্তের সুবিধা ভোগ করবে দিল্লির সাড়ে আট লাখ বাসিন্দা।\n২৭ মার্চের ঘোষণা অনুযায়ী, দিল্লি সরকার ২ লাখ আশ্রয়হীনকে প্রতিদিন দুপুর ও রাতের খাবার সরবরাহ করবে। সরকারি কর্মকর্তা-কর্মচারীরা তো নিয়মিত বেতন পাবেনই, বেসরকারি খাতে নিয়োজিত কর্মীদের এই সংকট সময়ে বেতন চালু করার জন্য কর্তৃপক্ষের কাছে অনুরোধ করেছে দিল্লি সরকার।\nভারতের পশ্চিম বঙ্গের রাজ্য সরকার আট কোটি মানুষকে বিনামূল্য চাল-ডাল-গম দেয়ার ঘোষণা দিয়েছে।\nপ্রধানমন্ত্রী জাতির উদ্দেশে দেয়া ভাষণে বলেছেন, সরকারের সর্বোচ্চ অগ্রাধিকার এখন জনগণকে করোনা মুক্ত রাখা। এজন্য জনগণকে স্বাস্থ্যবিধি মেনে চলা ও জনসমাগম এড়িয়ে চলার আহ্বান জানিয়েছেন তিনি।\nসপ্তাহের পর সপ্তাহ লকডাউন চলতে পারে। কেননা, বাংলাদেশে এখনো করোনা আক্রান্তের সংখ্যা নির্দিষ্ট করে জানা যাচ্ছে না, যেহেতু শনাক্তকারী যন্ত্রের অভাব রয়েছে। সংকট রয়েছে প্রয়োজনীয় চিকিৎসা ব্যবস্থার। দীর্ঘদিনের লকডাউনে অনেক মানুষ করোনায় আক্রান্ত না হলেও না খেয়েই ‘মারা’ যেতে পারে।\nবাংলাদেশ সরকার ২৫ মার্চ রপ্তানিমূলক শিল্পখাতে নিয়োজিত কর্মীদের বেতন-ভাতার জন্য পাঁচ হাজার কোটি টাকার প্রণোদনার ঘোষণা দিয়েছে। কর্মী-শ্রমিকদের কথা বিবেচনা করলে সরকারের এ উদ্যোগকে সাধুবাদ জানাতে হয়। প্রশ্ন হচ্ছে, শুধু কেনো রপ্তানিমূলক শিল্পখাতের জন্য এ প্রণোদনা? রপ্তানিমূলক শিল্পপ্রতিষ্ঠানের মালিকেরা কেন তাদের কর্মীদের অব্যাহতভাবে বেতনভাতা দেয়ার ঘোষণা দিচ্ছে না? সরকারিভাবে কেন তাদের কঠোর নির্দেশ দেয়া হচ্ছে না?\nঅনাকাঙ্ক্ষিত মৃত্যু ঠেকাতে বা জনবলকে সবল রাখতে সরকারকে সংকটকালীন সার্বিক অর্থনৈতিক পরিকল্পনা ঘোষণা করতে হবে। শুধু রপ্তানিমুখী শিল্পখাত টিকিয়ে রাখার জন্য প্রণোদনা ঘোষণা করে বসে থাকলে চলবে না। দেশের জনগণের প্রাণ বাঁচানোই সর্বোচ্চ অগ্রাধিকার। একথার বাস্তবায়ন করতে হবে। ভিক্ষুক, আশ্রয়হীন, নিম্ন মধ্যবিত্তদের লক্ষ্য করে সরকারকে পদক্ষেপ নিতে হবে। তাদের জন্য জরুরি সহায়তা প্যাকেজ ঘোষণা করতে হবে। অর্থনৈতিক অবস্থা বিবেচনা করে বিভিন্ন শ্রেণীর মানুষকে বিনামূল্য বা নামমাত্র মূল্যে নিত্যপ্রয়োজনীয় দ্রব্যসামগ্রী ও ওষুধ সরবরাহের ব্যবস্থা করতে হবে। দেশের অর্থনীতির চাকাকে সচল রাখতে চাইলে এই সংকটের সময়ে এই শ্রেণীর মানুষদেরকেও সচল রাখা চাই।\nকরোনায় সৃষ্ট সংকটে জনবলই প্রথমত হুমকির সম্মুখীন। এই জনবলকে সচল রাখতে হবে খাইয়ে, চিকিৎসা সেবা দিয়ে। এটি করা গেলে ধীরগতির হয়ে যাওয়া অর্থনীতির চাকা ফের গতিময় করতে খুব বেশি সময় লাগবে না। খাদ্যের অভাবে বা চিকিৎসার অভাবে কারও পরিবারের কোনো সদস্যের মারাত্মক ক্ষতি হলে সেটি অর্থনৈতিকভাবে হিসাব অসাধ্য। সেই পরিবারের স্বাভাবিক কর্মে ফিরতে লাগবে অনেক সময়, যেটি অর্থনীতিতে নেতিবাচক প্রভাব ফেলতে পারে।\nসামরিক বাহিনীকে প্রয়োজনীয় দ্রব্য-সামগ্রীর প্রাপ্তি সহজলভ্য করতে ব্যবহার করা যেতে পারে। সরকারি খাদ্য দ্রব্য ও পণ্য সামগ্রী মজুদ করে সেগুলো সেনাবাহিনীর মাধ্যমে দেশের বিভিন্ন প্রান্তে সুশৃঙ্খলভাবে সরবরাহ ও বিক্রির ব্যবস্থা করা যেতে পারে।\nএই সংকটকালে দেশের শিল্পপতি ও বিত্তবানদের জনসেবায় এগিয়ে আসা উচিত। সরকার দেশের বিশিষ্ট শিল্পপতিদের অনুদান প্রদানের জন্য আহ্বান জানাতে পারে। এ জন্য ‘জরুরি তহবিল’ নামে একটি তহবিল গঠন করতে পারে যেখানে দাতারা অর্থ প্রদান করতে পারে। দান করতে শিল্পপতি ও বিত্তবানদের বিভিন্ন প্রণোদনা প্রদানের কথা বিবেচনা করতে পারে, যেমন তাদেরকে সরকারিভাবে সম্মাননা ও স্বীকৃতি দিতে পারে, নির্দিষ্ট অনুদানের বিপরীতে নির্দিষ্ট পরিমাণে কর মওকুফ করা যেতে পারে। সেই অর্থ মৌলিক সুবিধা বঞ্চিত মানুষের নিত্য প্রয়োজনীয় খাদ্য সামগ্রী ও ওষুধ প্রদানে ব্যয় করতে পারে।\nএকই সঙ্গে সরকারকে দেশের ক্ষুদ্র ও মাঝারি শিল্পখাতকে সম্ভাব্য অর্থনৈতিক সংকট কাটিয়ে উঠতে প্রণোদনা ঘোষণা করা উচিত। রপ্তানিমুখী শিল্পখাতের মতো শ্রমিকদের বেতন-ভাতা দেয়ার জন্য বিশেষ অর্থনৈতিক প্রণোদনা প্যাকেজ ঘোষণা করা অসম্ভব হলে, তাদের জন্য বিশেষ ঋণের ব্যবস্থা, নির্ধারিত সময়ের জন্য আয়কর মওকুফ করার কথা সরকার বিবেচনা করতে পারে। এসব ঘোষণার জন্য সরকারকে এও ঘোষণা দিতে হবে, কোনো প্রতিষ্ঠান তাদের কর্মীদের ছাটাই বা বেতন দেয়া বন্ধ করবে না।\nসরকারের পাশাপাশি এই অতীব সংকটকালে দেশের প্রত্যেক সামর্থ্যবান মানুষের উচিত, তাদের প্রতিবেশী ও দেশবাসীর সহায়তায় আর্থিকভাবে এগিয়ে আসা। ব্যক্তিগত, পারিবারিক, সম্প্রদায়ভিত্তিকভাবে মৌলিক সুবিধাবঞ্চিত ও যারা নিম্ন আয়ের মানুষ তাদের পাশে দাঁড়ানো মানবিক কর্তব্য।\nশরিফুল ইসলাম, পিএইচডি শিক্ষার্থী, সাউথ এশিয়ান ইউনিভার্সিটি, নয়াদিল্লি


West Bengal election 2021: PM Narendra Modi will met state BJP leaders 0n March 7th after his brigade rally dgtl - Anandabazar\nWest Bengal election 2021: PM Narendra Modi will met state BJP leaders 0n March 7th after\nব্রিগেডে সভার পরে মোদী স্যারের ভোটের ক্লাস করতে চান পদ্মের রাজ্য নেতারা\nকলকাতা ২৫ ফেব্রুয়ারি ২০২১ ০৮:৫৮\nআগামী ৭ মার্চ কলকাতায় ব্রিগেড জনসভার পরে বিজেপি রাজ্য নেতৃত্বের সঙ্গে বৈঠকে বসতে চান প্রধানমন্ত্রী নরেন্দ্র মোদী। গেরুয়া শিবির সূত্রে খবর, ভোট পরিচালনা কী ভাবে হবে, তার দিকনির্দেশ করতেই ওই বৈঠক করতে চান মোদী। বিজেপি সূত্রে জানা গিয়েছে, সেই বৈঠক রাজভবনে হতে পারে। সেখানে রাজ্য স্তরের সব নেতার পাশাপাশি আসতে বলা হবে দলের বিভিন্ন শাখা সংগঠনের নেতৃত্বকেও। কোনও পদে না থাকলেও তৃণমূল-ত্যাগী দুই মুখ শুভেন্দু অধিকারী ও রাজীব বন্দ্যোপাধ্যায়কেও ওই বৈঠকে আসতে বলা হবে। আরও কয়েকজন ‘নবাগত’ বিধায়ককেও ডাকা হতে পারে। তবে সেই তালিকা এখনও চূড়ান্ত নয়। মোদীর কর্মসূচি চূড়ান্ত হওয়ার পরেই তা করা হবে। ব্রিগেড সমাবেশের জন্য তখন সব নেতাই কলকাতায় থাকবেন। সেই সুযোগটাই কাজে লাগিয়ে মোদীর থেকে ভোটকৌশলের ‘লাস্ট মিনিট সাজেশন’ নিতে চায় রাজ্য বিজেপি।\nরাজ্যে একের পর এক সফর চলছে জেপি নড্ডা এবং অমিত শাহর। সরকারি কর্মসূচির পাশাপাশি রাজনৈতিক সমাবেশ করতে আসছেন মোদীও। বুধবার রাতেই কলকাতায় আসার কথা নড্ডার। বৃহস্পতিবার উত্তর ২৪ পরগনায় জনসভার পাশাপাশি কলকাতায় বিশিষ্টজনদের নিয়ে একটি সমাবেশেও তাঁর যোগ দেওয়ার কর্মসূচি রয়েছে তাঁর। পরের দিনই রাজ্যে আসার কথা প্রতিরক্ষা মন্ত্রী রাজনাথ সিংহের। উত্তরবঙ্গের বালুরঘাটে তাঁর সমাবেশ হওয়ার কথা। একটি মহলের খবর, এর পর রবিবার নাকি আবার রাজ্য সফরে আসতে পারেন মোদী। তবে তানিয়ে এখনও বিভ্রান্তি রয়েছে। তাই ব্রিগেড সমাবেশ নিয়েই প্রস্তুতি শুরু করে দিয়েছে রাজ্য বিজেপি। মঙ্গলবার ওই প্রস্তুতি নিয়ে রাজ্য বিজেপি-র দায়িত্বপ্রাপ্ত কেন্দ্রীয় নেতা শিব প্রকাশ হেস্টিংসের নির্বাচনী কার্যালয়ে বৈঠক করেন। রাজ্য সভাপতি দিলীপ ঘোষ উত্তরবঙ্গে ছিলেন। কিন্তু সেই বৈঠকে সব সাধারণ সম্পাদককে উপস্থিত থাকতে বলা হয়েছিল। সেই সঙ্গে ডাকা হয়েছিল কলকাতা জোনের দায়িত্বপ্রাপ্তদেরও।\nবিজেপি সূত্রে জানা গিয়েছে, বুধবার বৈঠকের মূল আলোচ্যই ছিল ব্রিগেড সমাবেশের পরিকল্পনা। রবিবার বাম ও কংগ্রেস জোটের ব্রিগেড সমাবেশ। তার ঠিক এক সপ্তাহ পরেই মোদীর সমাবেশ। সুতরাং সমাবেশে উপস্থিতির প্রত্যাশা নিয়ে বিজেপি-র উপর একটা চাপ তো রয়েইছে। কারণ, বাম-কংগ্রেসের ব্রিগেড সমাবেশের সঙ্গে তাদের সমাবেশের তুল্যমূল্য বিচার করবেন রাজ্যবাসী। বুধবারের বৈঠকে ঠিক হয়েছে, কলকাতার আশপাশের সাংগঠনিক জেলা (লোকসভা আসন) থেকে বেশি করে বিজেপি কর্মী-সমর্থকদের নিয়ে আসতে হবে। সোমবারেই হুগলি লোকসভা এলাকায় সভা হয়েছে মোদীর। ব্রিগেডে তাই জোর দেওয়া হচ্ছে শ্রীরামপুর লোকসভা এলাকার উপর। একই ভাবে হাওড়া লোকসভা কেন্দ্রের সাতটি বিধানসাভা এলাকাকেও সেই দায়িত্ব দেওয়া হয়েছে। এর পাশাপাশি বনগাঁ লোকসভা এলাকা থেকে মতুয়া সম্প্রদায়ের মানুষদেরও যাতে ব্রিগেড সমাবেশে হাজির করা যায়, সে ব্যাপারে নির্দেশ দেওয়া হয়েছে বলে খবর। সম্প্রতি পূর্ব মেদিনীপুরের হলদিয়া ও হুগলির সাহাগঞ্জে মোদীর দু’টি সভায় সমাবেশ ‘সন্তোষজনক’ হলেও ব্রিগেড ভরাতে বাড়তি গুরুত্ব দিতে চাইছে বিজেপি। কারণ, ওই দু’টি সভাস্থলের তুলনায় ব্রিগেড অনেক বড় এলাকা।\nটাকার উৎস কী? কোন সংস্থার সঙ্গে যুক্ত রুজিরা? নথি পেতে মরিয়া সিবিআই\nএকটা সময় পর্যন্ত ঠিক ছিল, রাজ্যে যে ৫টি ‘পরিবর্তন যাত্রা’ চালাচ্ছে বিজেপি তার সমাপ্তি হবে ব্রিগেড সমাবেশে। কিন্তু মোদীর সমাবেশ সফল করতে এখন নতুন পরিকল্পনায় ২ এবং ৩ মার্চের মধ্যে সব ‘পরিবর্তন যাত্রা’ শেষ করে ফেলা হবে। তার ফলে ব্রিগেডের প্রস্তুতিতে জোর দেওয়া যাবে বলেই মনে করছেন রাজ্যের দায়িত্বপ্রাপ্ত কেন্দ্রীয় নেতারা। রাজ্য বিজেপি নেতাদের একাংশ মনে করছে, ৭ ফেব্রুয়ারি মোদীর ব্রিগেড সমাবেশের আগে নির্বাচন কমিশন রাজ্যে বিধানসভা নির্বাচনের নির্ঘণ্ট ঘোষণা করলেও করতে পারে। সোমবার অসমের একটি সমাবেশে ৪ থেকে ৭ মার্চের মধ্যে কমিশন ঘোষণা করতে পারেন বলে ইঙ্গিত দিয়েছেন মোদী নিজেও। তার উপরে ভিত্তি করেই ব্রিগেড থেকে বিজেপি রাজ্যে চূড়ান্ত পর্বের প্রচার শুরু করতে চাইছে। এখনও পর্যন্ত যা জানা গিয়েছে, সেদিন বেলা ১২টায় শুরু হবে সমাবেশ। মোদী আসবেন দুপুর ২টো নাগাদ। ওই সমাবেশের পরেই রাজভবনে তাঁর সঙ্গে বৈঠকে বসতে চান বিজেপি নেতৃত্ব।\nপশ্চিমবঙ্গের সঙ্গেই বিধানসভা নির্বাচন অসম, তামিলনাড়ু, কেরল এবং পুদুচেরিতে। তবে বিজেপি সবচেয়ে বেশি গুরুত্ব দিচ্ছে বাংলাকেই। রবিবার দিল্লিতে বিজেপি-রা জাতীয় কর্মসমিতির বৈঠকেও মোদী পশ্চিমবঙ্গের রণকৌশল নিয়ে বিশদে আলোচনা করেছেন বলে খবর। সেখানে রাজ্যের সব নেতা অবশ্য উপস্থিত থাকতে পারেননি। সোমবার রাজ্যে মোদীর কর্মসূচি থাকায় বেশির ভাগ নেতাই রবিবার দিল্লি যেতে পারেননি। তাই ৭ মার্চেই ‘মোদী স্যার’-এর আসল ক্লাস করতে চান রাজ্য নেতারা। প্রসঙ্গত, ২০২০ সালের ১২ জানুয়ারি রাজ্য সফরে এসেও রাজভবনে বিজেপি নেতাদের নিয়ে বৈঠক করেছিলেন মোদী। সে বার বিজেপি নেতৃত্বের সঙ্গে বসার আগে মুখ্যমন্ত্রী মমতা বন্দ্যোপাধ্যায়ের সঙ্গেও মোদীর সাক্ষাৎ হয়। নীলবাড়ি দখলের লড়াইয়ের আগে এ বার আর তেমন সম্ভাবনা না থাকলেও বিজেপি নেতৃত্বের থেকে নির্বাচন প্রস্তুতির রিপোর্ট নিতে পারেন মোদী। একই সঙ্গে দিতে পারেন প্রয়োজনীয় পরামর্শ। রাজ্য বিজেপি-র নেতারা আশা করছেন, ওই বৈঠকেই মোদী বাংলায় প্রচারে কী ভাবে ও কতটা সময় দেবেন, তারও একটা ধারণা মিলতে পারে।\nNarendra Modi Politics Meeting West Bengal Assembly Election 2021 Brigade


উত্তর ভারত থেকে আমদানি নয়, বাঁকুড়ার গ্রাম প্রমাণ দিচ্ছেন রাম নবমী বাংলারও – BAARTA TODAY\nউত্তর ভারত থেকে আমদানি নয়, বাঁকুড়ার গ্রাম প্রমাণ দিচ্ছেন রাম নবমী বাংলারও\nTagged: -ram-belongs-to-bengal-bankura-village, kolkata24x7.com, উত্তর ভারত, বাঁকুড়ার গ্রাম, বাংলায় রাম নিয়ে রাজনীতি, রাম নবমী বাংলার, রাম নাম সংকীর্তন\nশেষ তিন বছরে বাংলার রাজনীতির অন্যতম চর্চিত বিষয় অবশ্যই শ্রী রাম এবং রাম নবমী৷ একদল রাম নবমীতে অস্ত্র নিয়ে শোভা যাত্র বের করছে৷ অন্য দল সোজাসুজি ঘোষণা করে দিচ্ছে রাম উত্তর ভারতের দেবতা৷ এর মাঝে সত্যিটা কী? দশরথ তনয় শ্রী রামচন্দ্রের সঙ্গে বাংলার হিন্দু আদৌও কোনও যোগাযোগ রয়েছে? নাকি বাঙালিদের উপর চাপিয়েই দেওয়া হচ্ছে রাম নবমী?\nজঙ্গলমহলের মাওবাদী আন্দোলনের দৌলতে , লালগড়, কাঁচাপাহাড়ি নামগুলো সংবাদ মাধ্যমের শিরোনামে থাকত একটা সময়৷ ২০১০-২০১১ সালে কাঁটাপাহাড়ির জনসাধারণ কমিটির নেতা ছত্রধর মাহাত-কে নিয়ে অনেক কালি খরচ করেছেন বাংলার সাংবাদিকরা৷ এই কাঁটাপাহাড়ি থেকে সারেঙ্গার দিকে এগিয়ে গেলে ঝাড়গ্রাম ও বাঁকুড়া জেলার একেবারে সীমান্তের গ্রাম বাইশপাতড়া৷ এই গ্রামের প্রায় ১০০ শতাংশ মানুষই বাঙালি৷ কাঁসাই নদীর পাড়ের এই গ্রামটির দিকে পা বাড়াতেই কানে আসতে লাগল, খোল কীর্তনের আওয়াজ সঙ্গে, ‘‘জয় রাম শ্রীরাম সীতা রাম’’ ধ্বনি৷\nরামনবমীর দিন থেকে বাইশপাতড়াতে শুরু হয়েছে রাম নাম সংকীর্তন৷ যা চলবে টানা পাঁচদিন৷ সংকীর্তনকে ঘিরে বসে গেছে ছোট খাটো একটা মেলাও৷ আশেপাশের প্রায় পাঁচ ছটা গ্রামের লোক অংশ নেন এই রাম নবমী উৎসবে৷\nকত দিন ধরে রাম নবমীর উৎসবে পালন করে আসছেন বাইশপাতড়ার মানুষ? উত্তরে গ্রামের জানালেন, ‘‘আমরা বরাবরের রামায়েত বা রামের উপাসক৷ পুরুষত্তোম রাম ভারতীয় সংস্কৃতির ধারক৷ প্রায় ১৭ বছর ধরে আমরা এভাবেই রাম নবমী উৎসব পালন করে আসছি৷ আশা রাখি আমাদের প্রজন্ম থেকে পরের প্রজন্মে সম্প্রসারিত হবে এই উৎসব৷’’ সম্প্রতি বাংলায় রাম নিয়ে রাজনীতি শুরু হয়েছে৷ একদল ‘রাম ভরোসে’ উপরে উঠতে চায় অন্য দল রামকে ছুঁড়ে ফেলে দিয়ে৷ কিন্তু এসবের মাঝে বাঁকুড়ার এক গ্রাম যেন শাক্ষ্য বহন করে চলেছে যে বাংলা ও বাঙালির মননে , সংস্কারে রাম ছিলেন, রাম আছেন, হয়ত ভবিষ্যৎ-এও থাকবেন৷\nPrevious Post: রাজ্য নির্বাচন দফতর থেকে কি সরতে হচ্ছে আধিকারিক সঞ্জয় বসুকে!\nNext Post: দ্বিতীয় দফায় অবাধ ভোট করাতে পুলিশের সঙ্গে দফায় দফায় বৈঠকে বিবেক দুবে


কোলেস্টেরল কমাবে যেসব খাবার - JanaBD.ComLoginSign UpHomeSms ZoneTube\nHome › দৈনন্দিন জীবন › সাস্থ্যকথা/হেলথ-টিপস › কোলেস্টেরল কমাবে যেসব খাবারকোলেস্টেরল কমাবে যেসব খাবার সাস্থ্যকথা/হেলথ-টিপস 4th Jun 2016 at 9:48am 258উচ্চতর কোলেস্টেরলের মাত্রাটা সাধারণত নির্ভর করে প্রকৃতির ভিন্নতার উপর। খাবারের কারণে কিংবা অতিরিক্ত পানীয় পানেও শরীরে কোলেস্টেরলের মাত্রা বেড়ে যেতে পারে। এটি কোন রোগ না হলেও বিভিন্ন রোগ সৃষ্টির জন্য দায়ী। কাজেই যারা উচ্চ কোলেস্টেরল সমস্যায় ভুগছেন তারা নিজেদের স্বাস্থ্য সুরক্ষায় সতর্ক হোন। এ সময় তারা এমন কিছু খাবার গ্রহণ করুন যাতে তাদের উচ্চ কোলেস্টেরলের মাত্রা প্রাকৃতিকভাবেই কমে আসে। ★ জেনে নিন প্রাকৃতিকভাবে কোলেস্টেরল কমাবে যেসব খাবার....\nকমলার রস শুধু সুস্বাদু নয়, স্বাস্থ্যকরও\nশরীরের কোলেস্টেরলের মাত্রা কমাতে গুরুত্বপূর্ণ ভূমিকা রাখে এই ফলটি। দিনের শুরুতে একটি কমলা খেলে কোলেস্টেরল কমাতে তা ম্যাজিকের মতো কাজ করে।\nভেষজ চাও অনেক উপকারী\nযদি মনে করেন আপনার শরীরে কোলেস্টেরলের মাত্রা স্বাভাবিকের চেয়ে বেশি তাহলে ভেষজ চা পান করুন। এতে উপকার পাবেন। তবে ভেষজ চা তৈরির সময় মরিচ এবং আদা মেশানো উচিত। চাইলে এর সঙ্গে একটু মধুও মেশাতে পারেন। এতেও কোলেস্টেরল কমবে।\nআদা একটি কার্যকারী মাধ্যম\nশরীরে কোলেস্টেরলের মাত্রা কমাতে প্রাকৃতিকভাবেই ভূমিকা রাখে আদা। এটি বিভিন্ন ধরনের রোগ প্রতিরোধ করে শরীরের বিভিন্ন অংশে সহজে রক্তে চলাচলে সাহায্য করে।\nক্রোমিয়াম একটি কার্যকরী খনিজ\nএটি শরীরে কোলেস্টেরলের মাত্রা কমাতে সাহায্য করে। একইসঙ্গে ক্রোমিয়াম শরীরে শর্করার পরিমাণকে নিয়ন্ত্রণে রাখে। কাজেই কোলেস্টেরল কমাতে নিয়মিত ক্রোমিয়াম জাতীয় ওষুধ খান কিংবা ডায়েটে ক্রোমিয়াম সমৃদ্ধ খাবার রাখার চেষ্টা করুন।\nকোলেস্টেরল কমাবে আঙ্গুর\nপ্রাকৃতিক উপায়ে শরীরে কোলেস্টেরলের মাত্রা কমাতে সাহায্য করে আঙ্গুর। আবার ত্বকের জন্য আঙ্গুরের তৈরি যে কোন প্রসাধনী ব্যবহারেও কোলেস্টেরল কমে।\nএই খাবারটিতে প্রচুর পরিমাণে দ্রবণীয় আঁশ রয়েছে যা রক্তের কোলেস্টেরল কমাতে গুরুত্বপূর্ণ ভূমিকা রাখে। ওটমিল ছাড়াও দ্রবণীয় আঁশ সমৃদ্ধ অন্য যে কোন খাবার খেলেও এর মাত্রা কমে যায়।\nসুস্বাস্থ্যের চাবিকাঠি ব্যায়াম\nশরীরে কোলেস্টেরলের মাত্রা কমাতে ব্যায়ামের বিকল্প নেই। তাই স্বাস্থ্য সুরক্ষায় সতেজ বায়ুতে জগিং করার চেষ্টা করুন। চাইলে অন্য ব্যায়ামও করতে পারেন।\nসীমিত খাবার খান\nদিনে দুইবার খাবার গ্রহণের পরিবর্তে কয়েকবার খান। আর খাওয়ার সময় অবশ্যই অল্প করে খাওয়ার চেষ্টা করুন। তাহলে প্রাকৃতিক উপায়েই আপনার শরীরে কোলেস্টেরলের মাত্রা কমবে।\nজানা হবে অনেক কিছু, চালু হয়েছে জানাবিডি (JanaBD) এন্ডয়েড এপস । বিস্তারিত জানুন.. Facebook Twitter Googleplus PintAnik SutradharManager Like - Dislike Votes6- Rating5of 10Relatedআরও দেখুনঅন্যান্য ক্যাটাগরি হঠাৎ মাথা ঘোরানো সমস্যায় করণীয় Yesterday at 11:30am 125 শরীরে জিংকের অভাবে যে সমস্যা হয় Yesterday at 11:28am 115 গ্যাস্ট্রিকে ভুগছেন; জেনে নিন এ সমস্যার কারণ ও সমাধান Yesterday at 10:00am 144 মধুর সাথে যা সেদ্ধ করে খেলেই কমবে মেদ! Wed at 3:11pm 214 চিনি খাচ্ছেন? জেনে নিন এর ক্ষতিকারক দিকগুলো Wed at 11:09am 157 রাত্রে ঘুম থেকে উঠে টয়লেট যেতে হয়! সাবধান, এই বিশেষ রোগটি হয়নি তো Wed at 11:04am 294 কোষ্ঠকাঠিন্যের সমস্যা দূর করে কচু শাক Tue at 11:34pm 75 একটি পাতায় আজীবন ধরে রাখুন যৌবন Tue at 2:22pm 362পাঠকের মন্তব্য (0)Please login To write comment


ফিল্ম জেনারগুলি কীভাবে সনাক্ত করতে হবে: 13 ফিল্ম জেনারগুলির জন্য শুরুর গাইড - শিল্প ও বিনোদন\nপ্রধান শিল্প ও বিনোদন ফিল্ম জেনারগুলি কীভাবে সনাক্ত করতে হবে: 13 ফিল্ম জেনারগুলির জন্য শুরুর গাইড\nফিল্ম জেনারগুলি কীভাবে সনাক্ত করতে হবে: 13 ফিল্ম জেনারগুলির জন্য শুরুর গাইড\nছায়াছবির শৈলীগুলি এমন বিভাগগুলি হয় যা তার বর্ণনামূলক উপাদানগুলির উপর ভিত্তি করে একটি চলচ্চিত্রকে সংজ্ঞায়িত করে। প্রতিটি জেনার তাদের যে কাহিনী বলে তা ধরণের unique জেনারগুলি সময়ের সাথে সাথে পরিবর্তিত ও বিবর্তিত হয়েছে, বেশ কয়েকটি সাবজেনার তৈরি করেছে যা ফিল্ম নির্মাণের শৈলীর আরও সংজ্ঞা দেয়।\n13 ক্লাসিক মুভি জেনার\nফিল্ম সম্পর্কে আরও জানতে চান?\nচিত্রনাট্যকার এবং চলচ্চিত্র দর্শকদের জন্য চলচ্চিত্র জেনারগুলি গুরুত্বপূর্ণ কারণ তারা একটি স্বতন্ত্র প্রত্যাশা স্থাপন করে। কিছু বেসিক মুভি ঘরানার মধ্যে রয়েছে:\nকর্ম : অ্যাকশন ঘরানার চলচ্চিত্রগুলি দ্রুত গতিযুক্ত এবং লড়াইয়ের দৃশ্য, তাড়ানোর দৃশ্য এবং স্লো-মোশন শটগুলির মতো প্রচুর ক্রিয়াকে অন্তর্ভুক্ত করে। তারা সুপারহিরো, মার্শাল আর্ট বা উত্তেজনাপূর্ণ স্ট্যান্ট বৈশিষ্ট্যযুক্ত করতে পারে। এই উচ্চ-অক্টেন চলচ্চিত্রগুলি প্লটটি নিজেই প্লটের চেয়ে বরং বাস্তবায়নের বিষয়ে বেশি। অ্যাকশন সিনেমাগুলি দর্শকদের সদস্যদের তাদের আসনের কিনারায় দেখতে এবং ছেড়ে রোমাঞ্চকর বোঝায়। কপ চলচ্চিত্র, বিপর্যয় ছায়াছবি এবং কিছু গুপ্তচর চলচ্চিত্র সমস্ত অ্যাকশন বিভাগের আওতায় পড়ে under আমাদের বিস্তৃত গাইডে এখানে কীভাবে অ্যাকশন স্ক্রিনপ্লে লিখতে হয় তা শিখুন ।\nঅ্যাডভেঞ্চার : অ্যাডভেঞ্চার জেনারটি অ্যাকশন ঘরানার সাথে এতটাই মিল যে অ্যাডভেঞ্চার ফিল্মগুলি প্রায়শই অ্যাকশন / অ্যাডভেঞ্চার সিনেমা হিসাবে শ্রেণিবদ্ধ করা হয়। অ্যাডভেঞ্চার জেনারের ফিল্মগুলিতে সাধারণত কোনও অ্যাকশন সিনেমার একই বেসিক জেনার উপাদানগুলিকে মূল পার্থক্য হিসাবে সেটিংস সহ থাকে। অ্যাডভেঞ্চার সিনেমাগুলি সাধারণত একটি বহিরাগত, খুব দূরে বা অপরিচিত লোকালয়ে সেট করা হয়।\nকৌতুক : কৌতুক চলচ্চিত্রগুলি মজাদার এবং বিনোদনমূলক। এই ঘরানার কেন্দ্রের চলচ্চিত্রগুলি একটি কৌতুক ভিত্তির চারপাশে - কাউকে একটি চ্যালেঞ্জিং, মজাদার বা হাস্যকর পরিস্থিতিতে ফেলে যা তারা পরিচালনা করতে প্রস্তুত নয়। ভাল কৌতুক সিনেমাগুলি ধ্রুবক রসিকতা করা সম্পর্কে কম, এবং একটি জটিল পাঠ যারা জটিল চরিত্রগুলির সাথে একটি সর্বজনীনভাবে সম্পর্কিত, বাস্তব-জীবনের গল্প উপস্থাপন সম্পর্কে আরও বেশি। মকুমেন্টারি, ডার্ক কমেডি (বা ব্ল্যাক কমেডি), রোমান্টিক কৌতুক, প্যারডি / স্পুফ এবং স্ল্যাপস্টিক কমেডি সব কমেডি সাবজেন্সের উদাহরণ।\nনাটক : নাটক ঘরানার উচ্চতর অংশীদার এবং প্রচুর দ্বন্দ্ব সহ গল্পগুলি দেখায়। তারা প্লট-চালিত এবং দাবি করে যে প্রতিটি চরিত্র এবং দৃশ্যে গল্পটি এগিয়ে নেওয়া উচিত। নাটকগুলি একটি স্পষ্টভাবে সংজ্ঞায়িত আখ্যানমূলক প্লট কাঠামো অনুসরণ করে , আবেগগতভাবে চালিত চরিত্রগুলির সাথে বাস্তব জীবনের পরিস্থিতি বা চরম পরিস্থিতি চিত্রিত করা। যেসব ফিল্ম নাটক উপ-জেনারগুলিতে আসে সেগুলির মধ্যে রয়েছে historicalতিহাসিক নাটক, রোমান্টিক নাটক, টিন ড্রামা, মেডিকেল ড্রামা, ডকুড্রামা এবং ফিল্ম নোয়ার।\nকল্পনা : ফ্যান্টাসি শৈলীর ফিল্মগুলিতে এমন জাদুকরী এবং অতিপ্রাকৃত উপাদান রয়েছে যা বাস্তব বিশ্বে নেই। যদিও কিছু ছায়াছবি চমত্কার উপাদানগুলির সাথে একটি বাস্তব-জগতে স্থাপন করে, তবুও অনেকে তাদের নিজস্ব আইন, যুক্তি এবং কল্পিত জাতি এবং প্রাণীদের জনসংখ্যা নিয়ে সম্পূর্ণ কল্পিত মহাবিশ্ব তৈরি করে। সায়েন্স ফিকশন ফিল্মগুলির মতো ফ্যান্টাসি ফিল্মগুলিও অনুমানমূলক তবে বাস্তবতা বা বৈজ্ঞানিক সত্যের সাথে আবদ্ধ নয়। উচ্চ কল্পনা, রূপকথার গল্প এবং icalন্দ্রজালিক বাস্তবতা সব কল্পনা subgenres হয় ।\nভয়াবহতা : হরর ফিল্মগুলিতে এমন উপাদান উপস্থিত রয়েছে যা লোকদেরকে ভয় ও শঙ্কার অপ্রতিরোধ্য অর্থে ফেলে রাখে। হরর মুভিগুলি প্রায়শই সিরিয়াল কিলার বা দানবকে দর্শকের ভয় বা দুঃস্বপ্নগুলিতে চালানোর জন্য অবিরাম, দুষ্ট বিরোধী হিসাবে অন্তর্ভুক্ত থাকে। হরর ঘরানার পছন্দকারী শ্রোতারা ভূত, গোর, দানব এবং জাম্প-স্কয়ার দ্বারা উত্পাদিত অ্যাড্রেনালাইন ভিড়ের জন্য বিশেষত এই চলচ্চিত্রগুলি সন্ধান করে। হরর সাব-জেনারগুলিতে আসা ফিল্মগুলির মধ্যে রয়েছে ভুতের গল্প, গথিক হরর মুভি, সায়েন্স ফিকশন হরর মুভি, অতিপ্রাকৃত সিনেমা, ডার্ক ফ্যান্টাসি মুভি, সাইকোলজিকাল হরর মুভি এবং স্ল্যাশ সিনেমা। আমাদের বিস্তৃত গাইড সহ এখানে কীভাবে হরর স্ক্রিনপ্লে লিখতে হবে তা শিখুন।\nবাদ্যযন্ত্র : গল্পের অগ্রগতি বা চরিত্রগুলিকে আরও বিকাশের জন্য সংগীত ছায়াছবির গল্প বা বাদ্য সংখ্যায় বুনন করে। বাদ্যযন্ত্রগুলি প্রায়শই রোম্যান্স ফিল্মগুলির সাথে আবদ্ধ থাকে তবে সে ধারার মধ্যেই সীমাবদ্ধ থাকে না। সঙ্গীত সিনেমাগুলি বড় মঞ্চের মতো প্রযোজনায় জড়িত থাকে, গুরুত্বপূর্ণ অনুভূতি বা চরিত্রের উপাদানগুলিকে সিকোয়েন্সগুলিতে একীকরণ করে।\nরহস্য : রহস্যের ছায়াছবিগুলি ধাঁধা সম্পর্কিত এবং প্রায়শই এটি সনাক্ত করার চেষ্টা করা একটি গোয়েন্দা বা অপেশাদার পুত্র উপস্থিত হয়। রহস্যের ছায়াছবি সাসপেন্স দিয়ে পূর্ণ, এবং নায়ক পুরো মুভি জুড়ে ক্লু বা প্রমাণ অনুসন্ধান করেন, ঘটনাগুলি একসাথে ছুঁড়ে মারেন এবং কেন্দ্রীয় প্রশ্ন সমাধানের জন্য সন্দেহভাজনদের সাক্ষাত্কার দেন। হার্ডবাইলড নয়েস এবং পুলিশ প্রসেসরিজগুলি দুটি উপশ্রেণীশ্রেণী যা প্রায়শই রহস্য জেনারের আওতায় পড়ে।\nরোম্যান্স : রোম্যান্স চলচ্চিত্রগুলি প্রেমের গল্প are তারা সম্পর্ক, ত্যাগ, বিবাহ, আবেগ বা ধ্বংসের মতো ভালবাসার কিছু উপাদানগুলি অন্বেষণ করে প্রায় দুজন নায়ককে কেন্দ্র করে। রোম্যান্স চলচ্চিত্রগুলি মাঝে মাঝে অসুস্থতা, বেidমানি, ট্রাজেডি বা প্রেমের আগ্রহগুলি কাটিয়ে ওঠার জন্য অন্যান্য বাধাগুলির মতো অসুবিধাগুলি তুলে ধরে। রোম্যান্টিক কৌতুক, গথিক রোম্যান্স এবং রোমান্টিক অ্যাকশন কয়েকটি জনপ্রিয় রোম্যান্স সাবজেনারস।\nকল্পবিজ্ঞান : সাই-ফাই জেনার বাস্তব এবং বিশ্বব্যাপী কল্পনা করা উপাদানগুলি দিয়ে ভরা বিশ্ব এবং বিকল্প বাস্তবতা তৈরি করে যা বাস্তব জগতে নেই। বিজ্ঞান কল্পকাহিনী বিভিন্ন থিমগুলির বিস্তৃত রয়েছে যা প্রায়শই সময় ভ্রমণ, মহাকাশ ভ্রমণ, ভবিষ্যতে নির্ধারিত হয় এবং প্রযুক্তিগত এবং বৈজ্ঞানিক অগ্রগতির পরিণতিগুলি নিয়ে কাজ করে। গল্প ও মহাবিশ্বের দর্শকদের বিশ্বাস করার জন্য সায়েন্স ফাই চলচ্চিত্রগুলি সাধারণত বিশদভাবে দৃ attention় মনোযোগ সহ মনোযোগী বিশ্ব-নির্মাণকে জড়িত করে।\nখেলাধুলা : খেলাধুলার ঘরানার সিনেমাগুলি একটি দল, স্বতন্ত্র খেলোয়াড় বা ফ্যানকে কেন্দ্র করে থাকবে, খেলাটি নিজেই প্লটটিকে অনুপ্রাণিত করতে এবং গল্পকে এগিয়ে রাখার জন্য ব্যবহৃত হত। এই সিনেমাগুলি খেলাধুলায় পুরোপুরি মনোনিবেশ করে না, তবে প্রধানত এটি প্রধান চরিত্রগুলির সংবেদনশীল আরকেস প্রসঙ্গে একটি ব্যাকড্রপ হিসাবে ব্যবহার করে। ক্রীড়া চলচ্চিত্রগুলি নাটকীয় বা কৌতুকপূর্ণ হতে পারে এবং প্রায়শই রূপক হিসাবে বোঝানো হয়।\nথ্রিলার : থ্রিলাররা দক্ষতার সাথে রহস্য, উত্তেজনা এবং প্রত্যাশাকে একটি উত্তেজনাপূর্ণ গল্পের সাথে মিশ্রিত করেন। সফল থ্রিলারগুলি ভাল গতিযুক্ত, প্রায়শই রেড হেরিংগুলি প্রবর্তন করে, প্লট টুইস্টগুলি ছড়িয়ে দেয় এবং দর্শকদের আগ্রহ জাগিয়ে তোলার জন্য সঠিক মুহুর্তে তথ্য প্রকাশ করে। থ্রিলারগুলিতে প্রায়শই একটি টিকিং ঘড়ির দিকটি অন্তর্ভুক্ত থাকে, যেখানে একটি সীমাবদ্ধ সময় সীমাবদ্ধ থাকে। ক্রাইম ফিল্ম, রাজনৈতিক থ্রিলার এবং টেকনো-থ্রিলারগুলি সবই থ্রিলার ধারার বৈশিষ্ট্যযুক্ত।\nপশ্চিমা : পাশ্চাত্যরা ওয়াইল্ড ওয়েস্টের একজন ছিনতাইকারী বা বন্দুকধারীর গল্প শোনাচ্ছে। মূল চরিত্রটি প্রায়শই প্রতিশোধ চায় এবং শেষ পর্যন্ত দ্বন্দ্ব বা শ্যুটআউটে অপরাধীর সাথে মুখোমুখি হবে। ওয়েস্টার্নরা আমেরিকান ওয়েস্ট-এ মরুভূমি, পর্বতমালা বা সমভূমির মতো স্বতন্ত্র প্রযোজনা নির্ধারণ করে যা চরিত্রগুলি এবং ক্রিয়াকে অনুপ্রাণিত করতে এবং অবহিত করতে পারে। স্প্যাগেটি ওয়েস্টার্নস, স্পেস ওয়েস্টার্নস এবং সাই-ফাই ওয়েস্টার্নরা সবই পশ্চিমা বিভাগের অন্তর্গত sub\nমাস্টারক্লাস বার্ষিক সদস্যতার সাথে আরও ভাল চলচ্চিত্র নির্মাতা হন। ডেভিড লিঞ্চ, স্পাইক লি, জোডি ফস্টার, মার্টিন স্কোরসিসহ আরও অনেক কিছু সহ ফিল্ম মাস্টারদের শেখানো একচেটিয়া ভিডিও পাঠের অ্যাক্সেস পান।\n12গ্যালনে কত কাপ\nমকর রাশির রাইজিং সাইন ক্যালকুলেটর\nকিভাবে একটি বীট শীট লিখতে হয়\nmascarpone এবং ক্রিম পনির মধ্যে পার্থক্য কি?\nকীভাবে বাস্কেটবলে আরও ভাল হওয়া যায়\nএক কাপে কত মিলিটার\nএকটি স্ক্রিপ্ট মধ্যে বীট কি


বিএনপিকে চাপে ফেলার কৌশল - CoxsbazarNEWS.Com - CBNCoxsbazarNEWS.Com – CBN\nবিএনপিকে চাপে ফেলার কৌশল\nপ্রকাশ: ২৫ জুলাই, ২০১৭ ১২:৪৪\nবিএনপি চেয়ারপারসন বেগম খালেদা জিয়ার অনুপস্থিতিতে এই দলকে নিয়ে সরকার নতুন কৌশলে এগোচ্ছে বলে ধারণা করছেন রাজনৈতিক পর্যবেক্ষক মহল। এই কৌশলের সম্ভাব্য লক্ষ্য হতে পারে দুটো। এক. বিএনপি যাতে সামনে কোনো আন্দোলনে যেতে না পারে সে অবস্থায় নিয়ে যাওয়া; দুই. চাপে ফেলে বিএনপিকে নির্বাচনে যেতে বাধ্য করা। এই কৌশলের অংশ হিসেবে দলটির প্রতি অনাস্থা ফুটে ওঠে শীর্ষ কয়েক নেতার এমন কিছু কাল্পনিক বক্তব্যের বরাত হঠাৎ করেই সামনে নিয়ে এসে তা ছড়িয়ে দেয়া হয়েছে বিভিন্ন মাধ্যমে। যাতে করে ওই প্রোপাগান্ডা অস্ত্র দলের অভ্যন্তরে কিংবা নেতাকর্মীদের মধ্যে এক ধরনের অস্থিরতা তৈরি করে।\nদলটির নেতারা মনে করছেন, নেতিবাচক এই প্রচারণার অংশ হিসেবে ‘খালেদা জিয়া লন্ডন থেকে আর ফিরবেন না, কিংবা পালিয়ে গেছেন’- সরকারি দলের কোনো কোনো নেতা এ ধরনের বক্তব্য দিচ্ছেন।\nবিগত বছরগুলোতে বিএনপি নিয়ে কাটাছেঁড়া কিংবা দলটিতে ভাঙন ধরানোর নানা চেষ্টা হয়েছে। এক-এগারোর সময়ে এ ধরনের প্রয়াস ছিল উল্লেখ করার মতো। যদিও খালেদা জিয়ার নেতৃত্বাধীন বিএনপি আছে আগের মতোই ঐক্যবদ্ধ, অটুট। কেউ কেউ বলছেন, নির্বাচন ঘনিয়ে এলেই রাজনৈতিক চাল বেড়ে যায়। ২০১৪ সালের ৫ জানুয়ারি নির্বাচনের আগেও বিএনপির একটি অংশকে নির্বাচনে আনা যায় কি না সে চেষ্টা হয়েছে বলে অভিযোগ রয়েছে। এখন সামনে একাদশ সংসদ নির্বাচন। বিএনপি ওই নির্বাচনে অংশ নেয়ার ব্যাপারে ইতিবাচক। সেভাবেই দলটি প্রস্তুতি শুরু করেছে। তবে সুষ্ঠু নির্বাচনের দাবি আদায়ে আন্দোলনকেও তারা সমান গুরুত্বসহকারে নিয়েছে।\nএ রকম একটি অবস্থায় গত ১৫ জুলাই লন্ডন গেছেন বিএনপি চেয়ারপারসন বেগম খালেদা জিয়া। তার এ সফর একান্তই ব্যক্তিগত। সফরে বড় ছেলে তারেক রহমান ও ছোট ছেলে মরহুম আরাফাত রহমান কোকোর পরিবারের সদস্যদের সাথেই তিনি সময় কাটাচ্ছেন।\nজানা গেছে, চিকিৎসকের পরামর্শ অনুযায়ী আগস্টের প্রথম সপ্তাহে পা ও চোখের চিকিৎসা নেবেন তিনি। খালেদা জিয়ার এ সফর কিছু সময় দীর্ঘ হবে এমনটাই বলেছেন দলটির নেতারা। সে হিসেবে কোরবানির ঈদ পরিবারের সাথে কাটিয়ে সেপ্টেম্বরের ১০ তারিখের মধ্যে দেশে ফিরতে পারেন তিনি। লন্ডনে যাওয়ার আগে দলের সর্বোচ্চ নীতিনির্ধারণী ফোরাম স্থায়ী কমিটির সাথে বৈঠকে খালেদা জিয়া ঐক্যবদ্ধভাবে দলের সাংগঠনিক কার্যক্রম গতিশীল রাখতে নেতাদের নির্দেশ দেন।\nখালেদা জিয়া লন্ডন যাওয়ার পর সরকারি দলের নেতারা নানামুখী বক্তব্য দিচ্ছেন। সরকারের কমপক্ষে তিনজন নেতা প্রায় একই সুরে বলেছেন, ‘মামলার ভয়ে খালেদা জিয়া পালিয়ে গেছেন। তিনি আর ফিরবেন না।’ এ ধরনের বক্তব্যের মধ্যেই শুরু হয়েছে বিএনপি-বিরোধী প্রোপাগান্ডা। কয়েক দিন ধরে বিএনপির কমপক্ষে চারজন শীর্ষ নেতার দলবিরোধী বানোয়াট বক্তব্য কয়েকটি অনলাইনে ভাসছে। ‘বিএনপি করা মানে পুতুল হয়ে থাকা’, ‘বিএনপি করার চেয়ে বাড়ির চাকর হওয়াও সম্মানের’, ‘বিএনপিতে চলছে রাজতন্ত্র, আমি ক্রীতদাস’, ‘দারোয়ানইতো এখন বিএনপি চালায়’-এ ধরনের আজগুবি শিরোনামে নিউজ করে ফেসবুকসহ বিভিন্ন মাধ্যমে ছড়িয়ে দেয়া হয়েছে।\nদলের সিনিয়র নেতাদের নিয়ে এ ধরনের সংবাদের তীব্র প্রতিবাদ জানিয়েছে বিএনপি। সংশ্লিষ্ট নেতারাও এর প্রতিবাদ জানিয়েছেন। দলের যুগ্ম মহাসচিব রুহুল কবির রিজভী বলেছেন, বিএনপির সিনিয়র নেতা ও দলের স্থায়ী কমিটির কয়েকজন সদস্যকে উদ্ধৃত করে বিএনপি চেয়ারপারসন, সিনিয়র ভাইস চেয়ারম্যান এবং চেয়ারপারসন কার্যালয় কর্মকর্তাদের বিরুদ্ধে বিভিন্ন নিউজ সাইট, সামাজিক যোগাযোগমাধ্যম এবং কিছু অনলাইনে প্রোপাগান্ডা চালানো হচ্ছে; যা সম্পূর্ণ মিথ্যা ও অপপ্রচারমূলক।\nতিনি বলেন, সরকারের বিভিন্ন এজেন্সির লোকেরা দলের মধ্যে বিভ্রান্তি তৈরি করার জন্য এ ধরনের মিথ্যা, ভিত্তিহীন মনগড়া অসত্য তথ্য প্রচার করছে। এসব বক্তব্যের সাথে বিএনপির কোনো নেতার সম্পর্ক নেই। বিএনপির কোনো পর্যায়ের নেতাকর্মী এ ধরনের অপপ্রচারকে বিশ্বাস করেন না। তিনি বলেন, আওয়ামী লীগের একজন দায়িত্বশীল নেতা কয়েক দিন আগে বলেছেন, নির্বাচন সামনে রেখে কত খেলা ঘটবে। এগুলো কি তাদেরই খেলা কি না এটা নিয়েও প্রশ্ন দেখা দিয়েছে। বর্তমান ভোটারবিহীন সরকার বিএনপিকে নানাভাবে বিপর্যস্ত বা দুর্বল করার জন্য একাধিকবার চেষ্টা করেছে কিন্তু কোনো লাভ হয়নি। সরকারের অপচেষ্টা এখনো থেমে নেই।\nরুহুল কবির রিজভী বলেন, বিএনপির সব পর্যায়ের নেতাকর্মী বিএনপি চেয়ারপারসন বেগম খালেদা জিয়ার নেতৃত্বে অটুট বন্ধনে ঐক্যবদ্ধ। যত অপচেষ্টাই হোক না কেন সেই ইস্পাতদৃঢ় ঐক্যে ছেদ ধরানো যাবে না।\nদলটির বিভিন্ন পর্যায়ের নেতাকর্মীরাও এ ধরনের প্রোপাগান্ডার বিরুদ্ধে তীব্র প্রতিক্রিয়া ব্যক্ত করেছেন। সামাজিক যোগাযোগমাধ্যমে তারা এর জবাব দিচ্ছেন। ঢাকা মহানগর উত্তর বিএনপির সহসাধারণ সম্পাদক তারিকুল আলম তেনজিং লিখেছেন, ‘বিএনপির বর্ষীয়ান নেতাদের নিয়ে এ ধরনের মিথ্যাচার লজ্জাজনক। সরকারের বিভিন্ন এজেন্ট ও তাদের মদদপুষ্ট দালাল শ্রেণীর এসব অপপ্রচার ও ষড়যন্ত্রের মূল লক্ষ্য হচ্ছে- জাতীয়তাবাদী শক্তিকে দুর্বল করা এবং অনৈক্য সৃষ্টি করা। কিন্তু এতে কোনো লাভ হবে না। জাতীয়তাবাদী শক্তি দেশনেত্রী বেগম খালেদা জিয়ার নেতৃত্বেই ঐক্যবদ্ধ আছে, থাকবে।’


ব্লগ একাত্তর | রেড ইন্ডিয়ানা ভালোবাসা দীর্ঘজীবি হোক!\nরেড ইন্ডিয়ানা ভালোবাসা দীর্ঘজীবি হোক!\nসময়ঃ সেপ্টেম্বর ২৬, ২০১৬ (সোমবার) রাত ০৮:৪৯\nসীমান্তে বাংলাদেশী নাগরিকদের হত্যার বৈধতার ক্ষেত্রে অনেক বাংলাদেশী বলছেন, আপনি চোরাকারবারি করবেন আর ইন্ডিয়া কি বসে থাকবে!\nআচ্ছা ফেলানি কি কোনো চোরাকারবারি/গরু চুরির সাথে সম্পৃক্ত ছিল?? না থাকলে আপনারা বলবেন, দু- একটি অঘটন ঘটতেই পারে। আর থাকলেতো মুচকি হেসে বলবেন ছিল। মানুষকে হত্যা করা হচ্ছে তার চেয়ে আপনাদের কাছে গুরুত্ব পায় চোরাকারবারি! বাহ! ইন্ডিয়ানজীবীগন বাহ!\nআচ্ছা, চোরাকারবারিতে কি শুধু বাংলাদেশীরাই জড়িত? ভারতীয়রা কি এর থেকে মুক্ত? কোনোদিন কি শুনেছেন ভারতীয় কেউ বিএসএফের গুলিতে নিহত হয়েছে! চোরাকারবারির বিরুদ্ধে কি কোনো আইন আদালত নেই? বিচারের ব্যবস্থা নেই? নাকি মেরে ফেলাই এর সমাধান!\nমুক্তিযুদ্ধকালীন এবং বর্তমান কিছু প্রেক্ষাপটে ইন্ডিয়ান অবদান অস্বীকার করা যায়না। তাই বলে পাকিস্তান বিরোধী মনোভাব দেখাতে গিয়ে ইন্ডিয়ার অনৈতিক কাজ যা আমাদের দেশ ও জাতির জন্য ক্ষতিকর তা কখনো সমর্থনযোগ্য হতে পারেনা।\nপঠিত ১০৩৮ লাইক ১ প্রিয় ১\n২৭ সেপ্টেম্বর ’১৬ রাত ০১:০১\nbangali korecho more,manush koroni!


দল করেন বলেই হেমা পাচ্ছেন 'বিশেষ সম্মাননা'?\n- চ্যানেল আই অনলাইন ১৯ নভেম্বর, ২০২১ ১১:৩৪\nঅভিনেত্রী ও সাংসদ হেমা মালিনি ও সেন্ট্রাল বোর্ড অফ ফিল্ম সার্টিফিকেশনের সভাপতি প্রসূন জোশীকে বেছে নেওয়া হলো ভারতের ‘ফিল্ম পার্সোনালিটি অফ দ্য ইয়ার’ হিসেবে। ভারতের আন্তর্জাতিক চলচ্চিত্র উৎসবের মঞ্চে তাদের হাতে এই সম্মান তুলে দেওয়া হবে।\nআর এমন ঘোষণার পর থেকেই জনমনে একটাই প্রশ্ন, বিজেপি করেন বলেই কি এমন গুরুত্বপূর্ণ সম্মাননাগুলো বেছে বেছে মোদিভক্তদেরকেই দেয়া হচ্ছে?\nবৃহস্পতিবার ভারতের তথ্য-সম্প্রচার মন্ত্রী অনুরাগ ঠাকুর ঘোষণা করে জানান, ‘ফিল্ম পার্সোনালিটি অফ দ্য ইয়ার ২০২১ হিসেবে হেমা মালিনি ও প্রসূন জোশীর নাম ঘোষণা করে আমি বিশেষ আনন্দিত। এরা ভারতের সিনেমার আইকন এবং গোটা বিশ্বের কাছে ভারতের মুখ উজ্জ্বল করেছেন। গোয়ায় ৫২তম আন্তর্জাতিক চলচ্চিত্র উৎসবে তাদের হাতে এই সম্মান তুলে দেওয়া হবে।’\nএমন সিদ্ধান্তে অনেকেই খুঁজে পেয়েছেন বিজেপি যোগ। ঠিক যেমন কঙ্গনা ও করণ জোহরের পদ্মশ্রী পাওয়া নিয়েও ঠিক এই বিতর্কই উঠেছিল।\nআপাতত অভিনয়ের থেকে বেশি রাজনৈতিক আঙিনায় দেখা মেলে হেমার। আর সেটাও মোদির-দলে। আর প্রসূণ স্বঘোষিতভাবে বিজেপি সদস্য না হলেও মোদি-ভক্ত হিসেবে পরিচিত আমজনতার কাছে। তাই প্রশ্ন উঠছে বেছে বেছে মোদি ভক্ত যারা আছেন, তাদেরই বিশেষ সম্মান দেওয়া হচ্ছে না তো?\nপরবর্তী পূর্ববর্তী ১ এর ১,২৬৪


একদিকে খাদ্য নিরাপত্তাহীনতা অন্যদিকে রফতানির স্বপ্ন | আমাদের বুধবার\nHome » অর্থনীতি » একদিকে খাদ্য নিরাপত্তাহীনতা অন্যদিকে রফতানির স্বপ্ন\nএকদিকে খাদ্য নিরাপত্তাহীনতা অন্যদিকে রফতানির স্বপ্ন\nবিভাগঃ অর্থনীতি, বিশেষ নিবন্ধ, রাজনীতি সেপ্টেম্বর ৮, ২০১৫\nবাংলাদেশে এখন হয়তো না খেয়ে মারা যাবে না মানুষ। কিন্তু আধাপেটা খেয়ে বেঁচে থাকতে হচ্ছে অধিকাংশ মানুষকে। স্থানীয় পর্যায়ে করা একাধিক গবেষণায় বিষয়টি উঠে এসেছে। সম্প্রতি যুক্তরাজ্যভিত্তিক দি ইকনোমিষ্ট ইন্টেলিজেন্স ইউনিটের গবেষণা প্রতিবেদনে বাংলাদেশের খাদ্য নিরাপত্তার সঙ্গীন অবস্থা তুলে ধরা হয়েছে। তারা বলছে, বিশ্বে খাদ্যনিরাপত্তায় নিচের সারিতে থাকা দেশগুলোর একটি বাংলাদেশ। সম্প্রতি ইআইইউ প্রকাশিত ‘গ্লোবাল ফুড সিকিউরিটি ইনডেক্স ২০১৫’ শীর্ষক প্রতিবেদনে বলা হয়েছে, বৈশ্বিক খাদ্যনিরাপত্তা সূচকে ১০৯টি দেশের মধ্যে বাংলাদেশের অবস্থান ৮৯তম। শুধু তা–ই নয়, এক্ষেত্রে দক্ষিণ এশিয়ার দেশগুলোর মধ্যে সর্বনিম্নে এবং এশিয়া প্রশান্ত মহাসাগরীয় অঞ্চলের ২২টি দেশের মধ্যে ২১তম অবস্থানে রয়েছে বাংলাদেশ। যদিও সূচকে এ বছর বাংলাদেশের স্কোর গত বছরের চেয়ে দশমিক ৯ বেড়ে ১০০–এর মধ্যে দাঁড়িয়েছে ৩৭ দশমিক ৪। তিনটি বিষয়ের ওপর ভিত্তিতে করে সূচকটি প্রণয়ন করেছে ইআইইউ। এগুলো হলো– ক্রয়ক্ষমতা, খাবারের প্রাপ্যতা এবং খাদ্যের গুণগত মান ও নিরাপত্তা। প্রতিবেদনে বলা হয়েছে, বাংলাদেশ, নেপাল, মিয়ানমার ও কম্বোডিয়ার মতো দরিদ্র দেশগুলোয় উচ্চ মাত্রায় ‘খাদ্য নিরাপত্তাহীনতা’ বিরাজ করছে। দেশগুলোর মানুষের আয় বাড়লে তা খাদ্যপ্রাপ্তি ও খাদ্য নিরাপত্তায় অধিক ব্যয় করতে হয়।\nজাতীয় এবং আন্তর্জাতিকভাবে খাদ্য নিরাপত্তা নিশ্চিত করার বিষয়টি এখন বহুল আলোচিত একটি প্রসঙ্গ। প্রত্যেকটি দেশই চাচ্ছে কিভাবে তাদের নাগরিকের জন্য খাদ্য নিরাপত্তা নিশ্চিত করা যায়। আমাদের মতো উন্নয়নশীল দেশের ক্ষেত্রে খাদ্য নিরাপত্তা নিশ্চিত করার ইস্যুটি আরো বেশি গুরুত্ববাহী। কারণ আমরা অর্থনৈতিক উন্নয়নের গতিধারা ত্বরান্বিত করতে বদ্ধপরিকর। কিন্তু অর্থনৈতিক উন্নয়নের গতিধারা ত্বরান্বিত করতে হলে আমাদের অবশ্যই জনগণের জন্য খাদ্য নিরাপত্তা নিশ্চিত করতে হবে। কারণ জনগণকে অভুক্ত রেখে আর যাই হোক কোনো দেশের সত্যিকার উন্নয়ন ত্বরান্বিত হতে পারে না। এখন অর্থজগত হলো, খাদ্য নিরাপত্তা বলতে আমরা কি বুঝি? খাদ্য নিরাপত্তা বলতে এমন একটি অবস্থাকে বুঝায় যেখানে একজন মানুষ বাজারে গিয়ে তার সামর্থের মধ্যে প্রয়োজনীয় খাদ্য পণ্যটি ক্রয় করতে পারে। অর্থাৎ খাদ্যের জন্য তাকে কোনো ধরনের সমস্যা মোকাবেলা করতে হবে না। বাজারে খাদ্যের উপস্থিতি থাকলেই জনগণের খাদ্য নিরাপত্তা নিশ্চিত হয় না। সে খাদ্যে সাধারণ মানুষের প্রবেশাধিকার থাকতে হবে। বাজারে যেমন গুনগত মান সম্পন্ন খাদ্যের সহজলভ্যতা থাকবে তেমনি সেই খাদ্য কেনার সাধারণ মানুষের সামর্থ বা অধিকার থাকতে হবে। এই শর্তগুলোর কোনোটির অনুপস্থিতি থাকলেই তাকে খাদ্য নিরাপত্তা বলা যাবে না। খাদ্য নিরাপত্তার সঙ্গে সাধারণ দরিদ্র মানুষের ক্রয়ক্ষমতার বিষয়টিও সম্পৃক্ত। বাজারে যেমন কোনো পণ্যের উপস্থিতি থাকতে হবে তেমনি সেই খাদ্য ক্রয়ের সামর্থও থাকতে হবে।\nশস্যে বাংলাদেশ অনেকটাই স্বনির্ভর। বিশেষজ্ঞরা বলছেন, খাদ্যে স্বল্প চাহিদা ও জোগানের মধ্যে একটা ভারসাম্যও বিরাজ করছে। তবে অনাহার, অপুষ্টি ও অনিরাপদ খাদ্য স্বনির্ভরতার পাশেই স্থান করে নিয়েছে। সরকারের তথ্যই বলছে, দেশের এক–চতুর্থাংশ পরিবার এখনো অনাহারে থাকছে, পাঁচ বছরের কম বয়সী শিশুর প্রায় অর্ধেকই অপুষ্টিতে ভুগছে। আর বাজারে প্রাপ্ত খাদ্য ও পণ্যের ৫০ শতাংশেরই বেশি নিরাপদ নয়। সব মিলিয়ে এখনো দুর্বল অবস্থায় রয়েছে দেশের খাদ্যনিরাপত্তা।\nসংশ্লিষ্টরা বলছেন, কয়েক বছরে খাদ্যশস্য উৎপাদনে নিম্নমুখী প্রবৃদ্ধি, ভেজাল ও মানহীন খাদ্য সরবরাহ বেড়ে যাওয়া এবং নিরাপদ খাদ্যপ্রাপ্তি নিশ্চিতকরণে কর্তৃপক্ষের দুর্বলতা দেশের খাদ্যনিরাপত্তায় প্রভাব ফেলেছে। এ সময় সার্বিকভাবে দেশের অর্থনীতি প্রবৃদ্ধি অর্জন করলেও তা সমতাপূর্ণ না হওয়ার কারণে খাদ্য ক্রয়ে সাধারণ মানুষের সক্ষমতা বাড়েনি। ফলে খাদ্য ঘাটতি ও অপুষ্টির বিষয়টি থেকেই গেছে।\nইউএসএআইডির এক গবেষণায় দেখা গেছে, দেশের ১১ দশমিক ২ শতাংশ পরিবার খাদ্য ঘাটতির মধ্যে রয়েছে। এছাড়া ১৪ দশমিক ৪ শতাংশ পরিবার মাঝে মধ্যেই খাদ্য ঘাটতির মুখোমুখি হচ্ছে। গ্রামীণ পরিবারগুলো এ ধরনের পরিস্থিতির শিকার হচ্ছে বেশি। দেশে এখনো শিশুসহ নারীরা উচ্চ অপুষ্টির শিকার হচ্ছে। পাঁচ বছর বয়সী শিশুদের মধ্যে ৪১ দশমিক ৩ শতাংশই অপুষ্টির শিকার। এছাড়া ৩৬ দশমিক ৪ শতাংশ শিশু কম ওজন নিয়ে জন্মগ্রহণ করছে। অন্যদিকে ১৫–৪৯ বছর বয়সী ২৪ দশমিক ২ শতাংশ নারী অপুষ্টির শিকার।\nকয়েক বছরে কৃষিতে ভর্তুকি বাড়িয়েছে সরকার। কমানো হয়েছে অন্যতম কৃষি উপকরণ সারের দামও। সরকারের এসব প্রণোদনায় খাদ্যশস্যের উৎপাদন বেড়েছে। তবে তা জনসংখ্যা বৃদ্ধির সমান্তরালে নয়। এ কারণে কমে গেছে খাদ্যের মাথাপিছু প্রাপ্যতা। খাদ্যের উৎপাদন বৃদ্ধি শ্লথগতিতে হওয়ায় খাদ্যপ্রাপ্তি অনেকটাই এখনো আমদানিনির্ভর। গত অর্থবছরে দেশে রেকর্ড চাল–গম আমদানি করা হয় ৫২ লাখ ৭৪ হাজার টন। এটি প্রাক্কলিত নিট খাদ্যশস্য উৎপাদনের প্রায় ১৬ শতাংশ। এছাড়া ডালজাতীয় পণ্য, ভোজ্যতেল ও চিনির চাহিদার সিংহভাগই পূরণ করা হচ্ছে আমদানি করে। সরকারের খাদ্য মন্ত্রণালয়ের ফুড পলিসি মনিটরিং ইউনিটও বলছে, দেশে খাদ্যশস্যের (ধান ও গম) উৎপাদন বাড়লেও কমেছে মাথাপিছু প্রাপ্যতা।\nমহাজোট সরকার ক্ষমতায় আসার অর্থবছরে (২০০৯–১০) দৈনিক জনপ্রতি ধান ও গমের নিট প্রাপ্যতার পরিমাণ ছিল ৬০৯ গ্রাম। পরের অর্থবছরে তা বেড়ে দাঁড়ায় ৬৪১ গ্রামে, যা দেশের ইতিহাসে জনপ্রতি খাদ্যশস্য প্রাপ্যতায় সর্বোচ্চ। এর পরের অর্থবছরগুলোয় অবশ্য আর ধরে রাখা সম্ভব হয়নি এ হার। এ সময় খাদ্যশস্যের উৎপাদন ধীরগতিতে বাড়ায় মাথাপিছু খাদ্যশস্যের প্রাপ্যতা কমে যায়। ২০১১–১২ অর্থবছরে দৈনিক জনপ্রতি খাদ্যশস্য প্রাপ্যতার পরিমাণ ছিল ৫৮২ গ্রাম ও পরের অর্থবছরেও তা একই ছিল। তবে গত অর্থবছরে দৈনিক জনপ্রতি খাদ্যপ্রাপ্তির পরিমাণ কিছুটা বেড়ে দাঁড়িয়েছে ৫৯৮ গ্রাম। এতে গুরুত্বপূর্ণ অবদান রেখেছে ২৮ লাখ টন খাদ্যশস্য আমদানি, যা নিট খাদ্যশস্য উৎপাদনের ৮ দশমিক ৯ শতাংশ। বাংলাদেশ পরিসংখ্যান ব্যুরোর (বিবিএস) তথ্যমতে, ২০০৯–১০ অর্থবছরে কৃষি খাতের অন্যতম উপখাত শস্য ও শাকসবজি খাতে প্রবৃদ্ধি ছিল ৭ শতাংশের ওপর। কিন্তু এ জোয়ার আর ধরে রাখতে পারেনি সরকার। ২০১২–১৩ অর্থবছরে এ খাতে প্রবৃদ্ধি প্রায় শূন্যের কোঠায় অর্থাৎ দশমিক ৫৯ শতাংশে নেমে আসে, যা চলতি অর্থবছরে ১ দশমিক ৯১ শতাংশ প্রাক্কলন করা হয়েছে।\nসরকার বলছে, দেশের খাদ্য উৎপাদন সাম্প্রতিক বছরগুলোতে বেশ বেড়েছে। এমন কি দেশ এখন খাদ্য পণ্য উৎপাদনের ক্ষেত্রে স্বয়ংসম্পূর্ণ হয়েছে। এমন কি কোনো কোনো সময় সরকার খাদ্য রফতানির চিন্তা করছেন বলেও শোনা যায় – এগুলো আসলে রাজনৈতিক স্ট্যান্টবাজি ব্যতীত আর কিছুই নয়। কারণ বাংলাদেশ এখনো খাদ্য রফতানি করার পর্যায়ে উন্নীত হতে পারেনি। কারণ দেশের মানুষের খাদ্য নিরাপত্তা এখনো নিশ্চিত করা যায় নি। শুধু তাই,বাংলাদেশ এখনো সীমিত পরিসরে হলেও খাদ্য আমদানি করছে। বিশেষ করে বেসরকারি পর্যায়ে এখনো খাদ্য পণ্য আমদানি করা হচ্ছে। আর সরকারি ভাবে খাদ্য উৎপাদনের যে পরিসংখ্যান প্রদর্শন করা হচ্ছে তার বাস্তবতা নিয়েও সংশয় রয়েছে। কারণ প্রায়শই এ ধরনের পরিসংখ্যানকে বাড়িয়ে দেখানো হয়। এটা আমাদের সরকারগুলোর একটি সাধারণ প্রবণতা যে,তারা কোনো সাফল্যের বিষয় হলে তা ফুলিয়ে ফাঁপিয়ে দেখাতে চায়। আর ব্যর্থতার বিষয় হলে তা কমিয়ে দেখাতে চায়। প্রতিটি ক্ষেত্রেই এই অবস্থা লক্ষ্য করা যায়। বর্তমান সরকার আমলে দেশ খাদ্যে স্বয়ংসম্পূর্ণ হয়েছে এমন একটি ধারনা প্রচার করার প্রবণতা লক্ষ্য করা যাচ্ছে। শুধু তাই নয়,বাংলাদেশ অচিরেই খাদ্য পণ্য রপ্তানি করতে যাচ্ছে এমন কথা বলা হচ্ছে। কিন্তু সত্যি কি আমরা খাদ্য উৎপাদনে স্বনির্ভর হয়েছি? আমরা কি খাদ্য পণ্য রফতানি করার মতো অবস্থানে এসে দাঁড়িয়েছি? বিশেষ করে আমরা কি সাধারণ মানুষের জন্য খাদ্য নিরাপত্তা নিশ্চিত করতে সমর্থ হয়েছি? ইচ্ছে করলে আমরা দেশের বেশির ভাগ মানুষকে না খাইয়ে রেখে খাদ্য রপ্তানি করতে পারি। কিন্তু সেটি কি উচিৎ হবে? আমাদেরকে খাদ্য পণ্য রপ্তানি বা খাদ্য উদ্বৃত্ত দেশ হিসেবে নিজেদের ঘোষণা করার আগে নাগরিকদের খাদ্য নিরাপত্তা নিশ্চিত করতে হবে। কারণ দেশের নাগরিকদের অভুক্ত রেখে খাদ্য রফতানির বিলাসিতা করার কোনো মানে থাকতে পারে না। দেশে কি পরিমাণ খাদ্য উৎপাদিত হচ্ছে তা নিয়ে বিভিন্ন মন্ত্রণালয় এবং সংস্থার হিসাবে বিরাট ব্যবধান পরিলক্ষিত হচ্ছে। অনেকেই মনে করছেন,সরকার নিজের কৃতিত্ব দেখানোর জন্য খাদ্য উৎপাদন বাড়িয়ে দেখাচ্ছে। বলা হচ্ছে, বাংলাদেশ এখন খাদ্য পণ্য উৎপাদনের ক্ষেত্রে স্বয়ংসম্পূর্ণতা অর্জন করেছে। কিন্তু বাস্তবতা ভিন্ন কথা বলছে। বাংলাদেশ উন্নয়ন গবেষণা প্রতিষ্ঠান(বিআইডিএস) তাদের এক গবেষণা প্রতিবেদনে উল্লেখ করেছে যে, দেশে বর্তমানে যে খাদ্য পণ্য উদ্বৃত্ত আছে তা রফতানি করার জন্য যথেষ্ট নয়। কিন্তু খাদ্য মন্ত্রণালয় সেই গবেষণার ফলাফলকে উদ্ধৃত করে যে প্রতিবেদন দাখিল করেছে সেখানে তারা বলেছে, দেশে বর্তমানে ২৩ লাখ টন চাল উদ্বৃত্ত রয়েছে। বংলাদেশ পরিসংখ্যান ব্যুরো তাদের প্রতিবেদনে উল্লেখ করেছে যে, বাংলাদেশের মানুষ প্রতি বছর ২ কোটি ৬৪ লাখ টন চাল খাবার হিসেবে গ্রহণ করে থাকে। কিন্তু বিআইডিএস তাদের গবেষণা পত্রে উল্লেখ করেছে যে, বাংলাদেশের মানুষ প্রতি বছর ২ কোটি ৮৬ লাখ টন চাল গ্রহণ করে। তাদের প্রতিবেদনে আরো বলা হয় যে, সরকারিভাবে যে প্রতিবেদন দাখিল করা হয় তাতে উৎপাদিত খাদ্যের পরিমাণ ৫ হতে ৮ শতাংশ বাড়িয়ে দেখনো হয়। অন্যদিকে, খাদ্যের ভোগ ১৫ শতাংশ কম দেখনো হয়। ফলে চালের প্রকৃত উৎপাদন এবং ভোগের মধ্যে ২০ শতাংশের মতো ব্যবধান পরিলক্ষিত। দেশের সর্বশেষ আদম শুমারি অনুসারে, মোট জনসংখ্যা ১৫ কোটি ৬৫ লাখ। একজন মানুষ দৈনিক ৪৬৩ গ্রাম চাল খাবার হিসেবে গ্রহণ করে।।\nPrevious: আইন ভেঙ্গে গ্যাস-বিদ্যুতের নির্বিচার মূল্যবৃদ্ধি\nNext: সামনে কোরবানী :: ভারতীয় ‘গরু’ রাজনীতি


কৃষকরা সীমান্তে ফিরে আসুন: আহ্বান অমরিন্দর সিং এর! এবার কৃষক আইন তুলে নেওয়া হোক দাবি রাহুল গান্ধীর | Banga Report | বঙ্গ রিপোর্ট\nকৃষকরা সীমান্তে ফিরে আসুন: আহ্বান অমরিন্দর সিং এর! এবার কৃষক আইন তুলে নেওয়া হোক দাবি রাহুল গান্ধীর\nনিউজ ডেস্ক বঙ্গ রিপোর্ট: প্রজাতন্ত্র দিবসের দিন সকাল থেকেই কৃষক আন্দোলনে অশান্ত হয়ে উঠেছে দেশের রাজধানী নয়াদিল্লি৷ মঙ্গলবার কৃষিআইন বিরোধী বিক্ষুব্ধ কৃষকদের দেখে “আতঙ্কিত” পঞ্জাবের মুখ্যমন্ত্রী ক্যাপ্টেন অমরিন্দর সিং৷ ট্যুইট করে কৃষকদের দিল্লির রাজপথ ছেড়ে দিয়ে সীমান্তে ফিরে আসার আর্জি জানিয়েছেন তিনি৷\nঅমরিন্দর লিখলেন, “দিল্লির দৃশ্য দেখে আমি আতঙ্কিত৷ কিছু পর্যায় এই বিক্ষোভ মেনে নেওয়া যায় না৷ এটি শান্তিপূর্ণভাবে প্রতিবাদকারী কৃষকদের জন্য উতসর্গীকৃত, তাদের সদিচ্ছাকে অস্বীকার করা হচ্ছে৷ কৃষক নেতারা নিজেদের সরিয়ে ট্র্যাক্টর র‍্যালি স্থগিত করেছেন৷ আমি সকল কৃষকদের দিল্লি খালি করে সীমান্তে ফিরে আসার অনুরোধ করছি৷\nপাশাপাশি কংগ্রেসের তরফে এই তাণ্ডবের জন্য কেন্দ্রকেই দায়ী করা হচ্ছে। কংগ্রেস নেতা রাহুল গান্ধি ট্যুইট করে বলেছেন, হিংসা কোনও সমস্যার সমাধান নয়৷ কে আহত হচ্ছে সেটা নির্বিশেষেই, আমাদের দেশই ভুগবে৷ দেশের কথা ভেবে কৃষি বিরোধী এই আইন তুলে নেওয়া হোক৷” পাঞ্জাবের মুখ্যমন্ত্রী ক্যাপ্টেন অমরিন্দর সিংয়ের পাশাপাশি কৃষকদের শৃঙ্খলাভঙ্গ না করতে অনুরোধ করছেন রাজস্থানের মুখ্যমন্ত্রী অশোক গেহলতও।\nPrevious articleদিল্লিতে কৃষকদের ট্রাক্টর মিছিল ঘিরে ধুন্ধুমার: বন্ধ করে দেওয়া হল ইন্টারনেট পরিষেবা\nNext articleকৃষি আইন বাতিল না হলে এবার সংসদ ভবন অভিযানের ডাক কৃষকদের: চাপে মোদি সরকার


দলীয় কর্মীদের হেনস্থার পরিবেশে দলের পাশে দাঁড়াবার ঘোষণা দলের হেভিয়েটদের – প্রিয় বন্ধু বাংলা\nহোম > রাজনীতি > বিজেপি > দলীয় কর্মীদের হেনস্থার পরিবেশে দলের পাশে দাঁড়াবার ঘোষণা দলের হেভিয়েটদের\nপ্রিয় বন্ধু মিডিয়া রিপোর্ট – বিধানসভা নির্বাচনের ফল প্রকাশের পর থেকেই বিজেপি কর্মীদের ওপর বারবার ধেয়ে আসছে আক্রমণ। মারধর করা হচ্ছে, বাড়িঘর ভাঙচুর করা হচ্ছে, করা হচ্ছে বোমাবাজি, এমনকি হত্যা পর্যন্ত করা হচ্ছে। এই পরিস্থিতিতে দলের কর্মীদের পাশে দাঁড়াবার কথা জানালেন বিজেপির একাধিক হেভিওয়েট নেতৃত্ব। বিজেপি নেতা রাহুল সিনহা জানালেন, এই সময়ে দলের কর্মীদের পাশে দাঁড়ানো দরকার। দলের কর্মীদের এখন উদ্ধার করা দরকার। এটাই হবে প্রথম কাজ। পরে, দলের পরাজয়ের বিভিন্ন কারণের ময়নাতদন্ত করা যাবে।\nবিজেপি কর্মীদের ওপর হামলা প্রসঙ্গে বিজেপির রাজ্য সভাপতি দিলীপ ঘোষ জানালেন, তাঁরা কোনদিন পালিয়ে যাবার রাজনীতি করেননি। তাঁরা লড়াই করেছেন। এটা অসম যুদ্ধ। আজ পর্যন্ত বিজেপি রেকর্ড আসনে জয়লাভ করেছে, যা কেউ কল্পনাও করেননি। তাঁরা এখনো লড়াই করছেন। যে কর্মীরা নিজেদের প্রাণ হাতে নিয়ে লড়াই করছেন তাঁরা তাঁদের সঙ্গে আছেন। আগামী দিনেও তাঁরা লড়াই করবেন। আজ না হলে কাল বাংলায় বিজেপির হাত ধরেই পরিবর্তন আসবে।\nবিজেপি নেতা অনির্বান গঙ্গোপাধ্যায় জানালেন, বাংলার নিজের মেয়ে যখন থেকে নির্বাচিত হয়েছেন, তখন থেকে পশ্চিমবঙ্গে মা বোনের অবস্থা একেবারে অসহ্য হয়ে পড়েছে। পশ্চিমবঙ্গে ফ্যাসিজমের নগ্ন নাচ শুরু হয়েছে গত কিছুদিন ধরে। এটা যে সুপরিকল্পিত ও সুনিয়োজিত চেষ্টা, তা স্পষ্ট বোঝা যাচ্ছে। তিনি জানালেন, বিজেপি এখন প্রধান রাজনৈতিক দল। বিজেপি কর্মীদের সাথে একজোট হয়ে রয়েছে। দলের সর্বভারতীয় সভাপতি জে পি নাড্ডা ইতিমধ্যেই পশ্চিমবঙ্গের উদ্দেশ্যে রওনা দিয়েছেন। তিনি পশ্চিমবঙ্গে থাকবেন ও আক্রান্তদের পরিবারের সঙ্গে দেখা করবেন, তাঁদের পাশে দাঁড়াবেন।\nবিজেপি সাংসদ অর্জুন সিং জানালেন, রাজ্যজুড়ে বিজেপি সমর্থকদের মারা হচ্ছে। নির্বাচনের ফল প্রকাশের পর হিংসা চলছে চারদিকে। তাঁদের দলের ১৮ জন সাংসদ রয়েছেন, ৭৭ জন বিধায়ক রয়েছেন। এই অবস্থায়ও তাঁরা মানুষের পাশে দাঁড়াতে পারছেন না। এটা তাঁর ব্যক্তিগত মত যে, সাধারণ মানুষকে যদি তাঁরা নিরাপত্তা না দিতে পারেন, তাহলে জনপ্রতিনিধিদের উচিত ইস্তফা দিয়ে দেওয়া। তিনি অভিযোগ করেছেন, রাজ্যে কোন গণতন্ত্র নেই। সন্ত্রাসের পরিবেশ চলছে চতুর্দিকে।\nট্যাগড doler netara pase\nনন্দীগ্রামে পুনর্ণনার সম্ভাবনা আপাতত শেষ কমিশনের সিদ্ধান্তে, এবার কি তাহলে কোর্টের পথে তৃণমূল শিবির?\nরাতারাতি সেলিব্রিটি হয়ে ওঠা রানু মণ্ডলকে ফিরতে হয়েছে আবার তাঁর পুরোনো অবস্থানে? তীব্র জল্পনা\nBREAKING NEWS – মমতার পাড়ায় করোনা সংক্ৰমণ! করোনা আক্রান্ত হলেন হেভিওয়েট তৃণমূল বিধায়ক!


গান্ধীজিকে নিয়ে গান গেয়ে শেষে ক্ষমাও চাইতে বাধ্য হলেন স্নিগ্ধজিৎ ভৌমিক! হঠাৎ কেন? - TollyGossip\nHome/Entertainment/গান্ধীজিকে নিয়ে গান গেয়ে শেষে ক্ষমাও চাইতে বাধ্য হলেন স্নিগ্ধজিৎ ভৌমিক! হঠাৎ কেন?\nজিটিভির সারেগামাপার মঞ্চ মাতিয়ে রেখেছে বুনিয়াদপুরের ছেলে স্নিগ্ধজিৎ ভৌমিক। রিয়্যালিটি শো-এর শুরু থেকেই তার গায়কীতে মুগ্ধ শ্রোতাদের থেকে শুরু করে বিচারকরাও। গত সপ্তাহে সারেগামাপার গানের বিষয় ছিল দেশের বীর সন্তানদের স্মরণ করা। প্রজাতন্ত্র দিবসের এপিসোডেও স্নিগ্ধজিৎ নিজের প্রতিভার স্বাক্ষর রেখে গেছে। সহ-প্রতিযোগী শরদ শর্মার সঙ্গে মিলে গান্ধীজিকে স্মরণ করে শ্রদ্ধাঞ্জলি দিয়েছে স্নিগ্ধজিৎ।\nএদিন প্রতিযোগী প্রথমে গায় বৈষ্ণব জন তো। এই গান গান্ধীজীর দৈনিক প্রার্থনার অন্তর্ভুক্ত ছিল। এরপর তারা সুপারহিট হিন্দি সিনেমা ‘লাগে রাহো মুন্না ভাই’ এর বিখ্যাত গান ‘বন্দে মে থা দম বন্দেমাতরম’ গায়। এই দুইজনের সুরের মূর্ছনায় রীতিমতো ডুবে যায় বিচারক থেকে দর্শকরাও। সেই গানের ভিডিও স্নিগ্ধজিৎ সোশ্যাল মিডিয়ায় পোস্ট করেছিল। কিন্তু তার পরেই সে সোশ্যাল মিডিয়া ব্যবহারকারীদের কাছে ক্ষমা চায়। আসলে সিদ্ধজিৎ এই ভিডিও পোস্ট করে ২৩ জানুয়ারি অর্থাৎ সুভাষচন্দ্র বসুর জন্মদিনের দিন। আর স্নিগ্ধজিৎ ব্যক্তিগতভাবে শ্রদ্ধাঞ্জলি জানিয়েছে গান্ধীজিকে। ফলে অনেক নেটিজেনদের প্রশ্নের মুখে পড়তে হয় তাকে।\nতবে পরে নিজেই নিজের পক্ষে যুক্তি দিয়েছে স্নিগ্ধজিৎ। সে সকলের কাছে ক্ষমা চেয়ে বলেছে আসলে এই ভিডিওটিতে যে গান সে গেয়েছে তা প্রজাতন্ত্র দিবস উপলক্ষে। ওই এপিসোডের গোটা অনুষ্ঠানটিই প্রজাতন্ত্র দিবস স্পেশাল ছিল। তাই প্রতিটি প্রতিযোগী এক একজন স্বাধীনতা সংগ্রামীকে শ্রদ্ধাঞ্জলি জানিয়েছে। এর মাঝেই বহু মানুষ তার গায়কীর প্রশংসা করেছে। অনেকে তাকে পরামর্শ দিয়েছে বাকি কথায় কান না দিতে।\nMahatma Gandhi Snigdhajit Bhowmik


গত বছর ৭৬ হাজার কোটি টাকা পাচার হয়েছে : ফিরোজ রশিদ\nস্টাফ রিপোর্টার : বাংলাদেশ থেকে বিদেশে অর্থ পাচার হওয়ার একটি পরিসংখ্যান তুলে ধরে জাতীয় পার্টির প্রেসিডিয়াম সদস্য কাজী ফিরোজ রশিদ বলেছেন, গত দশ বছরে দেশ থেকে ৪০ লাখ কোটি টাকা পাচার হয়েছে। এর মধ্যে গত বছরেই পাচার হয়েছে ৭৬ হাজার কোটি টাকা। যা দিয়ে তিনটি পদ্মা সেতু নির্মাণ করা যেতো।\nরোববার সকালে জাতীয় সংসদে প্রস্তাবিত ২০১৬-১৭ অর্থবছরের বাজেটের ওপর সাধারণ আলোচনায় অংশ নিয়ে এ মন্তব্য করেন তিনি।\nএর আগে বেলা ডেপুটি স্পিকার অ্যাডভোকেট মো. ফজলে রাব্বী মিয়ার সভাপতিত্বে সংসদের অধিবেশন শুরু হয়। বৈঠকে ২০১৬-১৭ অর্থবছরের প্রস্তাবিত বাজেটের ওপর সাধারণ আলোচনায় অংশ সরকারি দলের চিপ হুইপ উপাধ্যক্ষ আবদুস শহীদ, মেজর (অব.) রফিকুল ইসলাম বীরউত্তম, আবদুর রহমান, মোসলেম উদ্দিন, কামাল আহমেদ মজুমদার, শফিকুল ইসলাম শিমুল, সফুরা বেগম, কাজী রোজী, এ কে এম ফজলুল হক এবং হাবিবুর রহমান।\nকাজী ফিরোজ রশিদ বলেন, অর্থমন্ত্রী সংসদে ২০১৬-১৭ অর্থবছরের জন্য যে বাজেট প্রস্তাব করেছেন তা মোটেই বিশাল নয়। কিন্তু আর্থিক ও ব্যাংকিং খাতে শৃঙ্খলা ফিরিয়ে আনতে না পারলে এ বাজেট বাস্তবায়ন সম্ভব না।\nতিনি বলেন, দেশের টাকা মালয়েশিয়া, আমেরিকা, কানাডা, থাইল্যান্ড, সিঙ্গাপুর, অস্ট্রেলিয়া, পানামায় পাচার হয়ে যাচ্ছে। এ টাকা ফেরত আসবে না। এ টাকা যদি বিনা বাক্যে ব্যয়, বিনা অজুহাতে আবাসন খাতে, পর্যটন খাতে, শেয়ার মার্কেটে, শিল্প খাতে, মৎস্য খাতে, হাঁস-মুরগি খামারে বিনিয়োগ করার সুযোগ দেয়া হতো তাহলে কোনো কথা থাকতো না। কিন্তু এখানে সুযোগ দেয়া হয় না। এনবিআর এমনভাবে ব্যবস্থা করে যে, আয় অল্প দেখায়, বাকি টাকা বিদেশে পাচার করা হয়।\nফিরোজ রশিদ বলেন, প্রস্তাবিত বাজেটের সুফল জনগণের কাছে পৌঁছে দিতে হলে সর্বাগ্রে আর্থিক খাতের বিশৃঙ্খলা-লুণ্ঠন বন্ধ এবং পুঁজিবাজারকে রক্ষা করতে হবে। ব্যাংকিংখাতে পুকুর চুরি নয়, সাগর চুরি হয়েছে। জাতি জানতে চায় এ সাগরচুরির সঙ্গে জড়িতদের বিরুদ্ধে কী ব্যবস্থা নেয়া হয়েছে? বাংলাদেশ ব্যাংকের চুরি হওয়া রিজার্ভ উদ্ধারের সম্ভাবনা ক্ষীণ। এতে কেন্দ্রীয় ব্যাংকের ৬ কর্মকর্তা জড়িত। এর ফলে অভ্যন্তরীণ রাজস্ব আহরণ কমে যাবে, লক্ষ্য অর্জিত হবে না।\nতিনি বলেন, গত ৭ বছরে ৩০ হাজার কোটি টাকা আত্মসাৎ করা হয়েছে। অর্থ কেলেঙ্কারিতে কেউ শাস্তি পায়নি, একটি ঘটনারও বিচার হয়নি। চলতি বছরে কেন্দ্রীয় ব্যাংকের রিজার্ভ চুরি হয়েছে ৮০০ কোটি টাকা, মামলা হয়েছে কিন্তু কেউ চিহ্নিত হয়নি। ২০১০ সালে শেয়ার বাজারে লুট হয়েছে ১৫ হাজার কোটি টাকা, মামলা নেই, কয়েকটি প্রতিষ্ঠানকে চিহ্নিত করা হয়েছে। হলমার্ক কেলেঙ্কারিতে সাড়ে ৪ হাজার কোটি টাকা লুটপাট হলো, তানভীর, জেসমিন চৌধুরীর সাজা হয়নি, বিচারাধীন রয়েছে।\nফিরোজ রশিদ বলেন, বেসিক ব্যাংকের সাড়ে ৪ হাজার কোটি টাকা, বিসমিল্লাহ গ্রæপ ১১০০ কোটি টাকা লুটপাট করেছে। ডেসটিনি ৪ হাজার ১১৯ কোটি টাকা আত্মসাৎ করেছে, সাজা হয়নি। বিচারাধীন আছে। অগ্রণী ব্যাংকের ৩০০ কোটি টাকা লুটপাট। শত শত, হাজার কোটি টাকা লুটপাট হবে আর আমরা এখানে বসে বসে তামাশা দেখবো, চেয়ে চেয়ে থাকবো, এটা হয় না।\nসরকারি ব্যাংকগুলো ধ্বংসের মুখোমুখি। সোনালী ব্যাংক ছাড়া সব ব্যাংক বেসরকারি খাতে দিতে হবে।\nবিএনপি-জামায়াত সন্ত্রাসীদের ধারক-বাহক\nবাজেটের ওপর সাধারণ আলোচনায় অংশ নিয়ে সাবেক চিফ হুইপ উপাধ্যক্ষ আবদুস শহীদ বিএনপি-জামায়াতকে সন্ত্রাসীদের ধারক-বাহক হিসেবে আখ্যা দিয়ে বলেছেন, বিএনপি-জামায়াত আজ দেশে রাজনৈতিক বিশৃঙ্খলা সৃষ্টির চেষ্টা করছে। তারা দেশব্যাপী হত্যার রাজনীতি শুরু করেছে। মানুষ মেরে ক্ষমতায় আসা যায় না। ক্ষমতায় আসতে হলে মানুষকে ভালো বাসতে হবে।\nবিএনপি-জামায়াতের সমালোচনা করে উপাধ্যক্ষ আবদুস শহীদ বলেন, বিএনপি-জামায়াত দেশের রাজনীতিতে বিশৃঙ্খলা ঘটানোর জন্য নিরীহ মানুষকে হত্যা করছে। তারা পুলিশ সুপারের স্ত্রীকে হত্যা করেছে। তাদের একটাই উদ্দেশ্য দেশে বিশৃঙ্খলা সৃষ্টি করা।\nতিনি বলেন, যারা নির্বাচন চায় না, নির্বাচন করে না, তারা কি করে ক্ষমতায় আসবে। ৫ জানুয়ারি সংসদ নির্বাচনে অংশ না নিয়ে তারা ভুল করেছে। আর সে ভুল সংশোধনের জন্য মেয়র নির্বাচন ও ইউপি নির্বাচনে অংশ নিয়েছে। এসব নির্বাচনে এসে তারা প্রমাণ করার চেষ্টা করছে তারা আছে। কাজেই এই সরকারকে কোনোভাবেই অবৈধ বলতে পারবে না।\nপ্রস্তাবিত বাজেটকে ‘দিনবদলের সনদ’ উল্লেখ করে তিনি বলেন, গত সাত বছরে প্রধানমন্ত্রী শেখ হাসিনার নেতৃত্বাধীন সরকার কখনো পিছু হটেনি, দ্রæতগতিতে দেশকে সামনের দিকে এগিয়ে নিয়ে যাচ্ছে। এ কারণে খালেদা জিয়া ও তাদের দোসররা শেখ হাসিনা ও বর্তমান সরকারকে সহ্য করতে পারছে না।\nআব্দুস শহীদ বলেন, সরকারের উন্নয়ন, সফলতা ও অগ্রযাত্রাকে ব্যহত করতে তারা এখন গুপ্তহত্যার ষড়যন্ত্রে লিপ্ত। পুলিশের পরিবারের ওপর হামলা পর্যন্ত করছে। কিন্তু এসব করে জনগণের সমর্থন আদায় করা যাবে না। দেশের জনগণ বিএনপি-জামায়াতকে প্রত্যাখ্যান করেছে। শুধু দেশের জনগণই নয়, সারাবিশ্বের বাঘা বাঘা নেতারাও এখন শেখ হাসিনার পক্ষে। তাই আগামী নির্বাচনে দেশের জনগণ আবারও শেখ হাসিনাকেই নির্বাচিত করবে।\nতিনি বলেন, দেশের অর্থনৈতিক উন্নয়ন অব্যাহত থাকায় বর্তমানে মাথাপিছু আয় ১৩৬৪ মার্কিন ডলারে উপনীত হয়েছে।\nসরকারি দলের সংসদ সদস্যরা বলেন, সরকার দৃঢ় হাতে এসব দমন করছে। এবারো এসব গুপ্তহত্যাকারীদের আইনের আওতায় এনে তাদের সন্ত্রাসী কার্যক্রম বন্ধ করতে সক্ষম হবে। তারা বলেন, বিএনপি-জামায়াত জনবিচ্ছিন্ন হয়ে পড়েছে। ইউপি নির্বাচনে তা প্রমাণিত হয়েছে। এ নির্বাচন সুষ্ঠু হয়েছে। নির্বাচন কমিশন ও পুলিশ দক্ষতার সঙ্গে দায়িত্ব পালন করে সুষ্ঠু নির্বাচন নিশ্চিত করেছে। এর ফলে দেশের সব ইউপিতে নৌকার বিপুল বিজয় সম্ভব হয়েছে।\nঘটনাপ্রবাহ: গত বছর ৭৬ হাজার কোটি টাকা পাচার হয়েছে : ফিরোজ রশিদ


স্টাফ রিপোর্টার : চাঁদপুর জেলা মাদকদ্রব্য নিয়ন্ত্রণ অধিদপ্তরের নিয়মিত মাদক বিরোধী পৃথক অভিযানে মো. মোবারক কাজী (৩৫) কে ১২০ পিস ও মোঃ মাইন উদ্দিন কবিরাজ (৩২) কে ২হাজার ৬শ’সহ মোট ২৭শ’ ২০ পিস ইয়াবা ট্যাবলেটসহ ২ মাদক ব্যবসায়ীকে আটক করা হয়েছে।\nরবিবার (১৩ জুন) সন্ধ্যা ৬টায় ও রাত ৯টায় চাঁদপুর জেলা মাদকদ্রব্য নিয়ন্ত্রণ অধিদপ্তরের সহকারি পরিচালক একেএম দিদারুল আলমের নেতৃত্বে গঠিত রেডিং টীম পৃথক পৃথক এ অভিযানগুলো পরিচালনা করেন।\nআটককৃতরা হলেন, চাঁদপুর সদর থানাধীন উত্তর আশিকাটি চাঁনখার বাজার মৃত লতিফ কাজীর ছেলে মো. মোবারক কাজী (৩৫) ও হাজিগঞ্জ থানাধীন পূর্বমুকিমাবাদ গ্রামের কামাল হোসেনের ভাড়াটিয়া মৃতমুনসুর আহমেদের ছেলে মো. মাইন উদ্দিন কবিরাজ (৩২)। মাদকদ্রব্য নিয়ন্ত্রণ অধিদপ্তরের সূত্রে জানা যায়, রোববার, সন্ধ্যা ৬টায় মাদকদ্রব্য নিয়ন্ত্রণ অধিদপ্তরের সহকারী পরিচালক একেএম দিদারুল আলম এর নেতৃত্বে গঠিত রেডিং টীম চাঁদপুর সদর থানাধীন উত্তর আশিকাটি চাঁনখার বাজার এলাকায় মাদকবিরোধী অভিযান পরিচালনা করে আসামি মোঃ মোবারক কাজী (৩৫) পিতা-মৃত লতিফ কাজি,মাতা- ঝরবানু বেগম এর দেহ তল্লাশি করে ১২০ (একশত বিশ) পিস ইয়াবাসহ গ্রেফতার করা হয়।\nএ বিষয়ে পরিদর্শক বাপন সেন চাঁদপুর সদর মডেল থানায় একটি মামলা দায়ের করেন। একইদিনে আরো একটি অভিযানে দিনগত রাত ৯ টায় হাজিগঞ্জ থানাধীন পূর্বমুকিমাবাদ গ্রামের কামাল হোসেনের ভাড়াটিয়া আসামীর নিজ দখলীয় ফ্লাটবাসায় মাদকবিরোধী অভিযান পরিচালনা করে আসামী মোঃ মাইন উদ্দিন কবিরাজ (৩২)গ্রেফতার, পিতা- মৃত মুনসুর আহমেদ,মাতা- মৃত জহুরা বেগম এর দেহ তল্লাশি করে ২৬০০(দুই হাজার ছয়শত)পিস ইয়াবাসহ হাতেনাতে গ্রেপ্তার করা হয়।\nএ বিষয়ে সহকারী পরিচালক একেএম দিদারুল আলম বাদী হয়ে হাজিগঞ্জ থানায় ১টি নিয়মিত মামলা দায়ের করা হয়েছে। এ ধরণের মাদকবিরোধী অভিযান অব্যাহত থাকবে বেেলা জানা যায়।


ঋতাভরীর জীবনে রয়েছে বিশেষ মানুষ? লাল লিপস্টিকে চুম্বনে ভরিয়ে দিলেন তাকে - Kolkata Journal\nঋতাভরীর জীবনে রয়েছে বিশেষ মানুষ? লাল লিপস্টিকে চুম্বনে ভরিয়ে দিলেন তাকে\non December 20, 20203min read\nঋতাভরী চক্রবর্তী তার অভিনয়ের জন্য হোক বা ফটোশুটের জন্য হোক প্রায়ই থাকে পেজ থ্রি—এর শিরোনামে৷ তার লাস্যময়ী লুকে তিনি মুগ্ধ করেন ফ্যানেদের৷ সম্প্রতি কালো অন্তর্বাসে তার ছবি নিয়ে চর্চা হয়েছে গোটা নেটদুনিয়ায়৷ সোশ্যাল মিডিয়াতে ঋতাভরী বেশ সক্রিয়ও বটে৷ এবার তিনি করে বসলেন অদ্ভুত কাণ্ড! যা দেখে চক্ষু ছানাবড়া তার ফ্যানেদের বিশেষত মন ভাঙল পুরুষ অনুরাগীদের! কি সেই কাণ্ড,আসুন জেনে নেওয়া যাক!\n১৮ই ডিসেম্বর ছিল ঋতাভরীর জীবনের বিশেষ মানুষের জন্মদিন৷ নাম কি জানেন? ইনি হলেন বিখ্যাত হলিউড অভিনেতা ব্র্যাড পিট৷ এদিন তার ছিল ৫৭বছরের জন্মদিন৷ কলকাতাতে বসেই প্রিয় অভিনেতাকে জানালেন নিজের মতো করে শুভেচ্ছা৷ ব্র্যাড পিটের বিরাট ফ্যান অভিনেত্রী ঋতাভরী চক্রবর্তী৷ তার জন্মদিন বলে কথা আর ঋতাভরী সাজবেন না তা হয়! এদিন অভিনেত্রী পড়েছিলেন গাঢ় লাল লিপস্টিক৷ লাল রঙা ঠোঁটে চুম্বনে ভরিয়ে দিলেন প্রিয় তারকাকে৷\nতবে কি ভাবছেন? ঋতাভরী এখন আমেরিকাতে? একেবারেই নয়৷ তার কাছে রয়েছে ব্র্যাড পিটের একটি পুতুল৷ আপাতত সেই পুতুলটিকেই চুম্বনে ভরিয়ে দিলেন৷ সেই ভিডিও পোস্ট করেন নিজের ইনস্টাগ্রাম হ্যাণ্ডেলে৷ ক্যাপশনে লেখেন,”#BRADPITT আমি এই মানুষটির জন্য পাগল৷আর এটা কোনো বিষয় নয়৷ আমি যখন এই টাইলার ডারডেন action চরিত্রটি দেখেছিলাম তখন আমি আমার উত্তেজনা মায়ের সাথে ভাগ করে নিয়েছিলাম৷ আপনি ঠিক শুনেছেন—”আমার মা”৷\nপ্রসঙ্গত বলে রাখা ভালো, রবিবার মুক্তি পাচ্ছে ঋতাভরীর প্রথম সিঙ্গেল “রূপসাগরে”৷\nRitabhari ChakrabortyTollywoodTollywood Actress\nPrevious “আপনার পার্টি ছেড়ে সবাই পালিয়ে যাচ্ছে কেন?”, বাংলা ভাষায় তৃণমূলকে তীব্র আক্রমণ অর্ণব গোস্বামীর, ভাইরাল হল ভিডিও\nNext সাকিরার গানের সাথে মজলেন নাচে, মেকআপ ভ্যানে মিঠুনের পুত্রবধূর নাচ হল ভাইরাল


স্টেজের ওপরে প্রকাশ্যেই জিতের লুঙ্গি ডান্স দেখে শুভশ্রী হেসেই পাগল, ভাইরাল হলো ভিডিও! – EiKolkata\nপ্রথম পাতা /নিউজ/স্টেজের ওপরে প্রকাশ্যেই জিতের লুঙ্গি ডান্স দেখে শুভশ্রী হেসেই পাগল, ভাইরাল হলো ভিডিও!\nএই কলকাতা | ডেস্কMay 31, 2021\nনিজস্ব প্রতিবেদন :- এ-কঘে-য়েমি এই জীবনকে পুনরুদ্ধার করতে সাহায্য করে এই সোশ্যাল মিডিয়া । আগেকার যুগে মানুষরা কোথাও এ-কঘে-য়েমি কা-টিয়ে বাইরে বেড়াতে যেত বা মাঠে খেলতে যেত । কিন্তু এখন মানুষ বাড়ির মধ্যেই মুঠোফোনে খুঁজে পেয়েছে নিজেদেরকে । যেকোনো ধরনের খবর হোক বা ঘটনা তারা দেখতে পায় এই সোশ্যাল মিডিয়ার মাধ্যমে ।তার বাইরে যাবার প্রয়োজন বোধ করে না ।\nঠিক তেমনি সোশ্যাল মিডিয়ার মাধ্যমে জনপ্রিয়তা পাচ্ছে প্রতিনিয়ত বাংলা অন্যান্য ভাষার চলচ্চিত্র জগতের অভিনেতা-অভিনেত্রীরা। তার পাশাপাশি আমরা প্রত্যেকেই সিনেমা দেখতে ভালোবাসি এবং অভিনয় জগতের সাথে যুক্ত থাকা অভিনেতা এবং অভিনেত্রী দের আমাদের প্রত্যেককে প্রিয় হয়ে ওঠেন । শুধুমাত্র তারা তাদের অভিনয় দক্ষতা দিয়ে আমাদের মনকে জয় করে নেয় । সেই সূত্রে ক্রমশ বেড়েই চলে এই অভিনেতা অভিনেত্রীদের তালিকা ।\nবেশ কিছুদিন আগে নাচের রিয়েলিটি শো ডান্স বাংলা ডান্সের নতুন সিজেন চালু হয়েছে ।যদিও এই রিয়েলিটি শোটি বহু পুরনো ।কিন্তু সম্প্রতি এর নতুন পর্ব চালু হয়েছে এবং এখানে বিচারকের আসনে দেখা যাবে শুভশ্রী গাঙ্গুলী জিৎ এবং বলিউডের জনপ্রিয় অভিনেতা গোবিন্দা কে । যার ফলে দর্শকদের মনে উৎসাহ প্রতিনিয়ত বেড়েই চলেছে ।এবং উৎসাহ আরও ত্বরান্বিত করছে বিচারকের আসনে বসে থাকা এই সমস্ত তারকারা ।\nপরানের রয়েছে লাল পোশাক এবং অভিনেতার পরনে রয়েছে সুট বুট । কিন্তু হঠাৎ করে পাল্টে গেল চিত্রটা। জনপ্রিয় হিন্দি গান লুঙ্গি ডান্স এর সাথে নাচ করতে গিয়ে অভিনেতা জিৎ কে পড়তে হলো লুঙ্গি তার সাথে সাথে গোবিন্দা ও তাল মেলালেন । দুইজনকে লুঙ্গী পড়া অবস্থায় ডান্সফ্লোরে দেখা গেছে । এবং সেই ঘটনা দেখে কোনমতেই হাসি থামাতে পারছেনা অভিনেত্রী শুভশ্রী গাঙ্গুলী । একপ্রকার মজার ছলেই জিৎ লুঙ্গি পড়ে ডান্স বাংলা ডান্সের ফ্লোরে নাচলেন । সেই ঘটনাটি ইতিমধ্যে দেখে ফেলেছে অনেকে এসেছে প্রচুর মন্তব্য ।\nactor jeet dance bengali news bengali reality show viral video viral video\nপরণে গর্জিয়াস পোশাক! উ’ন্মুক্ত উ’রু! ‘সুপার হট’ লুকে নেট দুনিয়ায় ঝ’ড় তুললেন অভিনেত্রী শুভশ্রী! তু’মুল ভাইরাল ভিডিও।\nবিনা পরীক্ষায় পশ্চিমবঙ্গ ডাক বিভাগের 2,443 টি শূন্য পদে গ্রামীন ডাক সেবক নিয়োগ! রইল আবেদন করার পদ্ধতি!


রোজার কাজা ও কাফফারার বিধান | প্রথম আলো\nপ্রকাশ: ২২ এপ্রিল ২০২১, ১১: ০৩\nআল্লাহ রহমান রহিম, তিনি পরম করুণাময় অতি দয়ালু। আল্লাহর ইবাদত বান্দার জন্য নেয়ামত। রমজান মাসের রোজা আল্লাহ তাআলার অনন্য নেয়ামতে পরিপূর্ণ। বান্দা তা স্বচ্ছন্দে পালন করবে। কোনো কারণে সময়মতো পালন করতে না পারলে তা কাজা আদায় করবে। রোজা রেখে কোনো ওজর বা অসুবিধার কারণে ভেঙে ফেললে তা পরে কাজা আদায় করতে হয়। কাজা হলো একটি রোজার পরিবর্তে একটি রোজা। কাজা রোজা যেকোনো সুবিধামতো সময়ে আদায় করা যায়, সব কাজা রোজা একত্রে আদায় করা জরুরি নয়।\nরোজা রেখে ওজর ছাড়া কোনোরূপ ধোঁকায় বা তাড়নায় তা ভঙ্গ করলে এর জন্য কাজা ও কাফফারা উভয় আদায় করতে হয়। কাফফারা তিনভাবে আদায় করা যায়। একটি গোলাম আজাদ করা বা দাস মুক্ত করা, ৬০ জন মিসকিনকে দুই বেলা ভালোভাবে তৃপ্তিসহকারে আহার করানো এবং ধারাবাহিকভাবে ৬০টি রোজা পালন করা।\nকাজা রোজা হলো একটি রোজার পরিবর্তে একটি রোজা, আর কাফফারা হলো ৬০টি। এরূপ যে কয়টি রোজা রাখার পর ওজর ছাড়া ভাঙবে, ততটির প্রতিটির পরিবর্তে একটি করে কাজা এবং একই রমজান মাসের জন্য তার সঙ্গে যুক্ত হবে একটি কাফফারা। অর্থাৎ একটি রোজা যৌক্তিক কারণ ছাড়া ভাঙলে তার জন্য কাজা ও কাফফারা হবে ৬১টি রোজা, ২টি ভাঙলে হবে ৬২টি রোজা, ৩টি ভাঙলে হবে ৬৩টি রোজা। অনুরূপ ৩০টি ভাঙলে হবে ৯০টি রোজা।\nকাফফারা ৬০টি রোজা একত্রে ধারাবাহিকতা রক্ষা করে আদায় করতে হয়। কারও যদি কাজা, কাফফারাসহ মোট ৬১টি বা তারও বেশি হয়, তবে কমপক্ষে ৬১টি রোজা একটানা আদায় করতে হবে। কাফফারার রোজার মাঝে বিরতি হলে বা ভাঙলে আরেকটি কাফফারা ওয়াজিব হয়ে যাবে। অর্থাৎ ৬১টি রোজা পূর্ণ হওয়ার পূর্বে বিরতি হলে পুনরায় নতুন করে এক থেকে শুরু করে ৬১টি পূর্ণ করতে হবে। যে রোজাগুলো রাখা হলো, তা নফল হিসেবে পরিগণিত হবে। কোনো গ্রহণযোগ্য ওজর বা আপদের কারণে ভাঙতে হলে তা ক্ষমার্হ্য। নারীদের বিশেষ বিরতির সময় বাদ দিয়ে ধারাবাহিকভাবে আদায় করতে হবে।\nশিশু নাবালেগ অবস্থায় (সাধারণত মেয়েদের ১১ বছরের পূর্বে এবং ছেলেদের ১৩ বছরের পূর্বে) রোজা রাখা ফরজ নয়, তবু তারা নিজেদের আগ্রহে ও বড়দের উৎসাহে রোজা রেখে থাকে। এমতাবস্থায় তারা যদি রোজা রেখে কখনো ইচ্ছায় বা অনিচ্ছায় যেকোনোভাবে রোজা ভেঙে ফেলে, তাহলে তাদের এই রোজার কাজা বা কাফফারা কোনোটিই প্রয়োজন হবে না। তারপরও যদি তারা বড়দের সঙ্গে কাজা রোজা রাখতে শুরু করে এবং তা আবার ভেঙে ফেলে, তারও কাজা লাগবে না। (আল হিদায়া)।\nফিদইয়া, সদকাতুল ফিতর ও কাফফারা তাদের দেওয়া যাবে, যাদের জাকাত তথা ফরজ ও ওয়াজিব সদকা প্রদান করা যায়। যথা ‘ফকির, মিসকিন, সদকা কর্মী, অনুরক্ত ব্যক্তি ও নওমুসলিম, ক্রীতদাস, ঋণগ্রস্ত ব্যক্তি, আল্লাহর পথে জিহাদরত ও বিপদগ্রস্ত বিদেশি মুসাফির।’ (সুরা-৯ তওবা, আয়াত: ৬০)।\nকাজা রোজা হলো একটি রোজার পরিবর্তে একটি রোজা, আর কাফফারা হলো ৬০টি। এরূপ যে কয়টি রোজা রাখার পর ওজর ছাড়া ভাঙবে, ততটির প্রতিটির পরিবর্তে একটি করে কাজা এবং একই রমজান মাসের জন্য তার সঙ্গে যুক্ত হবে একটি কাফফারা\nপ্রিয় নবীজি (সা.) রহমাতুল্লিল আলামিন, বিশ্বজগতের রহমত। তিনি উম্মতের সফলতায় আশাবাদী, বিশ্বাসীদের প্রতি রউফ-রহিম, স্নেহশীল ও দয়ালু। (সুরা-৯ তাওবা, আয়াত: ১২৮)। মানবতার মহান বন্ধু মহানবী হজরত মুহাম্মদ (সা.) কাফফারা আদায়ের অসাধারণ এক সমাধান দিয়েছেন। ‘একদা রমাদানে এক সাহাবি রাসুলুল্লাহ (সা.)-এর কাছে এসে বললেন, “হে আল্লাহর রাসুল (সা.)! আমি নিজেকে ধ্বংস করে ফেলেছি, আমি রোজা পালন অবস্থায় স্ত্রী-সহবাস করে ফেলেছি।’ নবীজি (সা.) তাঁকে বললেন, ‘তুমি একজন দাসকে মুক্ত করে দাও।’ তিনি বললেন, ‘এমন সামর্থ্য আমার নেই।’ রাসুলুল্লাহ (সা.) বললেন, ‘তবে এর বদলে ২ মাস তথা ৬০ দিন রোজা রাখো।’ লোকটি বললেন, ‘হে আল্লাহর নবী (সা.)! এমন শারীরিক সক্ষমতা আমার নেই।’ তখন রাসুলুল্লাহ (সা.) বললেন, ‘তবে তুমি ৬০ জন মিসকিনকে দুই বেলা আহার করাবে।’ লোকটি বললেন, ‘হে আল্লাহর পয়গম্বর (সা.)! এ রকম আর্থিক সংগতিও আমার নেই।’ তখন রাসুলুল্লাহ (সা.) তাঁকে অপেক্ষা করতে বললেন। এর কিছুক্ষণের মধ্যে একজন সাহাবি রাসুল (সা.)–কে এক ঝুড়ি খেজুর হাদিয়া দিলেন। তখন রাসুলুল্লাহ (সা.) ওই লোকটিকে বললেন, ‘এগুলো নিয়ে গরিবদের মাঝে বিতরণ করে দাও।’ লোকটি বললেন, ‘ইয়া রাসুলুল্লাহ (সা.) এই এলাকায় আমার চেয়ে গরিব আর কে আছে?’ এ কথা শুনে রাসুলে করিম (সা.) স্বাভাবিকের চেয়ে একটু বেশি হাসলেন, যাতে তাঁর দাঁত প্রকাশিত হলো। নবী (সা.) বললেন, ‘আচ্ছা! তবে খেজুরগুলো তুমিই তোমার পরিবার নিয়ে খাও।’ (বুখারি, হাদিস: ১৩৩৭, মুসলিম, হাদিস: ১১১১)।


Poison on your plate, careful about artificial colors on roadside food\nPublished by: Sangbad Pratidin Digital | Posted: November 28, 2017 9:23 am| Updated: September 24, 2019 3:24 pm\nরঞ্জন মহাপাত্র: ফুটপাতে বিক্রি হওয়া ৫০ টাকার বিরিয়ানি কিংবা ১০ টাকার আলুর দম। যার রং ভাল তার কদর বেশি। কিন্তু ভেবে দেখেছেন কম দামের বিরিয়ানিতে কী তেল ব্যবহার করা হচ্ছে? কখনও কী ভেবেছেন আলুর দমের রং কেন এমন টুকটুকে লাল হয়? বাড়িতে তৈরি আলুর দমে তো তেমন রং হয়না! তাহলে রাস্তার পাশে বিক্রি হওয়া আলুর দমের কেন এমন রং হয়?\n[নীলরতন থেকে নিখোঁজ মানসিক ভারসাম্যহীন বৃদ্ধা, অভিযোগ গাফিলতির]\nএই প্রশ্নের উত্তর খুঁজতেই গত এক মাস ধরে পূর্ব মেদিনীপুর জেলা জুড়ে তদন্ত শুরু করে সংবাদ প্রতিদিনের ক্রাইম কর্নার। তদন্তে নেমে চাঞ্চল্যকর তথ্য উঠে আসে। আলুর দম টুকটকে লাল করতে ব্যবহার করা হয় অ্যালামাটি। চমকে ওঠার কিছু নেই। এটি মিশিয়েই আকর্ষণীয় করে তোলা হয় আলুর দম। আর বিরিয়ানিতে ঘিয়ের বদলে ব্যবহার করা হয় কম দামের সাদা তেল। চিকিৎসকদের দাবি, দু’টোই শরীরের পক্ষে অত্যন্ত ক্ষতিকারক। বিশেষত ছোটদের ক্ষেত্রে।\nশুধু কাঁথি বা রামনগর নয় পূর্ব মেদিনীপুর জেলার প্রতিটি প্রান্তেই রাস্তার পাশে বিক্রি হয় বিরিয়ানি। তমলুকের হাসপাতাল মোড় কিংবা মানিকতলা বা হলদিয়ার মাখনবাবুর বাজার সব জায়গাতেই গ্রাহক ঠকিয়ে রোজগারের ব্যবসা জমে উঠেছে। মানুষ ঠকিয়ে ব্যবসা করলেও সরকারি উদাসীনতায় অভিযুক্তদের ধরার উপায় নেই। গ্রাহকরা কখনও প্রতিবাদ করলে ব্যবসায়ীদের দল তাদের হেনস্তা করতে পিছপা হন না। তাই সব দেখেও কিছু বলার উপায় নেই গ্রাহক বা সাধারণ মানুষদের।\nখাদ্যের গুণগতমান পরীক্ষা করা বা ভেজাল খাদ্য প্রতিরোধের জন্য জেলা স্বাস্থ্য দপ্তরের খাদ্য সুরক্ষা বিভাগ ও খাদ্য সুরক্ষা আধিকারিক থাকলেও গত চারবছর ধরে কর্মী কম থাকার ফলে গোটা বিভাগটাই প্রায় পঙ্গু হয়ে পড়েছে। এর ফলে শুধু খাদ্যের গুণগতমান পরীক্ষা বা ভেজাল প্রতিরোধ অভিযান প্রায় বন্ধ। মুখ থুবড়ে পড়েছে খাদ্য বা খাদ্যবস্তু বিক্রি করার লাইসেন্স (ফুড লাইসেন্স) দেওয়ার কাজও। ফলে লাইসেন্স ছাড়াই একদিকে গোটা জেলাজুড়ে চলছে অবাধ ভেজাল খাদ্যবস্তুর বিক্রি। খাদ্য লাইসেন্স ইস্যু করা বন্ধ হয়ে যাওয়ায় প্রতিবছর কোটি টাকারও উপর রাজস্ব আদায় থেকে বঞ্চিত হচ্ছে পূর্বমেদিনীপুর জেলা স্বাস্থ্য দপ্তর ও রাজ্য সরকার। জেলা স্বাস্থ্য দপ্তরে বর্তমানে মাত্র একজন খাদ্যসুরক্ষা আধিকারিক রয়েছেন। তাঁকে নিজের পূর্বমেদিনীপুর জেলা ছাড়াও অতিরিক্ত দায়িত্ব হিসেবে পশ্চিম মেদিনীপুর জেলা ও ঝাড়গ্রামের দায়িত্বে রাখা হয়েছে। ফলে স্বাস্থ্য দপ্তরের খাদ্য সুরক্ষা আধিকারিকের অভাবে গোটা জেলায় খাদ্য সুরক্ষা অভিযান কার্যত মুখ থুবড়ে পড়েছে।\n[শীতে রোগ থেকে রেহাই চান? তাহলে ঘরেই তৈরি করুন চ্যবনপ্রাশ]\nস্বাস্থ্য দপ্তরের এক কর্তার কথায়, ওষুধ ছাড়া আর সমস্ত রকমের খাদ্য বা খাদ্য দ্রব্য বিক্রি করতে খাদ্য লাইসেন্সের প্রয়োজন হয়। এমনকী ফুটপাত বা ঠেলায় করে খাবার, সবজি বিক্রি থেকে হোটেল রোস্তরাঁ এমনকী বেবিফুড বিক্রির জন্যও খাদ্য সুরক্ষা বিভাগের লাইসেন্সের প্রয়োজন হয়। লাইসেন্স বাবদ রাজ্য সরকার ১০০-৫০০০ টাকা পর্যন্ত বিভিন্ন স্তরে লাইসেন্স ফি হিসেবে রাজস্ব আদায় করে। গত তিনবছর ধরে সেই রাজস্ব আদায়ও হচ্ছে না।\n[ডিম নাকি নিরামিষ, খাওয়া যাবে একাদশীতেও!]